cyanic-selkie/wikianc huggingface dataset:
ᱡᱤᱣᱤ ᱟᱞᱟᱭ
ᱡᱤᱣᱤ ᱟᱞᱟᱭ ᱵᱟ ᱜᱚᱡᱚᱜ (ᱤᱝᱨᱮᱡᱤᱺ suicide) ᱫᱚ ᱦᱩᱭᱩᱜ ᱠᱟᱱᱟ, ᱡᱟᱦᱟᱸᱭ ᱦᱚᱲ ᱟᱭᱟᱜ ᱱᱤᱡᱽ ᱤᱪᱪᱷᱟ-ᱛᱮ ᱟᱭᱟᱜ ᱱᱤᱡᱽ ᱡᱤᱭᱚᱱ ᱫᱚᱭ ᱟᱞᱟᱭ ᱠᱮᱫᱟ᱾ ᱞᱟᱴᱤᱱ ᱯᱟᱹᱨᱥᱤ ᱥᱩᱭ ᱥᱮᱭᱰᱮᱭᱟᱨ ᱠᱷᱚᱱ ᱟᱛᱛᱚᱦᱚᱛᱛᱟ (ᱡᱤᱣᱤ ᱟᱞᱟᱭ) ᱠᱟᱛᱷᱟ ᱫᱚ ᱡᱮᱜ ᱟᱠᱟᱱᱟ᱾ ᱡᱟ ᱦᱩᱭᱩᱜ ᱠᱟᱱᱟ ᱱᱤᱡᱮ ᱛᱮ ᱱᱤᱡᱮ ᱜᱮ ᱜᱚᱡᱽ᱾ ᱡᱚᱠᱷᱚᱱ ᱡᱟᱦᱟᱸᱭ ᱡᱤᱣᱤ ᱠᱚ ᱟᱞᱟᱭᱟ ᱚᱱᱟ ᱚᱠᱛᱚᱨᱮ ᱦᱚᱲᱠᱚ ᱠᱩ ᱢᱮᱱᱟ ᱦᱤᱣᱤᱭ ᱜᱤᱰᱤ ᱠᱟᱛ ᱛᱟᱭᱟ᱾ ᱰᱟᱠᱴᱟᱨ ᱠᱚᱣᱟᱜ ᱠᱟᱛᱷᱟ ᱨᱮ ᱱᱤᱭᱟᱹ ᱫᱚ ᱵᱷᱟᱵᱱᱟ ᱨᱮᱱᱟᱜ ᱵᱟᱲᱤᱡᱽ ᱠᱟᱱᱟ᱾
ᱡᱚᱱᱦᱟ ᱡᱷᱟᱨᱱᱟ
ᱡᱚᱱᱦᱟ ᱡᱷᱟᱨᱱᱟ ᱫᱚ (ᱜᱚᱣᱛᱚᱢᱫᱷᱟᱨᱟ ᱡᱷᱟᱨᱱᱟ ᱦᱚᱸ ᱠᱚ ᱢᱮᱛᱟᱜᱼᱟ) ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱡᱷᱟᱨᱱᱟ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱨᱟᱺᱪᱤ ᱠᱷᱚᱱ ᱡᱚᱱᱦᱟ ᱡᱷᱟᱨᱱᱟ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱢᱮᱱᱟᱜᱼᱟ ᱾ ᱥᱚᱲᱚᱠ ᱟᱨ ᱴᱨᱮᱱ ᱵᱟᱱᱟᱨ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱡᱚᱱᱦᱟ ᱥᱴᱮᱥᱚᱱ ᱧᱩᱨᱩᱜ ᱠᱷᱚᱱ ᱑.᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱥᱚᱲᱚᱠ ᱰᱟᱦᱟᱨ ᱛᱮ ᱥᱮᱱᱚᱜ ᱞᱟᱹᱜᱤᱫ, ᱨᱟᱺᱪᱤᱼᱯᱩᱨᱩᱞᱤᱭᱟ ᱰᱟᱦᱟᱨ ᱥᱮᱱᱚᱜ ᱦᱩᱭᱩᱜᱼᱟ ᱟᱨ ᱒᱐ ᱢᱤᱞ (᱓᱒ ᱠᱤᱞᱚᱢᱤᱴᱚᱨ) ᱥᱮᱱ ᱠᱟᱛᱮ ᱛᱟᱭᱚᱢ ᱢᱩᱬ ᱥᱚᱲᱚᱠ ᱠᱷᱚᱱ ᱓ ᱢᱤᱞ (᱔. ᱘ ᱠᱤᱞᱚᱢᱤᱴᱚᱨ) ᱥᱟᱸᱜᱤᱧ ᱥᱮᱱᱚᱜ ᱦᱩᱭᱩᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ ᱠᱚ ᱛᱷᱚᱠ:ᱨᱟᱺᱪᱤ
ᱳᱰᱤᱭᱟ ᱚᱱᱚᱞᱤᱭᱟ. ᱠᱚᱣᱟᱜ ᱛᱟ.ᱞᱠᱟ.
ᱱᱚᱣᱟ ᱫᱚ ᱳᱰᱤᱥᱟ ᱨᱮᱱ ᱳᱰᱤᱭᱟ ᱚᱱᱚᱞᱤᱭᱟ. ᱠᱚᱣᱟᱜ ᱞᱤᱥᱴᱤ ᱠᱟᱱᱟ ᱾ ᱱᱚᱣᱟ ᱨᱮ ᱫᱚ ᱘ ᱜᱚᱴᱟᱝ-ᱟᱜ ᱥᱟᱭᱚᱛ ᱠᱷᱚᱱ ᱮᱛᱦᱚᱵ ᱟᱠᱟᱱ ᱚᱱᱚᱞᱤᱭᱟ‌. ᱠᱚ ᱴᱷᱟᱶ ᱟᱠᱟᱱᱟ ᱾
ᱜᱤᱫᱽᱨᱟ. ᱠᱚᱣᱟᱜ ᱚᱱᱚᱞ
ᱳᱰᱤᱭᱟ ᱨᱮ ᱜᱤᱫᱽᱨᱟ. ᱠᱚᱣᱟᱜ ᱥᱟᱶᱦᱮᱫ ᱨᱮᱭᱟᱜ ᱟᱭᱢᱟ ᱢᱟᱨᱟᱝ ᱱᱟᱜᱟᱢ ᱢᱮᱱᱟᱜᱻᱟ ᱾ ᱱᱚᱣᱟ ᱨᱮᱱᱟᱝ ᱮᱛᱦᱚᱵ ᱫᱚ ᱢᱚᱣᱩᱠᱷᱤᱠᱚ ᱥᱤᱥᱩ ᱥᱟᱦᱤᱛᱭᱚ, ᱡᱟᱦᱟᱸ ᱫᱚ ᱜᱤᱫᱽᱨᱟ. ᱞᱟ.ᱜᱤᱱ ᱞᱳᱠᱚ ᱥᱟᱦᱤᱛᱭᱚ ᱦᱚᱸ ᱠᱚ ᱢᱮᱛᱟᱜᱻᱟ ᱾ ᱱᱟᱦᱟᱜ ᱫᱚ ᱱᱚᱣᱟ ᱵᱟᱨ ᱞᱮᱠᱟᱛᱮ ᱠᱚ ᱥᱟᱯᱲᱟᱣ ᱟᱠᱟᱫᱟ ᱡᱮᱢᱚᱱ, ᱳᱰᱤᱭᱟ ᱢᱚᱪᱟ ᱛᱮᱭᱟᱜ ᱥᱟᱶᱦᱮᱫ ᱟᱨ ᱳᱰᱤᱭᱟ ᱚᱞ ᱥᱟᱶᱦᱮᱫ ᱾
ᱟᱥᱩᱛᱳᱥ ᱢᱩᱠᱷᱚᱨᱡᱤ
ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ (ᱡᱟᱱᱟᱢ) ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ ᱫᱚ ᱑᱘᱖᱔ ᱡᱩᱱ ᱑᱙ ᱥᱟ.ᱜᱩᱱ ᱢᱟᱦᱟ,ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱟᱡᱫᱷᱟ.ᱱᱤ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱠᱚᱞᱠᱟᱛᱟ ᱵᱳᱩ ᱵᱟᱡᱟᱨ ᱢᱚᱝᱞᱟ ᱞᱮᱱ ᱵᱟᱥᱟ ᱚᱲᱟᱜ ᱨᱮ᱾ᱚᱱᱟ ᱮᱞᱟᱠᱟ ᱨᱤᱱᱤᱡ ᱧᱩ ᱩᱨᱩᱢ ᱰᱟᱠᱛᱚᱨ ᱜᱚᱝᱜᱟ ᱯᱚᱨᱥᱟᱫ ᱢᱩᱠᱷᱚᱨᱡᱤ ᱟᱨ ᱡᱚᱜᱚᱛᱛᱟᱨᱤᱱᱤ ᱫᱮᱵᱤ ᱛᱤᱠᱤᱱᱟᱜ ᱜᱷᱟᱨᱚᱸᱡᱽ ᱨᱮ᱾[᱑]ᱱᱩᱠᱩ ᱢᱩᱠᱷᱚᱨᱡᱤ ᱜᱩᱥᱴᱤ ᱫᱚ ᱯᱩᱪᱷᱤᱢ ᱰᱟᱝᱞᱟ ᱦᱩᱜᱠᱤ ᱡᱤᱞᱟ ᱵᱚᱞᱟᱜᱚᱲ ᱟ.ᱛᱩ ᱨᱤᱱ ᱠᱟᱱᱟ ᱠᱚ᱾
ᱢᱩᱪᱟ.ᱫ ᱡᱤᱭᱚᱱ
ᱟᱥᱩᱛᱳᱥ ᱫᱚ ᱑᱙᱒᱑ ᱠᱷᱚᱱ ᱑᱙᱒᱓ ᱫᱚᱥᱟᱨ ᱫᱷᱟᱣ ᱞᱮᱠᱟᱭ ᱡᱮᱜᱮᱸᱫ ᱵᱤᱨᱫᱟ.ᱜᱟᱲ ᱨᱮ ᱢᱟᱨᱟᱸ ᱢᱟᱪᱮᱛ ᱞᱮᱱᱟᱭ᱾᱑᱘᱘᱙ ᱥᱟᱞ ᱨᱮ ᱡᱮᱜᱮᱸᱫ ᱵᱤᱨᱫᱟ.ᱜᱟᱲ ᱨᱮ ᱥᱤᱱᱮᱴ ᱟᱨ ᱥᱤᱱᱰᱠᱮᱴ ᱨᱤᱱᱤᱡ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ᱾ ᱨᱟᱡ ᱟ.ᱨᱤ ᱥᱟᱞᱟᱜ ᱡᱚᱯᱚᱲᱟᱣ ᱵᱟᱸ ᱠᱟᱛᱮ ᱥᱮᱪᱮᱛ ᱨᱮᱱᱟᱜ ᱛᱟᱭᱚᱢ ᱫᱟᱨᱟᱢ ᱠᱚᱜᱮ ᱱᱟᱯᱟᱭ ᱦᱚᱨ ᱛᱮ ᱜᱚᱦᱚᱲ ᱞᱮᱫᱟ᱾ ᱱᱚᱸᱠᱟ ᱛᱮᱜᱮ ᱠᱚᱞᱠᱟᱛᱟ ᱡᱮᱜᱮᱸᱫ ᱵᱤᱨᱫᱟ.ᱜᱟᱲ ᱨᱮᱱᱟᱜ ᱨᱮᱱᱮᱥᱟᱸᱥ ᱫᱚᱭ ᱵᱮᱱᱟᱣ ᱩᱛᱟ.ᱨ ᱞᱮᱫᱟ᱾
ᱡᱟ.ᱛᱤᱭᱟ. ᱥᱮᱪᱮᱛ ᱞᱟ.ᱜᱤᱫ ᱠᱟ.ᱢᱤ ᱦᱚᱨᱟ ᱨᱟᱠᱟᱵ ᱛᱮᱫᱚ ᱵᱟᱭ ᱛᱟᱭᱚᱢ ᱞᱮᱱᱟ ᱾ᱮᱱᱨᱮᱦᱚᱸ ᱵᱟᱰᱚᱦᱤ ᱟᱨ ᱱᱟᱦᱟᱜ ᱥᱮᱪᱮᱫ ᱥᱤᱠᱷᱱᱟ.ᱛ ᱨᱮᱱᱟᱜ ᱮᱱᱮᱢ ᱫᱚ ᱛᱟᱭ ᱛᱟᱦᱮᱸ ᱞᱮᱱ ᱜᱮᱭᱟ᱾ ᱟᱥᱩᱛᱳᱥ ᱠᱚᱞᱠᱟᱛᱟ ᱡᱮᱜᱮᱸᱫ ᱵᱤᱨᱫᱟ.ᱜᱟᱲ ᱪᱩᱨᱩᱛ ᱫᱟ ᱵᱟᱭ ᱟ.ᱨᱩ ᱫᱟᱲᱮᱭᱟᱠᱟᱣᱫᱟ᱾ ᱑᱙᱒᱓ ᱥᱟᱞ ᱨᱮ ᱠᱚᱞᱠᱟᱛᱟ ᱦᱟᱭᱠᱳᱴ ᱠᱷᱚᱱ ᱮ ᱡᱤᱨᱟ.ᱣ ᱮᱱᱟ᱾ ᱑᱙᱒᱔ ᱥᱟᱞ ᱒᱕ ᱢᱮ ᱯᱟᱴᱱᱟ ᱨᱮᱭ ᱵᱚᱸᱜᱟ ᱫᱤᱥᱚᱢ ᱮᱱᱟ᱾
ᱵᱤᱨᱟᱢᱯᱩᱨ ᱩᱯᱚᱡᱮᱞᱟ
ᱵᱤᱨᱟᱢᱯᱩᱨ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱵᱟᱝᱞᱟᱫᱮᱥ ᱨᱮᱱᱟᱜ ᱩᱯᱚᱡᱮᱞᱟ ᱠᱟᱱᱟ᱾ ᱵᱤᱨᱟᱢᱯᱩᱨ ᱩᱯᱚᱡᱮᱞᱟ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱠᱷᱚᱱ ᱫᱟᱹᱠᱷᱤᱱ ᱨᱮ ᱢᱮᱱᱟᱜ-ᱟ᱾
ᱱᱟᱜᱟᱢ
᱒᱑᱑.᱘᱑ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱥᱩᱢᱩᱝ ᱱᱤᱭᱟᱹ ᱵᱤᱨᱟᱢᱯᱩᱨ ᱩᱯᱚᱡᱮᱞᱟ ᱨᱮ ᱙ ᱜᱚᱴᱟᱝ ᱳᱭᱟᱨᱰ, ᱒᱙ ᱜᱚᱴᱟᱝ ᱢᱚᱦᱚᱞᱞᱟ ᱠᱚ ᱢᱮᱱᱟᱜ-ᱟ᱾ ᱱᱤᱭᱟ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱯᱷᱩᱞᱵᱟᱲᱤ ᱩᱯᱚᱡᱮᱞᱟ ᱟᱨ ᱱᱚᱵᱟᱵᱽᱜᱚᱸᱡᱽ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱦᱟᱠᱤᱢᱯᱩᱨ ᱩᱯᱚᱡᱮᱞᱟ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ, ᱯᱩᱨᱩᱵᱽ ᱫᱚ ᱱᱚᱵᱟᱵᱽᱜᱚᱸᱡᱽ ᱩᱯᱚᱡᱮᱞᱟ ᱟᱨ ᱦᱟᱠᱤᱢᱯᱩᱨ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱯᱷᱩᱞᱵᱟᱲᱤ ᱩᱯᱚᱡᱮᱞᱟ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱢᱮᱱᱟᱜ-ᱟ᱾
ᱵᱤᱨᱟᱢᱯᱩᱨ ᱥᱚᱦᱚᱨ ᱛᱮ ᱠᱟᱹᱴᱤᱡᱽ ᱡᱚᱢᱩᱱᱟ ᱜᱟᱰᱟ ᱟᱛᱩ ᱥᱮᱱᱟᱠᱟᱱᱟ᱾ ᱱᱤᱭᱟ ᱫᱚ ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱟᱛᱩ ᱩᱰᱩᱠ ᱜᱟᱰᱟ ᱠᱟᱱᱟ᱾ ᱱᱤᱭᱟᱹ ᱥᱚᱦᱚᱨ ᱫᱚ ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱓᱐᱐ ᱠᱤᱞᱳᱢᱤᱴᱟᱨ ᱠᱟᱱᱟ, ᱟᱨ ᱫᱤᱱᱟᱸᱡᱽᱯᱩᱨ ᱥᱚᱫᱚᱨ ᱠᱷᱚᱱ ᱱᱤᱭᱟᱹ ᱫᱚ ᱕᱖ ᱠᱤᱞᱳᱢᱤᱴᱟᱨ ᱫᱟᱹᱠᱷᱤᱱ ᱨᱮ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱯᱳᱣᱨᱚᱥᱚᱵᱷᱟ ᱢᱤᱫᱴᱟᱝ (ᱵᱤᱨᱟᱢᱯᱩᱨ ᱯᱳᱣᱨᱚᱥᱚᱵᱷᱟ) ᱤᱭᱩᱱᱤᱭᱚᱱ ᱫᱚ ᱗ ᱜᱚᱴᱟᱝ, ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱚᱲᱠᱩ
ᱵᱤᱨᱟᱢᱯᱩᱨ ᱩᱯᱚᱡᱮᱞᱟ ᱨᱮ ᱑,᱕᱐,᱖᱒᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ-᱗᱗,᱕᱑᱗ ᱜᱚᱴᱟᱝ, ᱠᱩᱲᱤ-᱗᱓,᱑᱐᱓ ᱜᱚᱴᱟᱝ᱾
ᱥᱤᱜᱤᱭᱳ ᱴᱳᱠᱩᱰᱟ
Shigeo Tokuda (徳田 重男, Tokuda Shigeo, ᱡᱟᱱᱟᱢ ᱑᱘ ᱚᱜᱚᱥᱴ ᱑᱙᱓᱔) ᱫᱚ ᱢᱤᱫ ᱡᱟᱯᱟᱱᱤ ᱮᱠᱴᱚᱨ ᱠᱟᱱᱟᱭ ᱾ ᱴᱳᱠᱩᱰᱟ ᱫᱚ "ᱡᱟᱯᱟᱱᱤ ᱯᱚᱨᱱᱳ ᱨᱮᱱ ᱢᱟᱨᱟᱝ ᱦᱚᱲ ᱠᱚᱣᱟᱜ ᱨᱟᱡᱟ" ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱩᱱᱤ ᱫᱚ ᱟᱭᱢᱟ ᱠᱚᱲᱟ ᱦᱚᱯᱚᱱ ᱮᱱᱮᱡᱤᱭᱟᱹ ᱠᱚᱣᱟᱜ ᱯᱨᱳᱱᱳ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱮ ᱠᱩᱥᱤᱭᱟᱜ-ᱟ ᱾ ᱴᱳᱠᱩᱰᱟ ᱫᱚ CNN, The Guardian, Vice, ᱟᱨ Yahoo.ᱨᱮ ᱠᱟᱹᱢᱤ ᱫᱚᱭ ᱮᱦᱚᱵ ᱞᱮᱫᱟ᱾
ᱡᱤᱭᱚᱱ ᱟᱨ ᱠᱟᱹᱢᱤᱡᱤᱭᱚᱱ ᱾
ᱴᱳᱠᱩᱫᱟ 1934 ᱥᱟᱹᱦᱤᱛ ᱨᱮᱭᱟᱜ 18 ᱟᱜᱚᱥᱴ ᱡᱟᱱᱟᱢ ᱞᱮᱱᱟ ᱾ ᱯᱨᱟᱭ 60 ᱥᱮᱨᱢᱟ ᱩᱢᱮᱨ ᱨᱮ ᱡᱤᱨᱟᱹᱣ ᱦᱟᱛᱟᱣ ᱫᱷᱟᱹᱵᱤᱡ ᱩᱱᱤ ᱫᱚ ᱴᱨᱟᱵᱷᱮᱞ ᱮᱡᱮᱱᱴ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱴᱳᱠᱩᱫᱟ ᱟᱜ ᱢᱚᱛ ᱞᱮᱠᱟᱛᱮ " ᱤᱧ ᱡᱤᱨᱟᱹᱣ ᱦᱟᱛᱟᱣ ᱠᱮᱫᱟ ᱟᱨ ᱤᱧ ᱪᱮᱫᱦᱚᱸ ᱠᱟᱹᱢᱤ ᱵᱟᱝ ᱛᱟᱸᱦᱮ ᱠᱟᱱᱟ ᱚᱱᱟᱛᱮ ᱩᱱᱤ ᱫᱚ ᱢᱤᱫᱴᱟᱝ ᱯᱳᱨᱱ ᱯᱟᱴᱷᱚᱠ ᱞᱮᱠᱟᱛᱮ ᱫᱚᱥᱟᱨ ᱠᱟᱹᱢᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟ ᱾ ᱩᱱᱤ ᱫᱚ ᱥᱚᱨᱟᱥᱚᱨᱤ ᱯᱚᱨᱱ ᱵᱷᱤᱰᱤᱣ ᱠᱚ ᱠᱤᱨᱤᱧ ᱞᱮᱫᱟ ᱵᱮᱱᱟᱣ ᱠᱳᱢᱯᱟᱱᱤ ᱴᱷᱮᱱ ᱠᱷᱚᱱ (ᱩᱱᱤ ᱫᱚ ᱚᱱᱟ ᱠᱚ ᱢᱤᱫᱴᱟᱝ ᱵᱷᱤᱰᱤᱣ ᱫᱳᱠᱟᱱ ᱨᱮ ᱧᱟᱢ ᱨᱮᱭᱟᱜ ᱥᱟᱢᱟᱝ ᱨᱮ ᱵᱟᱝ ᱮ ᱥᱮᱱ ᱞᱮᱱᱟ ᱟᱨ ᱢᱤᱫ ᱦᱚᱲ ᱥᱟᱯᱲᱟᱣᱤᱡ ᱥᱟᱶ ᱜᱟᱛᱮᱭ ᱦᱩᱭ ᱞᱮᱱᱟ ᱡᱟᱦᱟᱸᱭ ᱫᱚ ᱩᱱᱤ ᱢᱤᱫᱴᱟᱝ ᱵᱷᱤᱰᱤᱣᱮ ᱨᱮ ᱯᱟᱴᱷ ᱨᱮᱭᱟᱜ ᱠᱟᱛᱷᱟ ᱮᱢ ᱞᱮᱫᱟᱭ ᱚᱡᱮ ᱫᱚ " ᱢᱟᱨᱮᱱ ᱦᱚᱲ ᱠᱚᱣᱟᱜ ᱯᱚᱨᱱ " ᱦᱚᱲᱠᱩᱥᱤ ᱦᱩᱭ ᱞᱮᱱᱟ ᱾ 2008 ᱥᱟᱹᱦᱤᱛ ᱦᱟᱹᱵᱤᱡ ᱩᱱᱤ 350 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱵᱷᱤᱰᱤᱣ ᱮ ᱵᱮᱱᱟᱣ ᱞᱮᱫᱟ ᱟᱨ ᱢᱤᱫ ᱦᱚᱲ ᱥᱟᱯᱲᱟᱣᱤᱡ ᱟᱜ ᱠᱟᱛᱷᱟ ᱞᱮᱠᱟᱛᱮ " ᱩᱱᱤᱭᱟᱜ ᱡᱟᱱᱟᱢ ᱨᱮ ᱴᱳᱠᱩᱫᱟ ᱫᱚ ᱢᱤᱫ ᱥᱩᱯᱟᱨᱥᱴᱟᱨ ᱾
ᱨᱩᱭᱤ ᱯᱨᱳᱰᱟᱠᱥᱚᱱ, ᱡᱟᱦᱟᱸ ᱩᱱᱤᱭᱟᱜ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣ ᱟᱠᱟᱫᱟᱭ , ᱯᱮ ᱥᱮᱨᱢᱟ ᱩᱢᱮᱨᱟᱱ ᱦᱚᱲ ᱠᱚ ᱥᱟᱶ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣ ᱮᱦᱚᱵ ᱞᱮᱫᱟᱭ ᱢᱮᱱᱠᱷᱟᱱ ' ᱮᱞᱰᱟᱨ ᱯᱳᱨᱱ ' ᱨᱮᱭᱟᱜ ᱦᱚᱲᱠᱩᱥᱤ ᱩᱱᱠᱩ ᱫᱚ ᱮᱭᱟᱭ ᱥᱮᱨᱢᱟ ᱩᱢᱮᱨᱟᱱ ᱦᱚᱲᱠᱚ ᱥᱟᱶ ᱢᱤᱫᱴᱟᱝ ᱛᱷᱟᱨ ᱵᱮᱱᱟᱣ ᱞᱟᱹᱜᱤᱫ ᱮ ᱥᱟᱯᱲᱟᱣ ᱟᱠᱟᱫᱟ ᱟᱨ ᱴᱳᱠᱩᱫᱟ ᱩᱱᱠᱩ ᱨᱮᱱ ᱯᱟᱴᱷᱚᱠᱤᱭᱟᱹ ᱾ ᱴᱳᱠᱩᱫᱟ 72 ᱥᱮᱨᱢᱟ ᱩᱢᱮᱨᱟᱱ ᱯᱷᱩᱡᱤᱠᱳ ᱟᱭᱴᱳ ᱥᱟᱶᱛᱮ ᱵᱮᱥ ᱠᱤᱪᱷᱩ ᱵᱷᱤᱰᱤᱣ ᱥᱟᱶᱛᱮ ᱦᱩᱰᱤᱧ ᱟᱨ ᱩᱢᱮᱨᱟᱱ ᱵᱟᱱᱟᱨ ᱯᱟᱴᱷᱚᱠᱤᱭᱟᱹ ᱥᱟᱶ ᱜᱮ ᱠᱟᱹᱢᱤ ᱟᱠᱟᱫᱟᱭ ᱾ ᱡᱚᱯᱚᱱ ᱨᱮᱱ ᱢᱟᱨᱟᱝ ᱦᱚᱲ ᱦᱚᱲ ᱠᱚᱣᱟᱜ ᱛᱤ ᱨᱮ ᱟᱭᱢᱟ ᱚᱠᱛᱚ ᱛᱟᱦᱮᱸᱱ ᱠᱷᱟᱹᱛᱤᱨ , ᱯᱚᱨᱤᱠᱚᱞ ᱯᱳᱨᱱ ᱢᱤᱫᱴᱟᱝ ᱞᱟᱴᱩᱭᱟᱱ ᱵᱟᱡᱟᱨ ᱨᱮ ᱵᱮᱱᱟᱣ ᱟᱠᱟᱱᱟ , ᱡᱟᱦᱟᱸ ᱫᱚ ᱥᱤᱠᱮᱥ ᱪᱚᱞᱚᱛᱪᱤᱛᱟᱹᱨ ᱨᱮᱭᱟᱜ 20ᱼ30% ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾
᱒᱐᱐᱘ ᱥᱟᱹᱦᱤᱛ ᱨᱮ ᱥᱤ ᱮᱱ ᱮᱱ ᱨᱮ ᱢᱤᱫᱴᱟᱝ ᱰᱚᱜᱚᱨ ᱨᱮ ᱩᱱᱤᱭᱟᱜ ᱯᱚᱨᱯᱷᱚᱭᱤᱞ ᱠᱚᱨᱟᱣ ᱛᱟᱭᱚᱢ ᱴᱳᱠᱩᱫᱟ ᱯᱚᱪᱷᱤᱢ ᱨᱮ ᱢᱤᱫᱴᱟᱝ ᱥᱚᱱᱛᱚᱨᱚ ᱦᱩᱭ ᱞᱮᱱᱟ ᱟᱨ ᱨᱩᱭᱤ ᱫᱚ ᱢᱟᱨᱠᱤᱱ ᱡᱩᱠᱛᱚᱨᱟᱥᱴᱨᱚ ᱨᱮ ᱟᱡᱟᱜ ᱠᱤᱪᱷᱩ ᱵᱷᱤᱰᱤᱣ ᱩᱪᱷᱟᱹᱱ ᱨᱮᱭᱟᱜ ᱩᱭᱦᱟᱹᱨ ᱞᱮᱫᱟᱭ ᱾
ᱦᱚᱲ ᱡᱤᱭᱚᱱ
ᱴᱚᱠᱩᱰᱟ ᱫᱚ ᱵᱟᱯᱞᱟ ᱞᱮᱱᱟᱭ ᱟᱨ ᱵᱟᱨᱭᱟ ᱜᱤᱫᱽᱨᱟ. ᱟᱨ ᱢᱤᱫ ᱱᱮᱯᱟᱞᱤ ᱜᱤᱫᱽᱨᱟ. ᱴᱳᱠᱩᱰᱟ ᱫᱚ ᱟᱡᱟᱜ ᱠᱟᱹᱢᱤ ᱯᱚᱨᱱᱳᱜᱨᱟᱯᱷᱤ ᱨᱮ ᱥᱚᱨᱮᱥ ᱛᱟᱦᱮᱸᱱ ᱨᱮᱦᱚᱸ, ᱟᱡᱟᱜ ᱠᱩᱲᱤ ᱜᱤᱫᱽᱨᱟ. ᱴᱳᱠᱩᱰᱟ ᱫᱚ ᱢᱤᱫ ᱯᱷᱮᱠᱥ ᱧᱟᱢ ᱞᱮᱫᱟᱭ ᱡᱟᱦᱟᱸ ᱨᱮ ᱩᱱᱤ ᱫᱚ ᱟᱠᱴᱤᱝ ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱢᱮᱱ ᱠᱮᱫᱟ ᱡᱮ ᱟᱡᱟᱜ ᱔᱕ ᱥᱮᱨᱢᱟ ᱠᱩᱲᱤ ᱦᱚᱯᱚᱱ ᱫᱚ ᱩᱱᱤ ᱯᱚᱨᱱᱳ ᱤᱱᱰᱟᱥᱴᱨᱤ ᱨᱮ ᱠᱟᱹᱢᱤ ᱠᱟᱱᱟᱭ ᱢᱮᱱᱛᱮ ᱵᱟᱭ ᱵᱟᱰᱟᱭ ᱧᱟᱢ ᱟᱠᱟᱫᱟ ᱢᱮᱱᱠᱷᱟᱱ ᱩᱱᱤ ᱫᱚ ᱡᱟᱦᱟᱱ ᱯᱩᱥᱴᱟᱹᱭ ᱵᱟᱭ ᱞᱟᱹᱭ ᱟᱠᱟᱫᱟ ᱟᱨ ᱩᱱᱤ ᱫᱚ ᱟᱡᱟᱜ "ᱥᱴᱟᱨ" ᱥᱴᱮᱴᱥ ᱫᱚ ᱥᱤᱨᱤᱡᱽ ᱨᱮᱭ ᱫᱚᱦᱚ ᱟᱠᱟᱫᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱰᱟᱞᱴ ᱡᱟᱯᱟᱱᱤ ᱯᱟᱯᱟᱴᱤᱭᱟᱹ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱠᱚᱲᱟ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟᱹ
ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ
ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱯᱷᱟᱛᱮᱦᱜᱚᱲ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱠᱟᱱᱯᱩᱨ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱱᱚᱛ ᱨᱮ ᱢᱟᱲᱟᱝ ᱫᱚ ᱠᱟᱱᱱᱳᱡᱽ ᱦᱚᱱᱚᱛ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱑᱘ ᱥᱮᱯᱴᱮᱢᱵᱚᱨ ᱑᱙᱙᱗ ᱥᱟᱞ ᱨᱮ ᱵᱟᱨᱭᱟ ᱵᱷᱮᱡᱟᱨᱼᱵᱷᱮᱡᱟᱨ ᱦᱚᱱᱚᱛ ᱨᱮ ᱦᱟᱯᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱾ ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ ᱨᱮ ᱯᱮᱭᱟ ᱛᱚᱦᱥᱤᱞ ᱢᱮᱱᱟᱜᱼᱟ : ᱯᱷᱚᱨᱨᱩᱠᱷᱟᱵᱟᱫᱽ, ᱠᱮᱭᱢᱜᱚᱸᱡᱽ ᱟᱨ ᱚᱢᱨᱤᱛᱯᱩᱨ ᱾ ᱑᱙᱙᱗ ᱥᱟᱞ ᱨᱮ ᱦᱚᱱᱚᱛ ᱠᱮᱪᱟᱜ ᱦᱟᱴᱤᱧ ᱠᱟᱛᱮ ᱛᱟᱭᱚᱢ ᱚᱢᱨᱤᱛᱯᱩᱨ ᱛᱚᱦᱥᱤᱞ ᱫᱚ ᱨᱟᱡᱮᱯᱩᱨ ᱵᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮ ᱮᱭᱟᱭ ᱵᱚᱱᱚᱛ ᱢᱮᱱᱟᱜᱼᱟ : ᱠᱮᱭᱢᱜᱚᱸᱡᱽ, ᱱᱚᱣᱟᱵᱽᱜᱚᱸᱡᱽ, ᱥᱚᱢᱥᱟᱵᱟᱫᱽ, ᱨᱟᱡᱮᱯᱩᱨ, ᱵᱚᱨᱚᱦᱯᱩᱨ, ᱢᱚᱦᱚᱢᱢᱚᱫᱽᱵᱟᱫᱽ ᱟᱨ ᱠᱚᱢᱚᱞᱜᱚᱸᱡᱽ ᱾
ᱡᱟᱣᱟ ᱱᱚᱜᱚᱨ : ᱯᱷᱚᱨᱨᱩᱠᱷᱟᱵᱟᱫᱽ ᱟᱨ ᱯᱷᱟᱛᱮᱦᱜᱚᱲ
ᱦᱚᱱᱚᱛ ᱫᱚ ᱯᱷᱚᱨᱨᱩᱠᱷᱟᱵᱟᱫᱽ ᱠᱚ ᱢᱮᱱᱟ ᱟᱨ ᱱᱚᱣᱟ ᱨᱮᱱᱟᱜ ᱫᱚ ᱦᱮᱰᱠᱩᱣᱟᱴᱚᱨ ᱯᱷᱟᱛᱮᱦᱜᱚᱲ ᱨᱮ ᱢᱮᱱᱟᱜᱼᱟ ᱾ ᱯᱷᱟᱛᱮᱦᱜᱚᱲ ᱨᱮᱱᱟᱜ ᱧᱩᱛᱩᱢ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱢᱤᱫ ᱢᱟᱨᱮ ᱠᱤᱞᱟ ᱧᱩᱛᱩᱢ ᱨᱮ ᱯᱟᱲᱟᱣ ᱟᱠᱟᱱᱟ ᱾ ᱠᱤᱞᱟ ᱫᱚ ᱱᱤᱛᱚᱜ ᱯᱷᱟᱛᱮᱦᱜᱚᱲ ᱠᱮᱸᱴ ᱴᱚᱴᱷᱟ ᱨᱮ ᱯᱟᱲᱟᱜᱼᱟ ᱟᱨ ᱯᱷᱟᱛᱮᱦᱜᱚᱲ ᱠᱮᱱᱴ ᱨᱮ ᱯᱚᱥᱴᱮᱰ ᱨᱮᱡᱤᱢᱮᱸᱴ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱵᱟᱱᱟᱨ ᱥᱚᱦᱚᱨ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱠᱷᱚᱱ ᱵᱷᱮᱡᱟᱨ ᱟᱠᱟᱱᱟ ᱟᱨ ᱱᱤᱛᱚᱜᱟᱜ ᱚᱠᱛᱚ ᱨᱮ, ᱦᱚᱲ ᱮᱞ ᱨᱮ ᱜᱨᱚᱛᱷ ᱥᱟᱶ, ᱢᱤᱫᱴᱟᱹᱝ ᱜᱮ ᱥᱚᱦᱨᱤ ᱯᱟᱥᱱᱟᱣ ᱨᱮ ᱪᱟᱵᱟ ᱟᱠᱟᱱᱟ ᱾ ᱒,᱒᱘,᱘᱓᱐ ᱦᱮᱠᱴᱚᱨ ᱜᱩᱴ ᱚᱥᱟᱨ ᱵᱤᱥᱟᱹᱨᱟᱜ ᱦᱚᱱᱚᱛ ᱨᱮ ᱯᱮᱭᱟ ᱛᱚᱦᱥᱤᱞ, ᱮᱭᱟᱭ ᱩᱛᱷᱱᱟᱹᱣ ᱵᱚᱱᱚᱛ, ᱕᱑᱒ ᱟᱹᱛᱩ ᱯᱟᱧᱪᱮᱛ, ᱑᱐᱒᱐ ᱟᱹᱛᱩ, ᱑᱔ ᱯᱩᱞᱤᱥ ᱥᱴᱮᱥᱚᱱ, ᱒ ᱱᱚᱜᱚᱨ ᱯᱟᱞᱤᱠᱟ (ᱱᱚᱜᱚᱨ ᱠᱩᱢᱩᱴ ᱠᱚ) ᱟᱨ ᱯᱩᱱᱭᱟ ᱱᱚᱜᱚᱨ ᱯᱟᱧᱪᱮᱛ ᱥᱮᱞᱮᱫ ᱟᱠᱟᱱᱟ ᱾ (ᱱᱚᱜᱚᱨ ᱴᱚᱴᱷᱟ ᱠᱩᱢᱩᱴ) ᱟᱨ ᱢᱤᱫᱴᱟᱹᱝ ᱠᱮᱱᱴ ᱵᱚᱨᱰ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱚᱨᱨᱩᱠᱷᱟᱵᱟᱫᱽ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱘᱕,᱒᱐᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱮᱥᱚᱛᱷᱚ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱣᱮᱥᱴ ᱵᱷᱟᱨᱡᱤᱱᱤᱭᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱗᱐᱗ ᱠᱷᱚᱱ ᱫᱚ) ᱒᱕᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱖᱕ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱒᱔᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱐.᱒% ᱛᱟᱦᱮᱸ ᱠᱟᱱᱟ ᱾ ᱯᱷᱚᱨᱨᱩᱠᱷᱟᱵᱟᱫᱽ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱐ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱙.᱐᱔% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱜᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱕.᱐᱘% ᱦᱚᱲ ᱫᱚ ᱦᱤᱱᱫᱤ ᱟᱨ ᱔.᱖᱘% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱮᱱᱟᱞ ᱠᱨᱤᱯᱴ
ᱮᱱᱟᱞ ᱠᱨᱤᱯᱴ ᱮᱱᱟᱞ ᱡᱤᱞ ᱟᱨ ᱢᱭᱩᱠᱚᱥᱟ ᱨᱮᱱᱟᱜ ᱡᱚᱱᱠᱥᱚᱱ ᱨᱮᱱᱟᱜ ᱴᱷᱤᱠ ᱚᱱᱟ ᱛᱟᱭᱚᱢ ᱠᱟᱹᱴᱤᱡ ᱤᱱᱰᱮᱱᱴᱮᱥᱚᱱ ᱨᱮ ᱡᱟᱦᱟᱸ ᱢᱮᱱᱟᱜ ᱟᱠᱟᱫᱼᱟ ᱾
ᱚᱡᱚᱭ ᱢᱩᱠᱷᱚᱨᱡᱤ
ᱚᱡᱚᱭ ᱠᱩᱢᱟᱨ ᱢᱩᱠᱷᱚᱭᱯᱟᱫᱷᱟᱭ ᱫᱚᱭ ᱡᱟᱱᱟ ᱟᱠᱟᱱᱟ (᱑᱕ ᱳᱯᱨᱤᱞ ᱑᱙᱐᱑ ᱒᱗ ᱢᱮ ) ᱥᱤᱧᱚᱛ ᱵᱟ.ᱜᱟ.ᱞᱤ ᱯᱷᱩᱨᱜᱟ. ᱞᱟᱲᱟᱣᱱᱟ ᱾ ᱯᱩᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱔ ᱟᱱᱟᱜ ᱟᱨ ᱖ ᱟᱱᱟᱜ ᱥᱤᱨᱟ. ᱢᱚᱱᱛᱤᱨᱤ ᱛᱟᱦᱮᱸ ᱠᱟᱱᱟᱭ᱾
᱑᱙᱖᱓ ᱥᱟᱞ ᱨᱮ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱫ ᱟᱨ ᱫᱟᱜ ᱥᱟᱶᱣᱟᱨ ᱢᱚᱱᱛᱤᱨᱤ ᱛᱟᱦᱮᱸ ᱠᱟᱱᱟᱭ᱾ ᱢᱚᱱᱛᱤᱨᱤ ᱵᱟ.ᱜᱤ ᱠᱟᱛᱮ ᱠᱚᱸᱜᱮᱨᱮᱥ ᱜᱟᱫᱮᱞ ᱠᱮᱴᱮᱡ ᱞᱟ.ᱜᱤᱫ ᱮ ᱠᱩᱨᱩᱢᱩᱴᱩ ᱠᱮᱫᱟ᱾᱑᱙᱖᱔ ᱯᱚᱱᱚᱛ ᱠᱚᱸᱜᱮᱨᱮᱥ ᱥᱚᱵᱷᱟᱯᱩᱛᱤ ᱮᱱᱟᱭ,ᱡᱟ.ᱛᱤᱭᱟ.ᱠᱚᱸᱜᱮᱨᱮᱥ ᱥᱟᱞᱟᱜ ᱡᱚᱯᱚᱲᱟᱣ ᱛᱟᱦᱮᱸ ᱠᱟᱛᱮ ᱨᱮᱦᱚᱸ ᱛᱚᱱᱚᱢ ᱠᱚᱸᱜᱮᱨᱮᱥ ᱜᱟᱫᱮᱞ ᱫᱚᱭ ᱵᱟ.ᱜᱤᱭᱟᱫᱟ᱾ ᱱᱚᱞᱤᱱᱟᱠᱷᱚ ᱥᱮᱱᱟᱞ ᱡᱚᱴᱟᱣ ᱠᱟᱛᱮ ᱥᱤᱯᱤᱟᱭ (ᱮᱢ) ᱥᱚᱨᱠᱟᱨ ᱮ ᱵᱟᱠᱛᱚ ᱞᱮᱫᱟ ᱵᱟᱨ ᱫᱷᱟᱣ᱾ ᱑᱕ ᱢᱟᱨᱪ,᱑᱙᱖᱗ ᱠᱷᱚᱱ ᱒ ᱱᱚᱵᱷᱮᱢᱵᱚᱨ,᱑᱕ᱢᱟᱨᱪ ᱠᱷᱚᱱ ᱟᱨ ᱒᱕ ᱯᱷᱮᱵᱨᱟᱨᱤ᱑᱙᱖᱗, ᱑᱙᱖᱙ ᱠᱷᱚᱱ ᱑᱙ ᱢᱟᱨᱪ১৯৬৯,᱑᱙᱗᱐ ᱫᱷᱟ.ᱵᱤᱡ ᱡᱩᱠᱛᱚ ᱯᱷᱚᱨᱴ ᱥᱤᱨᱟ.ᱢᱚᱱᱛᱤᱨᱤ ᱛᱟᱦᱮᱸᱠᱟᱱᱟᱭ᱾ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱪᱮᱛᱟᱱ ᱢᱟ.ᱱ ᱯᱚᱫᱢᱚ ᱵᱷᱤᱵᱷᱩᱥᱚᱱ ᱛᱮᱠᱚ ᱢᱟ.ᱱ ᱞᱮᱫᱮᱭᱟ᱾
ᱟᱞᱟᱢ ᱟᱨᱟ (᱑᱙᱓᱑ ᱯᱷᱤᱞᱢ)
ᱟᱞᱟᱢ ᱟᱨᱟ (ᱡᱮᱜᱮᱛ ᱨᱮᱱᱟᱜ ᱢᱟᱨᱥᱟᱞ) ᱦᱤᱸᱫᱤ ᱟᱹᱲᱟᱹ ᱞᱮᱠᱟᱛᱮ "ᱣᱤᱥᱣᱚ ᱠᱤ ᱨᱚᱥᱱᱤ" ᱑᱙᱓᱑ ᱨᱮ ᱵᱟᱱᱟᱣ ᱟᱠᱟᱱ ᱦᱤᱸᱫᱤ ᱯᱟᱹᱨᱥᱤ ᱟᱨ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱥᱚᱣᱟᱠ (ᱨᱚᱲ) ᱯᱷᱤᱞᱢ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱱᱤᱨᱫᱮᱥᱟᱠ ᱟᱨᱫᱮᱥᱤᱨ ᱤᱨᱟᱱᱤ ᱠᱟᱱᱟᱭ ᱾ ᱤᱨᱟᱱᱤ ᱫᱚ ᱥᱤᱱᱮᱢᱟ ᱨᱮ ᱥᱟᱰᱮ ᱨᱮᱱᱟᱜ ᱢᱟᱱᱚᱛ ᱵᱩᱡᱷᱟᱣ ᱟᱛᱮᱜ, ᱟᱞᱟᱢ ᱟᱨᱟ ᱫᱚ ᱟᱨ ᱟᱭᱢᱟ ᱥᱟᱢᱠᱟᱞᱤᱱ ᱨᱚᱲ ᱯᱷᱤᱞᱢ ᱠᱷᱚᱱ ᱢᱟᱲᱟᱝ ᱮ ᱯᱩᱨᱟᱹᱣ ᱠᱮᱫ-ᱟ ᱾ ᱟᱞᱟᱢ ᱟᱨᱟ ᱨᱮᱱᱟᱜ ᱮᱛᱚᱦᱚᱵ ᱥᱚᱫᱚᱨ ᱩᱫᱩᱜ ᱫᱚ ᱢᱩᱢᱵᱟᱭ (ᱛᱚᱠᱷᱚᱱ ᱵᱚᱢᱵᱟᱭ) ᱨᱮᱱᱟᱜ ᱢᱟᱭᱡᱨᱥᱴᱤᱠ ᱥᱤᱱᱮᱢᱟ ᱨᱮ ᱑᱔ ᱢᱟᱨᱪ ᱑᱙᱔᱑ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱱᱚᱶᱟ ᱫᱚ ᱯᱩᱭᱞᱩ ᱥᱤᱧᱚᱛ ᱨᱚᱲ ᱯᱷᱤᱞᱢ ᱩᱱᱟᱹᱜ ᱜᱮ ᱵᱟᱰᱟᱭ ᱯᱟᱨᱥᱟᱞ ᱮᱱᱟ ᱡᱮ "ᱯᱩᱞᱤᱥ ᱠᱚ ᱦᱚᱸ ᱵᱷᱤᱲ ᱠᱚᱱᱴᱨᱚᱞ ᱞᱟᱹᱜᱤᱫ ᱛᱮ ᱜᱚᱲᱚ ᱮᱢ ᱞᱟᱹᱜᱤᱫ ᱛᱮ ᱦᱚᱦᱚ ᱦᱩᱭ ᱞᱮᱱᱟ" ᱾
ᱛᱮᱛᱮᱫ
ᱟᱞᱟᱢ ᱟᱨᱟ ᱫᱚ ᱢᱤᱫ ᱨᱟᱡᱽᱠᱡᱩᱢᱟᱨ ᱟᱨ ᱵᱚᱸᱡᱟᱨᱚᱱ ᱠᱩᱲᱤᱭᱟᱜ ᱫᱩᱞᱟᱹᱲ ᱠᱟᱹᱦᱱᱤ ᱠᱟᱛᱷᱟ ᱠᱟᱱᱟ ᱾ ᱱᱚᱶᱟ ᱫᱚ ᱡᱚᱥᱟᱯᱷ ᱰᱮᱣᱤᱥ ᱦᱚᱛᱮᱛᱮ ᱚᱞ ᱟᱠᱟᱱ ᱢᱤᱫ ᱯᱟᱨᱟᱤ ᱱᱟᱴᱚᱠ ᱞᱮᱠᱟᱛᱮ ᱥᱚᱫᱚᱨ ᱢᱮᱱᱟᱜ-ᱟ ᱾ ᱡᱚᱥᱟᱯᱷ ᱰᱮᱣᱤᱰ ᱫᱚ ᱛᱟᱭᱚᱢ ᱛᱮ ᱤᱨᱟᱱᱤ ᱭᱟᱜ ᱯᱷᱤᱞᱢ ᱠᱚᱢᱯᱚᱱᱤ ᱨᱮ ᱚᱱᱚᱞᱤᱭᱟ ᱨᱮᱱᱟᱜ ᱮ ᱠᱟᱹᱢᱤ ᱠᱮᱫ-ᱟ ᱾ ᱯᱷᱤᱞᱢ ᱨᱮ ᱢᱤᱫ ᱨᱟᱡᱟ ᱟᱨ ᱩᱱᱤ ᱨᱤᱱ ᱞᱟᱹᱲᱦᱟᱹᱭ ᱟᱱᱤᱡ ᱵᱟᱦᱩ ᱠᱚ ᱫᱤᱞᱵᱦᱟᱨ ᱟᱨ ᱱᱚᱣᱵᱟᱦᱟᱨ ᱠᱟᱱᱟ ᱠᱤᱱ ᱾ ᱵᱟᱱᱟᱨ ᱛᱟᱞᱟ ᱛᱮ ᱞᱟᱹᱲᱦᱟᱹᱭ ᱛᱚᱠᱚᱷᱱ ᱟᱨ ᱜᱮ ᱵᱟᱲᱦᱟᱜ ᱠᱟᱱᱟ ᱡᱚᱠᱷᱚᱱ ᱢᱤᱫ ᱯᱷᱚᱠᱤᱨ ᱥᱟᱶ ᱟᱜᱟᱢ ᱮ ᱮᱢᱠᱜᱼᱟᱭ ᱡᱮ ᱨᱟᱡᱟ ᱨᱤᱱᱤᱡ ᱚᱝᱥᱚ ᱫᱚ ᱱᱚᱣᱵᱟᱦᱟᱨ ᱮ ᱡᱟᱱᱟᱢ ᱮ ᱠᱟᱱᱟᱭ ᱾ ᱨᱟᱹᱜᱤ ᱟᱱᱤᱡ ᱫᱤᱞᱵᱦᱟᱨ ᱦᱟᱯᱞᱟ ᱦᱟᱛᱟᱣ ᱞᱟᱹᱜᱤᱫ ᱯᱚᱱᱚᱛ ᱨᱤᱱ ᱯᱨᱚᱢᱩᱠᱷ ᱢᱚᱸᱛᱨᱤ ᱟᱫᱤᱞ ᱥᱟᱶ ᱫᱩᱞᱟᱹᱲ ᱨᱮᱱᱟᱜ ᱡᱤᱜᱚᱥᱚᱜ ᱠᱟᱱᱟᱭ ᱢᱮᱱᱠᱟᱷᱟᱱ ᱟᱫᱤᱞ ᱩᱱᱤ ᱟᱜ ᱱᱚᱶᱟ ᱯᱨᱚᱥᱛᱟᱣ ᱮ ᱢᱟᱱᱟ ᱮᱫ-ᱟ ᱾ ᱨᱟᱹᱜᱤ ᱛᱮ ᱦᱮᱡ ᱠᱟᱛᱮ ᱫᱤᱞᱵᱦᱟᱨ ᱫᱚ ᱟᱫᱤᱞ ᱫᱚ ᱦᱟᱡᱚᱛ ᱨᱮ ᱠᱷᱟᱹᱲ ᱠᱟᱭ ᱠᱟᱱᱟ ᱟᱨ ᱩᱱᱤ ᱨᱤᱱ ᱢᱟᱹᱭ ᱫᱚ ᱟᱞᱟᱢ ᱟᱨ ᱫᱤᱥᱚᱢ ᱠᱷᱚᱱ ᱮ ᱚᱰᱚᱜ ᱠᱟᱭ ᱠᱟᱱᱟ ᱾ ᱟᱞᱟᱢ ᱟᱨᱟ ᱫᱚ ᱵᱚᱸᱡᱟᱨᱮ ᱮ ᱟᱥᱩᱞ ᱮᱫ ᱠᱚᱣᱟ ᱾ ᱡᱩᱣᱟᱱ ᱦᱩᱭ ᱮᱱ ᱨᱮ ᱟᱞᱟᱢ ᱟᱨᱟ ᱢᱟᱦᱟᱞ ᱨᱮ ᱨᱩᱣᱟᱹᱲ ᱦᱤᱡᱩᱜ ᱠᱟᱱᱟᱭ ᱟᱨ ᱨᱟᱡᱽᱠᱡᱩᱢᱟᱨ  ᱥᱟᱶ ᱫᱩᱞᱟᱹᱲ ᱛᱮᱜᱮ ᱛᱟᱦᱮᱱᱟᱭ ᱾ ᱢᱩᱪᱟᱹᱫ ᱨᱮ ᱫᱤᱞᱵᱦᱟᱨ ᱫᱚ ᱩᱱᱤᱭᱟᱜ ᱦᱩᱭ ᱟᱠᱟᱱ ᱠᱟᱹᱭ ᱨᱮᱱᱟᱜ ᱥᱟᱡᱟ ᱧᱟᱢ ᱮᱫᱟᱭ, ᱨᱟᱡᱽᱠᱡᱩᱢᱟᱨ ᱟᱨ ᱟᱞᱟᱢ ᱟᱨᱟ ᱟᱜ ᱵᱟᱯᱞᱟ ᱦᱩᱭᱩᱜ ᱠᱟᱱᱟ ᱟᱨ ᱟᱫᱤᱞᱟ ᱫᱚ ᱡᱤᱦᱚᱞ ᱠᱷᱚᱱ ᱮ ᱨᱟᱲᱟ ᱦᱤᱡᱩᱜ ᱠᱟᱱᱟ ᱾
ᱫᱟᱥᱯᱩᱨ ᱒ ᱵᱚᱱᱚᱛ
ᱫᱟᱥᱯᱩᱨ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱟᱞ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱫᱟᱥᱯᱩᱨ 22.605°N, 87.722°W ᱨᱮ ᱢᱮᱱᱟᱜᱼᱟ ᱾
ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱠᱷᱟᱱᱠᱩᱞ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱠᱷᱟᱱᱠᱩᱞ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱫᱤᱱᱤᱯᱩᱨ ᱠᱷᱚᱱ ᱫᱚ ᱕᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱕.᱔᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱔ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱖᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱖᱒ ᱜᱚᱴᱟᱝ ᱢᱚᱣᱡᱟ, ᱑᱕᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱫᱟᱥᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱳᱱᱟᱠᱷᱟᱞᱤ ᱨᱮ ᱢᱮᱱᱟᱜᱼᱟ ᱾
ᱫᱟᱥᱯᱩᱨ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱮᱱᱟᱭ, ᱪᱮᱭᱯᱚᱛ, ᱰᱩᱰᱠᱳᱢᱨᱟ, ᱜᱳᱪᱟᱴᱤ, ᱜᱳᱣᱨᱟ, ᱡᱳᱛᱮᱜᱷᱚᱱᱥᱭᱟᱢ, ᱠᱚᱢᱚᱞᱯᱩᱨ, ᱠᱷᱟᱸᱡᱟᱯᱩᱨ, ᱠᱷᱮᱯᱩᱴ, ᱠᱷᱩᱠᱩᱨᱫᱟᱦᱟ, ᱱᱤᱥᱪᱤᱸᱛᱯᱩᱨ, ᱯᱚᱞᱟᱥᱚᱯᱚᱭ, ᱨᱟᱹᱱᱤᱪᱚᱠ ᱟᱨ ᱥᱟᱦᱚᱪᱚᱠ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱓᱘,᱕᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱑,᱗᱔᱒ (᱕᱑%) ᱠᱚᱲᱟ ᱟᱨ ᱑᱑᱖,᱗᱘᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱕,᱕᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱒᱙,᱙᱒᱒ (᱑᱒.᱕᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱘᱕ (᱐.᱒᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱜᱳᱣᱨᱟ (᱔,᱘᱙᱙), ᱠᱷᱩᱠᱩᱨᱫᱟᱦᱟ (᱔,᱑᱑᱐), ᱯᱚᱞᱟᱥᱚᱯᱚᱭ (᱔,᱘᱐᱐), ᱜᱳᱪᱟᱴᱤ (᱔,᱓᱙᱕), ᱵᱷᱩᱴᱟ (᱕,᱐᱒᱒), ᱠᱷᱚᱸᱡᱟᱯᱩᱨ (᱔,᱓᱕᱒), ᱠᱚᱢᱚᱞᱯᱩᱨ (᱔,᱑᱒᱔), ᱡᱳᱴ ᱠᱚᱱᱩᱥᱚᱢᱜᱚᱨ (᱖,᱙᱕᱐), ᱨᱟᱹᱱᱤᱪᱚᱠ (᱗,᱔᱐᱘), ᱪᱮᱭᱯᱚᱛ (᱑᱖,᱓᱔᱕), ᱠᱮᱭᱡᱩᱨᱤ (᱔,᱔᱕᱔), ᱵᱮᱱᱚᱭ (᱕,᱗᱓᱑), ᱩᱛᱚᱨ ᱵᱟᱨ (᱕,᱖᱗᱕), ᱱᱤᱥᱪᱤᱸᱛᱯᱩᱨ (᱖,᱖᱙᱘), ᱥᱤᱛᱟᱹᱯᱩᱨ (᱔,᱒᱕᱐), ᱡᱳᱛ ᱜᱷᱚᱱᱥᱭᱟᱢ (᱑᱕,᱒᱐᱐), ᱠᱩᱞᱴᱤᱠᱨᱤ (᱖,᱖᱐᱗) ᱟᱨ ᱢᱚᱜᱩᱨᱤᱭᱟᱹ (᱕,᱑᱒᱘) ᱾
ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱚᱦᱚᱪᱚᱠ (᱒,᱓᱐᱒), ᱫᱩᱫᱷᱠᱳᱱᱟᱨᱟ (᱓,᱗᱔᱖) ᱟᱨ ᱚᱡᱩᱨᱤᱭᱟᱹ (᱑,᱘᱑᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱘᱒,᱓᱗᱘ ᱜᱚᱴᱟᱝ (᱘᱕.᱖᱒%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱙,᱔᱗᱒ (᱙᱑.᱕᱙%) ᱠᱚᱲᱟ ᱟᱨ ᱘᱒,᱙᱐᱖ (᱗᱙.᱔᱑%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱒.᱑᱘% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱙᱙.᱘᱖% ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱖᱒ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱑,᱕᱐᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱨᱮ ᱖᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱑ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱑᱓,᱑᱒᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱓,᱔᱔᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱯᱮᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱮᱭᱟ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ ᱜᱩᱴ ᱑᱐᱐ ᱵᱮᱰ ᱟᱨ ᱖ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱔ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱳᱱᱟᱠᱷᱟᱞᱤ ᱨᱮ ᱓᱐ ᱵᱮᱰ ᱟᱜ ᱥᱳᱱᱟᱠᱷᱟᱞᱤ ᱫᱮᱦᱟᱛ ᱟᱥᱯᱟᱛᱟᱞ, ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ : ᱠᱷᱩᱠᱩᱨᱫᱟ (᱑᱐ ᱵᱮᱰ ᱟᱜ), ᱱᱤᱥᱪᱤᱸᱛᱯᱩᱨ (᱖ ᱵᱮᱰ ᱟᱜ) ᱟᱨ ᱪᱮᱭᱯᱚᱛ (᱖ ᱵᱮᱰ ᱟᱜ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱟᱢᱚᱫᱚᱨ ᱜᱷᱟᱴᱤ ᱱᱤᱜᱟᱢ
ᱫᱟᱢᱚᱫᱚᱨ ᱜᱷᱟᱴᱤ ᱱᱤᱜᱟᱢ (DVC) ᱫᱚ ᱥᱤᱧᱚᱛᱤᱭᱟᱹ ᱥᱚᱨᱠᱟᱨᱤ ᱥᱚᱝᱴᱷᱚᱱ ᱠᱟᱱᱟ ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱟᱢᱚᱫᱚᱨ ᱜᱟᱰᱟ ᱴᱚᱴᱷᱟ ᱟᱨ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱪᱟᱪᱞᱟᱣ ᱦᱩᱭᱩᱜ ᱠᱟᱱᱟ ᱾ ᱱᱤᱜᱟᱢ ᱫᱚ ᱥᱤᱧᱚᱛ ᱥᱚᱨᱠᱟᱨ ᱤᱡ ᱵᱤᱡᱽᱞᱤ ᱢᱚᱱᱛᱨᱤ ᱞᱮᱠᱟᱛᱮ ᱛᱷᱚᱨᱢᱟᱞ ᱥᱴᱮᱥᱚᱱ ᱟᱨ ᱦᱟᱭᱰᱚᱞ ᱯᱟᱣᱟᱨ ᱥᱴᱮᱥᱚᱱ ᱵᱟᱱᱟᱨ ᱪᱟᱪᱞᱟᱣ ᱠᱟᱱᱟ ᱾ ᱰᱤᱵᱷᱤᱥᱤ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱠᱟᱛᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ
ᱜᱟᱭᱟ
ᱜᱟᱭᱟ ᱫᱚ ᱢᱤᱫ ᱱᱟᱜᱟᱢᱟᱜ ᱴᱷᱟᱶ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱜᱟᱭᱟ ᱫᱚ ᱵᱤᱦᱟᱨ ᱨᱮᱭᱟᱜ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱᱟᱜ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱮᱛᱚᱢ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱯᱚᱱᱚᱛᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮᱱᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱔᱗᱐,᱘᱓᱙ ᱾ ᱢᱚᱜᱚᱫᱷᱚ ᱰᱤᱵᱷᱤᱡᱚᱱ ᱟᱨ ᱜᱟᱭᱟ ᱦᱚᱱᱚᱛ ᱨᱮᱭᱟᱜ ᱱᱚᱣᱟ ᱫᱚ ᱦᱮᱰᱠᱚᱣᱟᱴᱟᱨ ᱠᱟᱱᱟ ᱾ ᱵᱟᱡᱟᱨ ᱨᱮᱭᱟᱜ ᱯᱮ ᱯᱟᱦᱴᱟ ᱫᱚ ᱦᱩᱰᱤᱧ ᱟᱨ ᱫᱷᱤᱨᱤ ᱵᱩᱨᱩ ᱢᱚᱝᱜᱞᱟ ᱜᱚᱩᱨᱤ, ᱥᱨᱤᱝᱜᱟᱥᱛᱷᱟᱱ, ᱨᱟᱢ ᱥᱤᱞᱟ, ᱵᱨᱟᱦᱢᱚᱭᱱᱤ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱥᱟᱢᱟᱝ ᱯᱟᱦᱴᱟ ᱨᱮᱫᱚ ᱯᱷᱟᱞᱜᱩ ᱜᱟᱰᱟ ᱢᱮᱱᱟᱜ-ᱟ ᱾
ᱜᱟᱭᱟ ᱫᱚ ᱦᱤᱱᱫᱩ, ᱡᱚᱭᱱᱚ ᱟᱨ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱭᱟᱜ ᱢᱤᱞᱚᱱ ᱛᱷᱚᱲ ᱠᱟᱱᱟ ᱾ ᱜᱟᱭᱟ ᱨᱮᱭᱟᱜ ᱠᱟᱛᱷᱟ ᱫᱚ ᱨᱟᱢᱟᱭᱚᱬᱚ ᱟᱨ ᱢᱚᱦᱟᱵᱷᱟᱨᱚᱛ ᱨᱮᱦᱚᱸ ᱚᱞ ᱢᱮᱱᱟᱜ-ᱟ ᱾ ᱱᱚᱰᱮ ᱜᱮ ᱨᱟᱡᱟ ᱨᱟᱢ ᱵᱟᱝᱢᱟ ᱵᱷᱚᱜᱚᱵᱟᱱ ᱨᱟᱢ ᱫᱚ ᱟᱡ ᱵᱟᱵᱟ ᱨᱟᱡᱟ ᱫᱚᱥᱚᱨᱚᱛᱷ ᱟᱜ ᱡᱟᱝ ᱵᱟᱦᱟ ᱛᱩᱯᱩᱭ ᱟᱹᱜᱩ ᱞᱮᱜ-ᱟ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱜᱮ ᱱᱚᱰᱮ ᱡᱟᱝ ᱵᱟᱦᱟ ᱛᱩᱯᱩᱭ ᱫᱚ ᱪᱟᱹᱞᱩᱭᱮᱱᱟ ᱾ ᱜᱚᱣᱛᱚᱢ ᱵᱩᱫᱫᱷᱚ ᱦᱚᱸ ᱱᱚᱰᱮᱱᱟᱜ ᱵᱩᱫᱷᱚ ᱜᱟᱭᱟ ᱫᱚ ᱦᱤᱨᱤ  ᱠᱟᱛᱮ ᱜᱮᱭᱟᱱ ᱮ ᱦᱟᱹᱴᱤᱧ ᱟᱠᱟᱜ-ᱟ ᱾ ᱱᱚᱣᱟ ᱫᱚ ᱵᱩᱫᱫᱷᱚ ᱫᱷᱚᱨᱚᱢ  ᱨᱮᱭᱟᱜ ᱯᱩᱱᱤᱭᱟᱹ ᱯᱩᱱᱟᱹᱭ ᱛᱷᱟᱱ ᱠᱷᱚᱱᱟᱜ ᱢᱤᱫᱴᱟᱝ ᱠᱟᱱᱟ ᱾
ᱧᱩᱛᱩᱢ ᱚᱢᱚᱱ
ᱜᱟᱭᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱱᱟᱜᱟᱢᱟᱱᱟᱜ ᱴᱷᱟᱶ ᱠᱟᱱᱟ ᱾ ᱵᱟᱭᱩ ᱯᱩᱨᱟᱱ ᱚᱝᱥᱟᱨ ᱜᱟᱭᱟ ᱫᱚ ᱜᱚᱭᱟᱥᱩᱨ ᱧᱩᱛᱩᱢᱟᱱᱤᱡ ᱢᱤᱫ ᱟᱹᱥᱩᱨᱟᱜ ᱧᱩᱛᱩᱢ ᱚᱝᱥᱟᱨ ᱧᱩᱛᱩᱢ ᱟᱠᱟᱱᱟ ᱾ ᱜᱟᱭᱟ ᱟᱹᱥᱩᱨ ᱮ ᱯᱨᱟᱭᱚᱥᱪᱤᱛ ᱠᱮᱫ ᱛᱟᱭᱚᱢ ᱜᱚᱥᱟᱸᱭ ᱵᱤᱥᱱᱩᱣᱟᱜ ᱛᱷᱩᱢ ᱮ ᱧᱟᱢ ᱠᱮᱜ-ᱟ ᱾ ᱟᱨ ᱱᱚᱭᱥᱴᱷᱤᱠ ᱮ ᱵᱮᱱᱟᱣ ᱮᱱᱟ ᱾ ᱢᱟᱨᱮ ᱠᱟᱛᱷᱟ ᱠᱷᱚᱱ ᱵᱟᱰᱟᱭᱜ-ᱟ ᱡᱮ ᱜᱟᱭᱟᱥᱩᱨᱟᱜ ᱜᱚᱡ ᱦᱚᱲᱱᱚ ᱫᱚ ᱫᱷᱤᱨᱤ ᱨᱮ ᱟᱹᱨᱩ ᱟᱠᱟᱱᱟ ᱡᱟᱦᱟᱸ ᱫᱚ ᱱᱮᱛᱟᱨ ᱦᱚᱸ ᱚᱱᱰᱮ ᱢᱮᱱᱟᱜ ᱜᱮᱭᱟ ᱾
ᱢᱟᱨᱮ ᱱᱟᱜᱟᱢ
ᱱᱟᱦᱟᱜ ᱟᱪᱮᱫᱤᱭᱟᱹ ᱚᱝᱥᱟᱨ ᱨᱩᱠ ᱵᱮᱫᱚ ᱚᱠᱛᱚ ᱨᱮ ᱠᱤᱠᱟᱛᱟ ᱫᱤᱥᱚᱢ ᱫᱚ ᱜᱟᱭᱟ, ᱵᱤᱦᱟᱨ ᱥᱩᱨ ᱨᱮ ᱛᱟᱦᱮᱸ ᱠᱟᱱᱟ ᱾
ᱜᱟᱭᱟ ᱫᱚ ᱢᱤᱫ ᱢᱟᱨᱮ ᱵᱟᱡᱟᱨ ᱠᱟᱱᱟ ᱾ ᱜᱚᱩᱛᱚᱢ ᱵᱩᱫᱫᱷᱚ ᱖ ᱥᱟᱭᱟᱝ ᱨᱮ ᱵᱩᱫᱷᱚ ᱜᱟᱭᱟ ᱨᱮ ᱢᱟᱨᱥᱟᱞ ᱠᱟᱹᱢᱤ ᱮ ᱮᱦᱚᱵ ᱞᱮᱜ-ᱟ ᱟᱨ ᱵᱩᱫᱫᱷᱚᱭ ᱵᱮᱱᱟᱣ ᱮᱱᱟ ᱾ ᱵᱩᱰᱷ ᱜᱟᱭᱟ ᱫᱚ ᱢᱟᱨᱮ ᱜᱟᱭᱟ ᱠᱷᱚᱱᱟᱜ 16 km ᱥᱟᱹᱝᱜᱤᱧ ᱨᱮ ᱢᱮᱱᱟᱜ-ᱟ ᱾
ᱡᱮᱜᱮᱛ ᱡᱟᱠᱟᱛ ᱠᱷᱚᱱᱜᱚᱭᱟ ᱛᱮᱫᱚ ᱦᱚᱲ ᱠᱚ ᱦᱤᱡᱩᱜ ᱠᱟᱱᱟ ᱾ ᱨᱟᱢᱟᱭᱚᱬᱚ ᱚᱝᱥᱟᱨ ᱵᱷᱚᱜᱚᱵᱟᱱ ᱨᱟᱢ ᱜᱟᱭᱟ ᱨᱮᱭᱟᱜ ᱯᱷᱟᱞᱜᱩ ᱜᱟᱰᱟ ᱛᱮ ᱟᱡ ᱵᱟᱵᱟ ᱦᱟᱜ ᱡᱟᱝ ᱵᱟᱦᱟ ᱛᱩᱯᱩᱭ ᱟᱹᱜᱩ ᱞᱮᱜ-ᱟ ᱾ ᱟᱡ ᱥᱟᱶ ᱟᱡᱤᱡ ᱵᱚᱠᱚᱧ ᱞᱚᱠᱷᱢᱚᱬ ᱮᱨᱟ ᱥᱤᱛᱟᱹ ᱠᱤᱱ ᱦᱮᱡ ᱞᱮᱱᱟ ᱾ ᱟᱡ ᱵᱟᱵᱟ ᱦᱟᱜ ᱟᱛᱢᱟ ᱨᱮᱭᱟᱜ ᱥᱟᱱᱛᱤ ᱞᱟᱹᱜᱤᱫ ᱾ ᱢᱚᱦᱟᱵᱷᱟᱨᱚᱛ ᱨᱮ ᱜᱚᱭᱟ ᱫᱚ ᱜᱚᱭᱟ ᱯᱩᱨᱤ ᱢᱮᱱᱛᱮ ᱠᱚ ᱢᱮᱱ ᱟᱠᱟᱜ-ᱟ ᱾
ᱦᱚᱭ ᱦᱤᱥᱤᱫ
ᱜᱟᱭᱟ ᱫᱚ ᱯᱮ ᱯᱟᱦᱴᱟ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱟᱨ ᱢᱤᱫ ᱯᱟᱦᱴᱟ ᱫᱚ ᱜᱟᱰᱟ ᱛᱮ ᱮᱥᱮᱫ ᱟᱠᱟᱱᱟ ᱾ ᱥᱤᱛᱩᱝ ᱫᱤᱱ ᱫᱚ ᱞᱚᱞᱚᱣᱟ ᱨᱟᱵᱟᱝ ᱫᱤᱱ ᱫᱚ ᱨᱟᱵᱟᱝ -ᱟ ᱟᱨ ᱡᱟᱹᱯᱩᱫ ᱫᱤᱱ ᱫᱚᱭ ᱡᱟᱹᱯᱩᱫᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱡᱟᱨ
ᱠᱷᱚᱢᱮᱨ ᱯᱟᱹᱨᱥᱤ
ᱠᱷᱚᱢᱮᱨ (ភាសាខ្មែរ, ᱯᱷᱤᱥᱟ ᱠᱷᱚᱢᱟᱭ) ᱫᱚ ᱠᱷᱚᱢᱮᱨ ᱦᱚᱲ ᱟᱨ ᱠᱮᱢᱵᱳᱰᱤᱭᱟ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱟᱢᱫᱟᱡᱽ ᱑.᱖ ᱠᱳᱴᱤ ᱜᱟᱱ ᱦᱚᱲ ᱱᱚᱶᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ, ᱱᱚᱶᱟ ᱜᱮ ᱫᱚᱥᱟᱨ ᱢᱟᱨᱟᱝ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ (ᱵᱷᱤᱭᱮᱛᱱᱟᱢᱤ ᱯᱟᱹᱨᱥᱤ ᱛᱟᱭᱚᱢ)᱾ ᱦᱤᱱᱫᱩ ᱟᱨ ᱵᱩᱫᱫᱷᱚ ᱫᱷᱚᱨᱚᱢ ᱠᱷᱟᱹᱛᱤᱨ ᱠᱷᱚᱢᱮᱨ ᱯᱟᱹᱨᱥᱤ ᱨᱮ ᱥᱚᱝᱥᱠᱨᱤᱛ ᱟᱨ ᱯᱟᱞᱤ ᱯᱟᱹᱨᱥᱤ ᱨᱮᱭᱟᱜ ᱟᱹᱰᱤᱜᱟᱱ ᱚᱨᱥᱚᱝ ᱢᱮᱱᱟᱜᱼᱟ  ᱾
ᱦᱟᱹᱴᱤᱧ
ᱠᱷᱚᱢᱮᱨ ᱯᱟᱹᱨᱥᱤ ᱫᱚ ᱢᱤᱫ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱢᱟᱞᱚᱭ ᱩᱯᱚᱫᱤᱯ ᱠᱷᱚᱱ ᱮᱦᱚᱵ ᱠᱟᱛᱮᱡ ᱥᱟᱢᱟᱝᱼᱠᱚᱧᱮ ᱮᱥᱤᱭᱟ, ᱟᱨ ᱥᱟᱢᱟᱝ ᱥᱤᱧᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱚᱥᱴᱨᱳᱼᱮᱥᱤᱭᱟᱴᱤᱠ, ᱡᱟᱦᱟ ᱨᱮ ᱢᱳᱱ, ᱵᱷᱤᱭᱮᱛᱱᱟᱢᱤ ᱟᱨ ᱢᱩᱱᱰᱟ ᱥᱮᱞᱮᱫ ᱢᱮᱱᱟᱜᱼᱟ, ᱑᱘᱕᱖ ᱠᱷᱚᱱ ᱠᱷᱚᱸᱫᱽᱨᱚᱱ ᱮᱛᱚᱦᱚᱵ ᱞᱮᱱᱟ ᱟᱨ ᱯᱩᱭᱞᱩ ᱫᱷᱟᱣ ᱑᱙᱐᱗ ᱥᱮᱨᱢᱟ ᱨᱮ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱯᱨᱳᱥᱛᱟᱵᱽ ᱮᱢ ᱦᱩᱭ ᱞᱮᱱᱟ ᱾
ᱫᱟᱹᱭᱠᱟᱹ
ᱞᱟᱛᱟᱨ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱷᱟᱹᱱ ᱨᱮᱭᱟᱜ ᱟᱨᱴᱤᱠᱮᱞ ᱑ ᱨᱮᱭᱟᱜ ᱛᱩᱢᱟᱹᱞ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ: ᱠᱮᱢᱵᱳᱰᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱷᱟᱭᱞᱮᱱᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱷᱤᱭᱮᱛᱱᱟᱢ ᱨᱮᱱᱟᱜ ᱯᱟᱹᱨᱥᱤ
ᱥᱟᱱᱛᱟᱲᱤ ᱞᱩᱜᱽᱲᱤ
ᱥᱟᱱᱛᱟᱲ ᱞᱩᱜᱽᱲᱤ ᱠᱚ ᱫᱚ ᱯᱮᱬᱮ ᱞᱩᱢ ᱨᱮ ᱛᱮᱧ ᱟᱠᱟᱱ ᱞᱩᱜᱽᱲᱤ ᱠᱚ ᱠᱟᱱᱟ ᱡᱟᱦᱟᱸ ᱠᱚᱣᱟᱜ ᱥᱟᱱᱛᱟᱲ ᱥᱟᱶᱛᱟ ᱨᱮ ᱟᱭᱢᱟ ᱵᱟᱯᱞᱟ ᱵᱮᱦᱟ ᱪᱷᱩᱛ ᱪᱷᱟᱹᱴᱤᱭᱟᱹᱨ ᱠᱚᱨᱮ ᱱᱤᱦᱟᱹᱛᱤ ᱞᱟᱹᱠᱛᱤᱜᱼᱟ ᱾ ᱱᱚᱣᱟ ᱞᱩᱜᱽᱲᱤ ᱠᱚ ᱫᱚ ᱛᱚᱲᱮ ᱥᱩᱛᱟᱹᱢ ᱟᱨ ᱵᱟᱝ ᱞᱩᱢᱟᱹᱝ ᱥᱩᱛᱟᱹᱢ ᱛᱮᱜᱮ ᱵᱮᱱᱟᱣᱜᱼᱟ ᱾ ᱥᱟᱱᱛᱟᱲ ᱥᱟᱶᱛᱟ ᱨᱮ ᱞᱩᱜᱽᱲᱤ ᱠᱚᱣᱟᱜ ᱮᱯᱮᱢ ᱪᱟᱯᱟᱞ ᱨᱮᱱᱟᱜ ᱦᱚᱸ ᱟᱹᱰᱤᱜᱟᱱ ᱨᱟᱭ ᱨᱤᱛ ᱢᱮᱱᱟᱜᱼᱟ ᱾
ᱠᱟᱴᱤᱡ ᱜᱤᱫᱽᱨᱟᱹ ᱠᱚᱣᱟᱜ ᱞᱩᱜᱽᱲᱤ
ᱯᱷᱩᱴᱟᱹ ᱠᱟᱪᱷᱟ ᱯᱟᱞᱦᱟᱸᱰ ᱯᱟᱹᱱᱪᱤ ᱡᱷᱟᱹᱞᱟᱜ
ᱠᱩᱲᱟ ᱦᱚᱯᱚᱱ ᱠᱚᱣᱟᱜ ᱞᱩᱜᱽᱲᱤ
ᱡᱷᱟᱹᱞᱟᱜ ᱥᱟᱹᱲᱤ ᱫᱚ ᱯᱮᱬᱮ ᱞᱩᱢ ᱨᱮ ᱛᱮᱧ ᱟᱠᱟᱱ ᱞᱩᱜᱲᱤ ᱠᱟᱱᱟ ᱡᱟᱷᱟᱸ ᱠᱚᱣᱟᱜ ᱥᱟᱱᱛᱟᱲ ᱥᱟᱶᱛᱟ ᱨᱮ ᱟᱭᱢᱟ ᱵᱟᱯᱞᱟ ᱵᱮᱦᱟ ᱪᱷᱩᱛ ᱪᱷᱟᱹᱴᱤᱭᱟᱹᱨ ᱠᱚᱨᱮ ᱱᱤᱦᱟᱹᱛᱤ ᱞᱟᱹᱠᱛᱤᱜᱼᱟ ᱾ ᱱᱚᱣᱟ ᱞᱩᱜᱽᱲᱤ ᱠᱚ ᱫᱚ ᱛᱚᱲᱮ ᱥᱩᱛᱟᱹᱢ ᱟᱨ ᱵᱟᱝ ᱞᱩᱢᱟᱹᱝ ᱥᱩᱛᱟᱹᱢ ᱛᱮᱜᱮ ᱵᱮᱱᱟᱣᱜᱼᱟ ᱾ ᱯᱟᱞᱦᱟᱸᱰ ᱯᱟᱹᱱᱪᱤ ᱫᱚ ᱯᱮᱬᱮ ᱞᱩᱢ ᱨᱮ ᱛᱮᱧ ᱟᱠᱟᱱ ᱞᱩᱜᱽᱲᱤ ᱠᱟᱱᱟ ᱡᱟᱦᱟᱸ ᱠᱚᱣᱟᱜ ᱥᱟᱱᱛᱟᱲ ᱥᱟᱶᱛᱟ ᱨᱮ ᱟᱭᱢᱟ ᱵᱟᱯᱞᱟ ᱵᱮᱦᱟ ᱪᱷᱩᱛ ᱪᱷᱟᱹᱴᱤᱭᱟᱹᱨ ᱠᱚᱨᱮ ᱠᱩᱲᱤ ᱦᱚᱯᱚᱱ ᱠᱚ ᱦᱚᱨᱚᱜᱟ ᱾ ᱱᱚᱣᱟ ᱞᱩᱜᱽᱲᱤ ᱠᱚ ᱫᱚ ᱛᱚᱲᱮ ᱥᱩᱛᱟᱹᱢ ᱛᱮ ᱵᱮᱱᱟᱣᱜᱼᱟ ᱾ ᱯᱟᱹᱱᱪᱤ ᱫᱚ ᱰᱟᱱᱰᱟ ᱨᱮ ᱯᱟᱴᱷᱮ ᱠᱟᱴᱮ ᱦᱚᱨᱚᱜᱚᱜᱼᱟ ᱟᱨ ᱯᱟᱞᱦᱟᱱᱰ ᱫᱚ ᱰᱟᱱᱰᱟ ᱨᱨ ᱨᱮᱵᱮᱫ ᱠᱟᱛᱮ ᱟᱱᱪᱟᱨ ᱞᱮᱠᱟ ᱞᱮᱱᱜᱟ ᱛᱟᱨᱮᱱ ᱥᱮᱫ ᱛᱮ ᱟᱪᱩᱨ ᱠᱟᱛᱮ ᱰᱟᱱᱰᱟ ᱨᱮ ᱵᱮᱫᱷᱟᱣ ᱨᱩᱣᱟᱹᱲᱚᱜᱼᱟ ᱾ ᱯᱟᱞᱦᱟᱱᱰ ᱯᱟᱹᱱᱪᱤ ᱨᱮᱱᱟᱜ ᱨᱚᱝ, ᱛᱮᱧ ᱯᱷᱩᱴᱟᱹᱣ ᱵᱟᱦᱟ, ᱟᱱᱪᱟᱨ ᱯᱷᱩᱫᱽᱱᱟᱹ ᱟᱨ ᱯᱟᱹᱰᱞᱟᱹᱠ ᱨᱮᱱᱟᱜ ᱱᱟᱣᱟ ᱱᱟᱣᱟ ᱰᱤᱡᱟᱤᱱ ᱤᱫᱤ ᱛᱮ ᱱᱮᱛᱟᱨ ᱟᱹᱰᱤ ᱟᱹᱰᱤ ᱥᱟᱱᱛᱟᱲ ᱟᱨ ᱫᱤᱠᱩ ᱠᱩᱲᱤ ᱠᱚ ᱯᱟᱨᱟᱵᱽ ᱯᱟᱛᱟ ᱠᱟᱨᱮ ᱠᱚ ᱦᱚᱨᱚᱜ ᱵᱟᱲᱟᱭᱟ ᱾
ᱠᱷᱟᱸᱰᱟ ᱞᱩᱜᱽᱲᱤ ᱫᱚ ᱯᱮᱬᱮ ᱞᱩᱢ ᱨᱮ ᱛᱮᱧ ᱟᱠᱟᱱ ᱞᱩᱜᱽᱲᱤ ᱠᱟᱱᱟ ᱡᱟᱦᱟᱸ ᱥᱟᱱᱛᱟᱲᱤ ᱥᱟᱶᱛᱟ ᱨᱮ ᱟᱭᱢᱟ ᱵᱟᱯᱞᱟ ᱵᱮᱦᱟ ᱠᱚᱨᱮ ᱟᱭᱳ ᱦᱚᱲ ᱠᱚ ᱠᱚ ᱦᱚᱨᱚᱜᱟ ᱾ ᱱᱚᱣᱟ ᱞᱩᱜᱽᱲᱤ ᱫᱚ ᱛᱚᱲᱮ ᱥᱩᱛᱟᱹᱢ ᱛᱮ ᱵᱮᱱᱟᱣᱜᱼᱟ ᱾ ᱵᱟᱯᱞᱟ ᱚᱠᱛᱚ ᱠᱚᱲᱟ ᱯᱟᱦᱴᱟ ᱦᱚᱲ ᱵᱟᱹᱦᱩ ᱠᱩᱲᱤ ᱟᱡ ᱟᱭᱳ, ᱦᱟᱛᱚᱢ ᱟᱨ ᱠᱟᱹᱠᱤ ᱛᱮᱠᱚ ᱵᱮᱵᱷᱟᱨ ᱨᱮ ᱦᱚᱨᱚᱜ ᱞᱟᱹᱜᱤᱫ ᱠᱚ ᱮᱢᱟ ᱠᱚᱣᱟ ᱾ ᱵᱮᱵᱷᱟᱨ ᱞᱮᱠᱟᱛᱮ ᱮᱢ ᱢᱟᱬᱟᱝ ᱨᱮ ᱵᱮᱨᱮᱞ ᱥᱟᱥᱟᱝ ᱛᱮ ᱨᱚᱝ ᱦᱩᱭᱩᱜᱼᱟ ᱾
ᱦᱮᱲᱮ ᱞᱩᱜᱽᱲᱤ ᱫᱚ ᱯᱮᱬᱮ ᱞᱩᱢ ᱨᱮ ᱛᱮᱧ ᱟᱠᱟᱱ ᱞᱩᱜᱽᱲᱤ ᱠᱟᱱᱟ ᱡᱟᱦᱟᱸ ᱥᱟᱱᱛᱟᱲ ᱥᱟᱶᱛᱟ ᱨᱮ ᱟᱭᱢᱟ ᱵᱟᱯᱞᱟ ᱵᱮᱦᱟ ᱠᱚᱨᱮ ᱟᱭᱳ ᱦᱚᱲ ᱠᱚ ᱠᱚ ᱦᱚᱨᱚᱜᱟ ᱾ ᱱᱚᱣᱟ ᱞᱩᱜᱽᱲᱤ ᱫᱚ ᱛᱚᱲᱮ ᱥᱩᱛᱟᱹᱢ ᱛᱮ ᱵᱮᱱᱟᱣᱜᱼᱟ ᱾ ᱵᱟᱯᱞᱟ ᱚᱠᱛᱚ ᱡᱟᱶᱟᱭ ᱠᱚᱲᱟ ᱯᱟᱦᱴᱟ ᱦᱚᱲ ᱵᱟᱹᱦᱩ ᱠᱩᱲᱤ ᱟᱡ ᱵᱩᱰᱤ ᱟᱭᱳ, ᱦᱟᱛᱚᱢ ᱵᱩᱰᱤ ᱟᱨ ᱠᱟᱹᱠᱤ ᱵᱩᱰᱤ ᱛᱮᱠᱚ ᱵᱮᱵᱷᱟᱨ ᱨᱮ ᱦᱚᱨᱚᱜ ᱞᱟᱹᱜᱤᱫ ᱠᱚ ᱮᱢᱟ ᱠᱚᱣᱟ ᱾ ᱵᱮᱵᱷᱟᱨ ᱞᱮᱠᱟᱛᱮ ᱮᱢ ᱢᱟᱬᱟᱝ ᱨᱮ ᱵᱮᱨᱮᱞ ᱥᱟᱥᱟᱝ ᱛᱮ ᱨᱚᱝ ᱦᱩᱭᱩᱜᱼᱟ ᱾ ᱱᱟᱣᱟ ᱞᱩᱜᱽᱲᱤ ᱦᱚᱸ ᱞᱩᱢ ᱨᱮᱜᱮ ᱛᱮᱧᱚᱜᱼᱟ ᱾ ᱱᱚᱣᱟ ᱥᱟᱹᱲᱤ ᱫᱚ ᱮᱴᱟᱜ ᱛᱮᱧ ᱞᱩᱜᱽᱲᱤ ᱠᱚᱨᱮ ᱠᱷᱚᱱ ᱡᱷᱟᱹᱞ ᱨᱮ ᱫᱚ ᱠᱷᱟᱴᱚ ᱜᱮᱭᱟ ᱟᱨ ᱯᱟᱹᱰᱞᱟᱹᱠ ᱦᱚᱸ ᱯᱩᱸᱰ ᱜᱮ ᱛᱟᱦᱮᱱᱟ ᱾ ᱵᱟᱯᱞᱟ ᱚᱠᱛᱚ ᱥᱤᱱᱫᱩᱨ ᱫᱟᱱ ᱵᱮᱲᱟ ᱵᱟᱹᱦᱩ ᱠᱤᱲᱤ ᱱᱚᱣᱟ ᱞᱩᱜᱽᱲᱤ ᱜᱮ ᱦᱚᱨᱚᱜᱟᱭ ᱾
ᱨᱚᱱᱛᱷᱟᱢᱵᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱨᱚᱬᱚᱛᱷᱚᱣᱢᱵᱚᱨ ᱟᱨᱵᱟᱝ ᱨᱚᱱᱛᱷᱟᱢᱵᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ (ᱦᱤᱱᱫᱤᱺ रणथंभौर राष्ट्रीय उद्यान, Ranthambore National Park) ᱫᱚ ᱮᱛᱚᱢ-ᱥᱤᱧᱚᱛ ᱨᱮ ᱢᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ ᱾ ᱱᱚᱶᱟ ᱡᱟᱹᱛᱤᱭᱟᱹᱮᱤ ᱵᱟᱜᱟᱱ ᱫᱚ ᱮᱨᱤᱭᱟ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱢᱩᱸᱫᱽ ᱠᱷᱚᱱ ᱔᱐ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱮᱨᱤᱭᱟ ᱫᱚ ᱓᱙᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱾ ᱑᱙᱕᱕ ᱨᱮ ᱯᱩᱭᱞᱩ ᱫᱷᱟᱣ ᱱᱚᱶᱟ ᱮᱞᱟᱠᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱣᱟᱹᱭ ᱢᱟᱫᱷᱚᱯᱩᱨ ᱨᱟᱠᱷᱟ ᱵᱤᱨ ᱞᱮᱠᱟᱛᱮ ᱨᱚᱱᱛᱷᱟᱢᱵᱚᱨ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱗᱓ ᱨᱮ ᱛᱟᱹᱨᱩᱵ ᱯᱨᱚᱡᱮᱠᱴ ᱦᱚᱛᱮᱛᱮ ᱪᱤᱱᱦᱟᱹ ᱦᱟᱠᱟᱱ ᱨᱟᱠᱷᱟᱵᱤᱨ ᱢᱮᱱᱛᱮ ᱵᱤᱠᱱᱟᱹᱣ ᱞᱮᱱᱟ ᱾ ᱑᱙᱘᱐ ᱨᱮ ᱱᱚᱶᱟ ᱫᱚ ᱨᱚᱱᱛᱷᱟᱢᱵᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱢᱟᱱᱚᱛ ᱮ ᱧᱟᱢ ᱠᱮᱫᱼᱟ ᱾ ᱑᱙᱘᱔ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮ ᱥᱚᱣᱟᱹᱭ ᱢᱟᱫᱷᱚᱯᱩᱨ ᱟᱨ ᱠᱟᱞᱟᱫᱮᱵᱤ ᱵᱤᱨ ᱫᱚ ᱨᱟᱠᱷᱟᱵᱤᱨ ᱠᱚ ᱵᱤᱠᱱᱟᱹᱣ ᱠᱮᱫᱼᱟ ᱟᱨ ᱑᱙᱙᱑ ᱨᱮ ᱨᱚᱱᱛᱷᱟᱢᱵᱚᱨ ᱥᱟᱶ ᱱᱚᱶᱟ ᱵᱟᱱᱟᱨ ᱨᱟᱠᱷᱟᱵᱤᱨ ᱫᱚ ᱛᱟᱹᱨᱩᱵ ᱨᱟᱠᱷᱟᱵᱤᱨ ᱢᱮᱱᱛᱮ ᱠᱚ ᱵᱤᱠᱱᱟᱹᱣ ᱠᱮᱫᱼᱟ ᱾
ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱛᱟᱹᱨᱩᱵ ᱟᱨ ᱪᱮᱴᱨᱟ ᱞᱟᱹᱜᱤᱫ ᱛᱮ ᱯᱷᱮᱢᱚᱥ (famous) ᱢᱮᱱᱟᱜᱼᱟ ᱾ ᱱᱚᱣᱟ ᱵᱤᱨ ᱨᱮ ᱪᱮᱴᱨᱟ ᱠᱚᱣᱟᱜ ᱱᱤᱨᱡᱟᱞᱟ ᱫᱟᱬᱟᱵᱟᱲᱟ ᱠᱚ ᱧᱮᱞ ᱧᱟᱢᱚᱜᱼᱟ ᱾ ᱫᱤᱱ ᱵᱮᱲᱟ ᱦᱚᱸ ᱛᱟᱹᱨᱩᱵ ᱠᱚᱢ ᱧᱮᱞ ᱫᱟᱲᱮᱭᱟ ᱠᱚᱣᱟ ᱾ ᱨᱚᱱᱛᱷᱟᱢᱵᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱛᱟᱹᱨᱩᱵ ᱧᱮᱞ ᱞᱟᱹᱜᱤᱫ ᱡᱚᱛᱷᱟᱛ ᱚᱠᱛᱚ ᱫᱚ ᱱᱚᱵᱷᱮᱢᱵᱚᱨ ᱠᱷᱚᱱ ᱢᱮ ᱪᱟᱸᱫᱚ ᱨᱮ ᱾ ᱱᱚᱸᱰᱮ ᱛᱟᱹᱨᱩᱵ, ᱪᱮᱴᱨᱟ, ᱞᱤᱞᱜᱟᱹᱭ, ᱵᱤᱨ ᱥᱩᱠᱨᱤ, ᱥᱚᱢᱵᱚᱨ, ᱦᱩᱸᱰᱟᱹᱨ ᱵᱟᱜᱽ, ᱵᱟᱱᱟ, ᱦᱟᱹᱬᱩ ᱜᱟᱹᱬᱤ, ᱜᱟᱹᱭᱢᱚᱪᱟ ᱛᱟᱭᱟᱱ ᱟᱨ ᱥᱟᱹᱞ ᱥᱟᱨᱟᱢ ᱮᱢᱟᱱ ᱡᱤᱭᱟᱹᱞᱤ ᱠᱚ ᱧᱮᱞ ᱧᱟᱢᱚᱜᱼᱟ ᱾ ᱱᱚᱶᱟ ᱨᱟᱠᱷᱟᱵᱤᱨ ᱨᱮ ᱟᱹᱰᱤ ᱞᱮᱠᱟᱱ ᱫᱟᱨᱮ ᱱᱟᱹᱬᱤ ᱪᱮᱬᱮ ᱪᱤᱯᱨᱩᱡ ᱟᱨ ᱡᱤᱱᱛᱤ ᱯᱤᱯᱤᱲᱤ ᱠᱚ ᱢᱮᱱᱟᱜ ᱠᱚᱣᱟ ᱾  ᱱᱚᱸᱰᱮ ᱢᱤᱫ ᱵᱟᱲᱮ ᱫᱟᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱲᱮ ᱫᱟᱨᱮ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾
ᱚᱛᱱᱚ
ᱨᱟᱡᱚᱥᱛᱷᱟᱱ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱨᱮᱱᱟᱜ ᱢᱟᱫᱷᱚᱯᱩᱨ ᱦᱚᱱᱚᱛ ᱨᱮ ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱠᱚᱴᱟ ᱠᱷᱚᱱ ᱑᱑᱐ ᱠᱤᱞᱚᱢᱤᱴᱚᱨ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱡᱚᱭᱯᱩᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱨᱚᱱᱛᱷᱟᱢᱵᱚᱨ ᱨᱮᱱᱟᱜ ᱥᱩᱯᱩᱨ ᱩᱰᱟᱹᱱᱰᱟᱹᱦᱤ ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱷᱚᱱ ᱑᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱥᱣᱟᱹᱭ ᱢᱟᱫᱷᱚᱯᱩᱨ ᱱᱟᱜᱽᱨᱟᱦᱟ ᱢᱮᱱᱟᱜᱼᱟ ᱾ ᱱᱚᱶᱟ ᱜᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱥᱩᱨ ᱱᱟᱜᱽᱨᱟᱦᱟ ᱵᱟᱝᱢᱟ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾ ᱚᱱᱟ ᱠᱷᱚᱱ ᱱᱟᱥᱮ ᱥᱟᱺᱜᱤᱧ ᱨᱮ ᱠᱚᱴᱟ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱛᱟᱞᱟ ᱨᱮ ᱜᱮ ᱱᱟᱜᱟᱢᱟᱱᱟᱜ ᱨᱟᱬᱟᱛᱷᱚᱢᱵᱚᱨ ᱯᱷᱚᱨᱴ (fort) ᱢᱮᱱᱟᱜᱼᱟ ᱟᱨ ᱚᱱᱟ ᱞᱮᱠᱟᱛᱮ ᱛᱮᱜᱮ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱦᱚᱸ ᱧᱩᱢ ᱟᱠᱟᱱᱟ ᱾ ᱠᱚᱴᱟ ᱟᱨ ᱨᱚᱱᱛᱷᱟᱢᱵᱤᱨ ᱛᱟᱞᱟ ᱨᱮ ᱢᱤᱫ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱥᱮᱱ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱡᱷᱟᱞᱣᱟᱲ
ᱚᱛᱱᱚᱜ
ᱡᱷᱟᱞᱣᱟᱲ 24.6°N, 76.15°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱑᱒ ᱢᱤᱴᱚᱨ (᱑᱐᱓᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱷᱟᱞᱣᱟᱲ ᱨᱤᱱ ᱜᱩᱴ ᱦᱚᱲ ᱮᱞ ᱖᱖,᱙᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱓᱔,᱗᱖᱕ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱓᱒,᱑᱕᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱮ ᱦᱚᱲ ᱮᱞ ᱘,᱙᱑᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱷᱟᱞᱣᱟᱲ ᱨᱮ ᱥᱟᱶᱦᱮᱫ ᱨᱤᱱ ᱜᱩᱴ ᱮᱞ ᱔᱘,᱑᱔᱕ ᱜᱟᱱ ᱠᱚ ᱛᱟᱦᱮᱸ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱥᱟᱶ ᱗᱑.᱙᱕% ᱦᱚᱲ ᱮᱞ ᱗᱗.᱙% ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱕.᱕% ᱛᱟᱦᱮᱸ ᱠᱟᱱᱟ ᱾ ᱵᱚᱦᱨᱟᱭᱤᱪ ᱨᱮᱱᱟᱜ ᱗ + ᱦᱚᱲ ᱮᱞ ᱥᱮᱪᱮᱫ ᱫᱚᱨ ᱘᱓.᱐% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱐.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱕.᱔% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱑᱑,᱔᱒᱒ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱓,᱕᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱷᱟᱞᱣᱟᱲ ᱨᱮ ᱒᱐᱑᱑ ᱨᱮ ᱑᱓᱕᱙᱕ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱩᱰᱟᱹᱱ
ᱟᱱᱩᱥᱩᱪᱤᱛ ᱠᱚᱢᱟᱨᱥᱤᱭᱟᱞ ᱩᱰᱟᱹᱱ ᱥᱟᱶ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚᱴᱟ ᱨᱮ ᱢᱮᱱᱟᱜᱼᱟ ᱾ ᱠᱚᱴᱟ ᱩᱰᱟᱹᱱ ᱰᱟᱹᱦᱤ ᱦᱟᱯᱛᱟ ᱨᱮ ᱛᱩᱨᱩᱭ ᱢᱟᱦᱟ (ᱥᱤᱸᱜᱤ ᱢᱟᱦᱟ ᱫᱚ ᱵᱟᱝᱟ) ᱡᱚᱭᱯᱩᱨ ᱟᱨ ᱱᱟᱶᱟ ᱫᱤᱞᱞᱤ ᱞᱟᱹᱜᱤᱫ ᱛᱮ ᱢᱤᱫᱴᱟᱝ ᱜᱮ ᱩᱰᱟᱹᱜ ᱪᱟᱪᱞᱟᱣ ᱠᱟᱱᱟ ᱾ ᱱᱚᱣᱟ ᱡᱷᱟᱞᱣᱟᱲ ᱥᱚᱦᱚᱨ ᱠᱷᱚᱱ ᱘᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱟᱱᱩᱥᱩᱪᱤᱛ ᱠᱟᱢᱟᱨᱥᱤᱭᱟᱞ ᱩᱰᱟᱹᱱ ᱥᱟᱶ ᱳᱞᱴᱟᱱᱴᱤᱵᱽ ᱩᱰᱟᱹᱱ ᱰᱟᱹᱦᱤ ᱵᱷᱚᱯᱟᱲ ᱨᱮ ᱨᱟᱡᱟ ᱵᱷᱚᱡᱽ ᱩᱰᱟᱹᱱ ᱰᱟᱹᱦᱤ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱤᱱᱫᱚᱨ ᱨᱮ ᱫᱮᱵᱤ ᱟᱦᱤᱞᱭᱟᱵᱟᱭ ᱦᱚᱞᱠᱟᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱠᱚᱞᱟᱱᱟ ᱩᱰᱟᱹᱱ ᱰᱟᱹᱦᱤ ᱡᱷᱟᱞᱣᱟᱲ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱟᱹᱢᱤ ᱪᱟᱨᱴᱨᱰ ᱩᱰᱟᱹᱜ ᱜᱟᱹᱰᱤ ᱤᱫᱤ ᱛᱮ ᱯᱩᱨᱟᱹ ᱦᱩᱭ ᱟᱠᱟᱱᱟ ᱾
ᱨᱮᱞ
ᱡᱷᱟᱞᱣᱟᱲ ᱨᱮ ᱢᱤᱫᱴᱟᱝ ᱱᱟᱣᱟ ᱜᱮ ᱛᱮᱭᱟᱨ ᱨᱟᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱡᱷᱟᱞᱣᱟᱲ ᱠᱷᱚᱱ ᱨᱮᱞᱣᱮ ᱥᱴᱮᱥᱚᱱ ᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱢᱮᱱᱟᱜ ᱦᱟᱱᱛᱟᱨᱟ, ᱵᱮᱵᱚᱥᱛᱟ ᱨᱮᱱᱟᱜ ᱚᱠᱛᱚ ᱥᱟᱶ ᱫᱤᱱᱟᱹᱢ ᱦᱤᱞᱚᱜ ᱠᱚᱴᱟ ᱞᱟᱹᱜᱤᱫ ᱓ ᱴᱨᱮᱞ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱡᱷᱟᱞᱣᱟᱲ ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱕᱒ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱜᱟᱱ ᱥᱚᱨᱠᱟᱨᱤ ᱵᱟᱥ ᱦᱚᱱᱚᱛ ᱟᱨ ᱵᱟᱦᱨᱮ ᱠᱷᱚᱱ ᱦᱤᱡᱩᱜᱼᱟ ᱾ ᱯᱨᱟᱵᱷᱮᱴ ᱵᱟᱥ ᱯᱚᱱᱚᱛ ᱵᱷᱤᱛᱤᱨ ᱨᱮ ᱟᱨ ᱯᱚᱱᱚᱛ ᱠᱷᱚᱱ ᱵᱟᱦᱨᱮ ᱥᱮᱱᱚᱜ ᱞᱟᱹᱜᱤᱫ ᱛᱮ ᱦᱚᱸ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱣᱟᱭ. ᱮᱱ. ᱥᱩᱠᱛᱷᱟᱝᱠᱚᱨ
ᱡᱤᱭᱚᱱᱤ
ᱥᱩᱠᱛᱷᱚᱝᱠᱚᱨ ᱫᱚ ᱮᱢ. ᱮ. ᱵᱟᱪᱞᱳᱨ ᱚᱯᱷ ᱞᱚ ᱛᱟᱦᱮᱸ ᱠᱟᱱᱟᱭ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱚᱠᱛᱚ ᱨᱮ, ᱞᱟᱹᱡᱷᱟᱹᱭ ᱨᱮ ᱫᱟᱣ ᱦᱟᱛᱟᱣ ᱞᱟᱹᱜᱤᱫ ᱥᱤᱧᱚᱛ ᱫᱟᱲᱮᱭᱟᱱ ᱵᱮᱱᱟᱣ ᱞᱟᱹᱜᱤᱫ ᱛᱮ ᱞᱮᱠᱟᱱ ᱞᱮᱠᱟᱱ ᱠᱟᱹᱣᱰᱤ ᱟᱹᱨᱤ ᱟᱨ ᱯᱨᱚᱥᱟᱥᱚᱱᱤᱭᱟᱹᱭ ᱥᱚᱞᱦᱮ ᱠᱮᱫ-ᱟ ᱾ ᱩᱱ ᱡᱚᱦᱚᱜ ᱛᱟᱞᱢᱟ ᱨᱮ ᱪᱮᱫ ᱞᱟᱹᱠᱛᱤ ᱟᱱ ᱠᱟᱹᱣᱰᱤ-ᱟᱹᱨᱤ, ᱵᱟᱹᱱᱤᱡᱮᱛ, ᱤᱱᱰᱚᱥᱴᱨᱤᱡᱽ ᱟᱨ ᱟᱱᱟᱴ ᱠᱷᱟᱴᱚ ᱪᱮᱛᱟᱱ ᱨᱮ ᱫᱟᱲᱮ ᱫᱚᱦᱚᱭ ᱞᱮᱠᱟᱱ ᱦᱚᱲ ᱠᱚᱣᱟᱜ ᱢᱤᱫ ᱵᱷᱮᱜᱟᱨ ᱛᱮ ᱯᱷᱟᱭᱱᱟᱱᱥ ᱟᱨ ᱠᱚᱢᱚᱨᱥ ᱜᱟᱶᱛᱟ ᱵᱮᱱᱟᱣ ᱮᱱᱟ ᱾ ᱥᱩᱠᱛᱷᱚᱝᱠᱚᱨ ᱱᱚᱶᱟ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱮᱯᱟᱨ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱥᱩᱠᱛᱷᱚᱝᱠᱚᱨ ᱫᱚ ᱑᱔ ᱢᱮ ᱑᱙᱕᱓ ᱠᱷᱚᱱ ᱓᱑ ᱡᱩᱞᱟᱭ ᱑᱙᱕᱖ ᱫᱷᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱫᱚᱥᱟᱨ ᱠᱮᱵᱤᱱᱮᱴ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱓᱑ ᱡᱩᱞᱟᱭ ᱑᱙᱕᱖ ᱠᱷᱚᱱ ᱑᱕ ᱥᱮᱯᱴᱮᱢᱵᱚᱨ ᱑᱙᱖᱒ ᱫᱷᱟᱹᱨᱤᱡ ᱩᱱᱤ ᱫᱚ ᱳᱰᱤᱥᱟ ᱨᱤᱱᱤᱡ ᱨᱟᱡᱽᱡᱚᱯᱟᱲ ᱟᱜ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱟᱠᱟᱫ-ᱟ ᱾ ᱱᱤᱭᱟᱹ ᱚᱠᱛᱚ ᱨᱮᱜᱮ ᱑᱙᱖᱐ ᱨᱮ ᱳᱰᱤᱥᱟ ᱨᱮ ᱠᱚᱴᱚᱠ ᱨᱮᱱᱟᱜ ᱨᱟᱡᱽᱵᱷᱚᱵᱚᱱ ᱞᱟᱞ ᱵᱟᱜᱽ ᱢᱚᱦᱚᱞ ᱫᱚ ᱠᱚᱴᱚᱠ ᱠᱷᱚᱱ ᱵᱷᱩᱵᱽᱱᱮᱥᱚᱨ ᱩᱪᱷᱟᱹᱲ ᱦᱩᱭ ᱮᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱰ ᱠᱨᱚᱥ ᱥᱳᱥᱟᱭᱴᱤ ᱫᱚ ᱞᱟᱞ ᱵᱟᱜᱽ ᱢᱚᱦᱚᱞ ᱨᱮᱱᱟᱜ ᱫᱚᱞᱟᱱ ᱫᱚ ᱜᱤᱫᱽᱨᱟᱹ ᱠᱚᱣᱟᱜ ᱦᱟᱥᱯᱟᱛᱟᱞ ᱞᱮᱠᱟᱛᱮ ᱵᱮᱵᱷᱟᱨ ᱞᱟᱹᱜᱤᱫ ᱛᱮ ᱫᱟᱱ ᱦᱩᱭ ᱮᱱᱟ ᱾ ᱯᱚᱱᱚᱛ ᱨᱮ ᱢᱩᱦᱤᱢᱱᱟᱝ ᱚᱛᱠᱚ ᱨᱮ ᱒᱕ ᱯᱷᱮᱵᱽᱨᱩᱣᱟᱨᱤ ᱑᱙᱖᱑ ᱠᱷᱚᱱ ᱒᱓ ᱡᱩᱱ ᱑᱙᱖᱑ ᱫᱷᱟᱹᱵᱤᱡ ᱩᱱᱤ ᱫᱚ ᱚᱠᱚᱭᱟᱜ ᱫᱤᱥᱟᱹ ᱩᱫᱩᱜ ᱯᱚᱱᱚᱛ ᱯᱨᱚᱥᱟᱥᱚᱱ ᱨᱮᱱᱟᱜ ᱪᱚᱞᱚᱱ ᱞᱮᱫ ᱟᱭ ᱾
ᱠᱩᱪ ᱵᱮᱦᱟᱨ
ᱠᱩᱪ ᱵᱮᱦᱟᱨ (কোচবিহার, ᱠᱟᱢᱛᱟᱯᱩᱨᱤ : কোচবিহার) ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱜ ᱩᱛᱚᱨ ᱱᱟᱠᱷᱟ ᱨᱮ ᱢᱮᱱᱟᱜ ᱠᱚᱪ ᱵᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱠᱟᱱᱟ, ᱡᱟᱦᱟᱸ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱦᱚᱸ ᱠᱟᱱᱟ ᱾ ᱥᱟᱞ ᱑᱕᱘᱖ ᱠᱷᱚᱱ ᱑᱙᱔᱙ ᱫᱷᱟᱹᱵᱤᱡ ᱱᱚᱣᱟ ᱫᱚ ᱢᱤᱫ ᱦᱩᱰᱤᱧ ᱯᱚᱱᱚᱛ ᱞᱮᱠᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱫᱩᱠᱷᱤᱱ ᱨᱮ ᱯᱩᱪᱷᱤᱢ ᱵᱮᱝᱜᱚᱞ ᱟᱨ ᱵᱤᱦᱟᱨ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱠᱩᱪ ᱵᱮᱦᱟᱨ ᱫᱚ ᱟᱡᱟᱨ ᱪᱚᱨᱚᱠᱟᱱ ᱥᱟᱸᱜᱷᱟᱨᱟᱱ ᱴᱚᱴᱷᱟ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱟᱱᱟ ᱾ ᱥᱟᱸᱜᱷᱟᱨᱟᱱ ᱴᱚᱴᱷᱟ ᱥᱟᱶᱛᱮ ᱱᱚᱣᱟ ᱫᱚ ᱟᱡᱟᱜ ᱢᱩᱦᱤᱛᱟᱱ ᱢᱩᱫᱽᱨᱤ ᱥᱟᱶ ᱥᱟᱶᱛᱮ ᱱᱚᱣᱟ ᱫᱚ ᱟᱡᱟᱜ ᱯᱩᱨᱠᱩᱛᱤᱭᱟᱹ ᱪᱮᱦᱮᱨᱟᱱ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾
ᱵᱟᱡᱟᱨ ᱨᱮᱱᱟᱜ ᱫᱟᱹᱲ- ᱫᱷᱟᱯ ᱠᱷᱚᱱ ᱥᱟᱺᱜᱤᱧ ᱨᱮ ᱠᱩᱪ ᱵᱮᱦᱟᱨ ᱫᱚ ᱢᱤᱫ ᱥᱟᱱᱛᱤ ᱴᱚᱴᱷᱟ ᱠᱟᱱᱟ ᱾ ᱱᱚᱰᱮ ᱫᱚ ᱰᱤᱜᱟᱹ ᱠᱚ ᱠᱷᱮᱢᱟᱣ ᱞᱟᱹᱜᱤᱫ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱪᱮᱫᱟᱜ ᱥᱮ ᱱᱚᱰᱮᱱᱟᱜ ᱥᱤᱨᱡᱚᱱ ᱨᱮᱱᱟᱜ ᱪᱚᱱᱚᱨᱚᱠ ᱩᱱᱠᱩ ᱴᱷᱮᱱ ᱱᱟᱶᱟ ᱪᱩᱦᱩᱞ ᱟᱨ ᱫᱟᱲᱮᱭ ᱥᱟᱧᱪᱟᱣ ᱟᱠᱚᱣᱟ ᱾ ᱢᱮᱱ ᱟᱠᱚ ᱫᱚ ᱯᱟᱹᱦᱤᱞ ᱡᱩᱜᱽᱨᱮ ᱱᱚᱰᱮ ᱫᱚ ᱠᱩᱪ ᱨᱟᱡᱟ ᱠᱚᱣᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩ ᱫᱚ ᱫᱤᱱᱟᱹᱢ ᱜᱮ ᱵᱤᱦᱟᱨ ᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱱᱚᱰᱮᱱᱟᱜ ᱧᱩᱛᱩᱢ ᱫᱚ ᱠᱩᱪ ᱵᱤᱦᱟᱨ / ᱠᱩᱪ ᱵᱮᱦᱟᱨ ᱢᱮᱱᱛᱮ ᱧᱩᱢ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾
ᱢᱚᱫᱚᱱ ᱢᱚᱦᱚᱱ ᱵᱟᱰᱤ
ᱠᱩᱪ ᱵᱮᱦᱟᱨ ᱟᱜ ᱨᱤᱫᱟᱹᱭ ᱨᱮ ᱢᱮᱱᱟᱜ ᱢᱚᱫᱚᱱ ᱢᱚᱦᱚᱱ ᱵᱟᱰᱤ ᱟᱹᱰᱤ ᱜᱮ ᱪᱚᱨᱚᱠ ᱪᱮᱦᱨᱟᱦᱟ ᱾ ᱱᱚᱣᱟ ᱫᱚ ᱢᱟᱨᱟᱝ ᱨᱟᱡᱟ ᱱᱨᱩᱯᱮᱱᱫᱽᱨᱚ ᱱᱟᱨᱟᱭᱚᱬ ᱑᱘᱘᱕ - ᱑᱘᱘᱙ ᱥᱟᱞᱮ ᱨᱮᱭ ᱵᱮᱱᱟᱣ ᱦᱚᱪᱚ ᱞᱮᱫ ᱛᱟᱦᱮᱸᱫ ᱾ ᱢᱚᱫᱚᱱ ᱢᱚᱦᱚᱱ ᱵᱟᱰᱤᱨᱮ ᱥᱟᱸᱜᱷᱟᱨᱤᱭᱟᱹ, ᱠᱟᱹᱲᱤ ᱫᱮᱵᱤ, ᱛᱟᱨᱟ ᱫᱮᱵᱤ, ᱟᱨ ᱵᱷᱚᱵᱟᱱᱤᱭᱟᱜ ᱥᱚᱨᱮᱥ ᱢᱩᱴᱷᱟᱹᱱ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾ ᱱᱚᱰᱮ ᱫᱚ ᱡᱚᱛᱚ ᱥᱮᱨᱢᱟ ᱜᱮ ᱨᱚᱥ ᱯᱩᱡᱟᱹ ᱨᱮᱱᱟᱜ ᱥᱟᱯᱲᱟᱣ ᱦᱩᱭᱩᱜ-ᱟ ᱾ ᱱᱚᱣᱟ ᱯᱩᱡᱟ ᱨᱮᱱᱟᱜ ᱢᱩᱠᱷᱤᱭᱟᱹ ᱢᱩᱦᱤᱛ ᱫᱚ ᱨᱚᱥ ᱡᱟᱛᱨᱟ ᱨᱚᱥ ᱯᱟᱛᱟ ᱛᱟᱦᱮᱸᱱᱟ ᱾ ᱱᱚᱣᱟ ᱡᱟᱛᱨᱟ ᱟᱨ ᱯᱟᱛᱟ ᱫᱚ ᱥᱟᱸᱜᱷᱟᱨᱤᱭᱟᱹ ᱫᱚ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱟᱨ ᱩᱱᱠᱩ ᱠᱚ ᱱᱚᱣᱟ ᱨᱮᱠᱚ ᱥᱮᱞᱮᱫᱚᱜ ᱞᱟᱹᱜᱤᱫ ᱡᱚᱛᱚ ᱥᱮᱨᱢᱟ ᱜᱮ ᱱᱚᱰᱮ ᱠᱚ ᱥᱮᱴᱮᱨᱚᱜ-ᱟ ᱾
ᱠᱩᱪᱵᱮᱦᱟᱨ ᱨᱟᱡᱽᱵᱟᱰᱤ
ᱠᱩᱪ ᱵᱮᱦᱟᱨ ᱨᱟᱡᱽᱵᱟᱰᱤ ᱫᱚ ᱠᱩᱪ ᱵᱮᱦᱟᱨ ᱨᱮᱱᱟᱜ ᱢᱩᱠᱷᱤᱭᱟᱹ ᱧᱮᱢᱮᱞ ᱴᱚᱴᱷᱟ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱭᱩᱨᱚᱯᱤᱭᱟᱱ ᱛᱚᱦᱚᱨ ᱛᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱯᱮᱞᱮᱥ ᱫᱚ ᱠᱩᱪ ᱥᱚᱢᱨᱟᱴ ᱢᱟᱨᱟᱝ ᱨᱟᱡᱟ ᱱᱨᱩᱯᱮᱱᱫᱽᱨᱚ ᱱᱟᱨᱟᱭᱟᱬ ᱑᱘᱘᱗ ᱨᱮᱭ ᱵᱮᱱᱟᱣ ᱦᱚᱪᱚ ᱞᱮᱫ ᱛᱟᱦᱮᱸᱫ ᱾ ᱱᱚᱱᱟ ᱫᱚ ᱵᱟᱨ ᱛᱟᱞᱟ ᱯᱮᱞᱮᱥ ᱠᱟᱱᱟ ᱾ ᱱᱚᱣᱟ ᱵᱟᱱᱟᱨ ᱛᱟᱞᱟ ᱜᱮ ᱤᱴᱟᱹ ᱛᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱯᱮᱞᱳᱥ ᱨᱮᱱᱟᱜ ᱜᱩᱸᱴ ᱴᱚᱴᱷᱟᱨᱡᱚ ᱫᱚ ᱔᱗᱖᱘ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱟᱨ ᱚᱥᱟᱨ ᱫᱚ ᱫᱚ ᱑᱒᱐ ᱟᱨ ᱙᱐ ᱢᱤᱴᱚᱨ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱚᱣᱟ ᱯᱮᱞᱮᱥ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱟᱨ ᱩᱱᱠᱩ ᱫᱚ ᱱᱚᱣᱟ ᱨᱮᱱᱟᱜ ᱪᱚᱨᱚᱠ ᱪᱤᱠᱟᱹᱬ ᱨᱩᱯ ᱨᱚᱝ ᱪᱤᱛᱟᱹᱨ ᱟᱠᱚᱣᱟᱜ ᱠᱮᱢᱨᱟ ᱨᱮ ᱦᱟᱹᱲᱤ ᱠᱟᱛᱮ ᱠᱚ ᱤᱫᱤ ᱛᱟᱨᱟᱭᱟ ᱟᱠᱚ ᱥᱟᱶ ᱾
ᱪᱟᱢᱚᱞᱤ ᱦᱚᱱᱚᱛ
ᱪᱟᱢᱚᱞᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱧᱮ ᱨᱮ ᱛᱤᱵᱵᱟᱛ ᱴᱚᱴᱷᱟ, ᱟᱨ ᱥᱟᱢᱟᱝ ᱨᱮ ᱯᱤᱛᱷᱚᱨᱜᱟᱲ ᱟᱨ ᱵᱟᱜᱮᱥᱚᱨ, ᱮᱛᱚᱢ ᱨᱮ ᱟᱞᱢᱚᱲᱟ, ᱮᱛᱚᱢ ᱨᱮ ᱯᱚᱣᱲᱤ ᱜᱟᱲᱣᱟᱞ, ᱮᱛᱚᱢ ᱯᱟᱪᱮ ᱨᱮ ᱯᱚᱣᱲᱤ ᱜᱟᱲᱣᱟᱞ, ᱯᱟᱪᱮ ᱨᱮ ᱨᱩᱫᱽᱨᱚᱯᱨᱚᱭᱟᱜᱽ ᱟᱨ ᱩᱛᱚᱨᱠᱟᱥᱤ ᱛᱮ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱮᱫ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱜᱚᱯᱮᱥᱚᱨ ᱠᱟᱱᱟ ᱾
ᱱᱟᱜᱟᱢ
ᱪᱟᱢᱚᱞᱤ ᱦᱚᱱᱚᱛ ᱵᱷᱤᱛᱤᱨ ᱨᱮ ᱦᱤᱡᱩᱜ ᱟᱜ ᱴᱚᱴᱷᱟ ᱑᱙᱖᱐ ᱫᱷᱟᱹᱵᱤᱡ ᱯᱚᱣᱲᱤ ᱜᱟᱲᱣᱟᱞ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱜᱟᱲᱣᱟᱞ ᱰᱟᱦᱟᱨ ᱠᱚᱧᱮ ᱥᱟᱢᱟᱝ ᱠᱚᱲ ᱨᱮ ᱢᱮᱱᱟᱜᱼᱟ ᱟᱨ ᱛᱟᱞᱟ ᱟᱨᱵᱟᱝ ᱛᱟᱞᱟᱼᱦᱮᱢᱟᱞ ᱵᱟᱩᱨᱩ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱢᱟᱨᱮ ᱯᱚᱛᱚᱵ ᱨᱮ ᱵᱚᱦᱤᱨᱜᱤᱨᱤ ᱞᱮᱠᱟᱛᱮ ᱰᱮᱥᱠᱨᱤᱵᱮᱰ (Described) ᱵᱚᱨᱚᱯ ᱨᱮᱱᱟᱜ ᱠᱮᱴᱜᱚᱨᱤ ᱨᱮᱱᱟᱜ ᱟᱹᱰᱤ ᱜᱮ ᱨᱤᱫᱟᱹᱭ ᱨᱮ ᱢᱮᱱᱟᱜᱼᱟ ᱾ ᱦᱮᱢᱟᱞ ᱵᱩᱨᱩ ᱯᱮ ᱠᱷᱚᱸᱰ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱟᱢᱚᱞᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱓᱙᱑,᱖᱐᱕ ᱦᱚᱲ ᱢᱮᱱᱟᱜ ᱠᱚᱣᱟ,} ᱢᱟᱞᱫᱤᱯ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱕᱙᱙ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱔᱙ ᱛᱟᱦᱮᱱᱟᱠᱚ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱓᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱕.᱖% ᱛᱟᱦᱮᱸ ᱠᱟᱱᱟ ᱾ ᱪᱟᱢᱚᱞᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱒᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱓.᱔᱘% ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮᱱᱟᱜ ᱢᱩᱬ ᱢᱟᱲᱟᱝ ᱯᱟᱹᱨᱥᱤ ᱜᱟᱲᱣᱟᱞᱤ ᱠᱟᱱᱟ, ᱱᱚᱣᱟ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱙᱐% ᱦᱚᱲ ᱮᱞ ᱛᱟ ᱨᱚᱲ ᱟᱠᱚ ᱛᱟᱦᱮᱸᱫ ᱾ ᱕.᱑% ᱦᱚᱲ ᱮᱞ ᱫᱚ ᱟᱡᱟᱜ ᱯᱟᱹᱨᱥᱤ ᱫᱚ ᱦᱤᱱᱫᱤ ᱞᱮᱠᱟᱛᱮ ᱴᱷᱤᱠᱟᱹ ᱭᱟᱠᱚ, ᱟᱫᱚ ᱦᱩᱰᱤᱧ ᱜᱩᱴ ᱨᱤᱱ ᱵᱷᱚᱴᱤᱭᱟ (᱑.᱖%), ᱱᱮᱯᱟᱞᱤ (᱑.᱔%), ᱠᱩᱢᱟᱣᱩᱱᱤ (᱑%) ᱟᱨ ᱨᱳᱱᱜᱽᱯᱚ ᱥᱮᱞᱮᱫ ᱟᱠᱟᱱᱟ ᱾
ᱚᱛᱱᱚᱜ
ᱪᱟᱢᱚᱞᱤ, ᱑᱙᱖᱐ ᱨᱮ ᱢᱤᱫ ᱵᱷᱤᱱᱮ ᱨᱟᱡᱽᱥᱣᱟ ᱦᱚᱱᱚᱛ ᱞᱮᱠᱟᱛᱮ ᱱᱚᱠᱠᱟᱥᱤᱫᱟᱨ ᱜᱟᱲᱣᱟᱞ ᱦᱚᱱᱚᱛ ᱨᱮ, ᱛᱟᱞᱟ ᱦᱮᱢᱟᱞ ᱵᱩᱨᱩ ᱨᱮ ᱢᱮᱱᱟᱜᱼᱟ ᱟᱨ 'ᱠᱮᱫᱟᱨᱠᱷᱮᱛᱨᱚ' ᱞᱮᱠᱟᱛᱮ ᱢᱟᱱᱟᱣ ᱟᱠᱚ ᱾ ᱪᱟᱢᱚᱞᱤ ᱦᱚᱱᱚᱛ ᱠᱤᱧᱮ ᱯᱟᱪᱮ ᱨᱮ ᱩᱛᱚᱨᱠᱟᱥᱤ, ᱮᱛᱚᱢ ᱯᱟᱪᱮ ᱨᱮ ᱯᱤᱛᱷᱚᱨᱜᱟᱲ, ᱮᱛᱚᱢᱼᱥᱟᱢᱟᱝ ᱨᱮ ᱟᱞᱢᱚᱲᱟ, ᱮᱛᱚᱢᱼᱯᱟᱪᱮ ᱨᱮ ᱨᱩᱫᱽᱨᱚᱯᱨᱚᱭᱟᱜᱽ ᱟᱨ ᱯᱟᱪᱮ ᱨᱮ ᱴᱤᱦᱨᱤ ᱜᱽᱨᱮᱣᱟᱞ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱛᱱᱚᱜ ᱴᱚᱴᱷᱟ ᱗,᱕᱒᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱙᱐᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨᱟᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱞᱟᱨᱤᱠᱟᱞᱟᱱ, ᱪᱤᱛᱚᱨᱯᱩᱨ (ᱡᱷᱟᱨᱠᱷᱚᱸᱰ)
ᱞᱟᱨᱤᱠᱟᱞᱟᱱ (ᱞᱚᱨᱤᱠᱟᱞᱟᱱ) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱪᱤᱛᱚᱨᱯᱩᱨ ᱵᱚᱱᱚᱛ (block), ᱨᱟᱢᱜᱚᱲ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱗᱑᱕ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱐᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱐᱖᱘ ᱜᱚᱴᱟᱝ ᱠᱚᱲᱟ ᱟᱨ ᱑᱙᱕᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾
ᱰᱮᱢᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱒᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱖᱑᱒ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕.᱒᱑ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱐᱔᱘ ᱜᱚᱴᱟᱝ ᱠᱚᱲᱟ ᱟᱨ ᱑᱙᱕᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱔᱖, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱙᱓, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱫᱚ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱗.᱗᱖ % ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱧᱮᱞ ᱞᱮᱠᱷᱟ ᱞᱮᱠᱟᱛᱮ ᱖᱖.᱔᱑% ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱘.᱖᱔ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱕.᱐᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱞᱟᱨᱤ ᱠᱟᱞᱟᱱ ᱨᱮ ᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱪᱤᱛᱚᱨᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱤᱛᱚᱨᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱨᱟᱢᱜᱚᱲ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱪᱤᱛᱚᱨᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱥᱨᱤ ᱠᱨᱤᱥᱱᱟ ᱥᱤᱱᱦᱟ
ᱥᱨᱤ ᱠᱨᱤᱥᱱᱟ ᱥᱤᱱᱦᱟ ᱫᱚ (ᱥᱤᱝ ᱦᱚᱸ; ᱒᱑ ᱚᱠᱴᱚᱵᱚᱨ ᱑᱘᱘᱗ – ᱓᱑ ᱡᱟᱱᱩᱣᱟᱨᱤ ᱑᱙᱖᱑), ᱡᱟᱦᱟᱸ ᱥᱨᱤ ᱵᱟᱹᱵᱩ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ (᱑᱙᱔᱖-᱖᱑) ᱨᱤᱱᱤᱡ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱡᱩᱜᱽ ᱫᱚ ᱟᱲᱟᱜ ᱜᱤᱰᱤ ᱠᱟᱛᱮ, ᱥᱤᱱᱦᱟ ᱫᱚ ᱑᱙᱓᱗ ᱥᱟᱞ ᱨᱮ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱩᱭᱞᱩ ᱢᱚᱱᱛᱨᱤ ᱚᱠᱛᱚ ᱠᱷᱚᱱ ᱑᱙᱖᱑ ᱥᱟᱞ ᱨᱮ ᱟᱡ ᱜᱩᱡᱩᱜ ᱫᱷᱟᱹᱵᱤᱡ ᱵᱤᱦᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱫᱮᱥ ᱨᱚᱛᱱᱚ ᱨᱟᱡᱮᱱᱫᱽᱨᱚ ᱯᱨᱚᱥᱟᱫᱽ ᱟᱨ ᱵᱤᱦᱟᱨ ᱵᱤᱵᱷᱩᱛᱤ ᱚᱱᱩᱜᱨᱚᱦ ᱱᱟᱨᱟᱭᱚᱬ ᱥᱤᱱᱦᱟ (ᱮ.ᱱ. ᱥᱤᱱᱦᱟ), ᱥᱤᱱᱦᱟ ᱫᱚ, 'ᱱᱟᱣᱟ ᱵᱤᱦᱟᱨ ᱨᱮᱱᱟᱜ ᱟᱨᱠᱤᱴᱮᱠᱴ' ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱚ ᱢᱟᱱᱟᱣᱟ ᱾ ᱩᱱᱤᱫᱚ ᱵᱮᱫᱭᱟᱱᱟᱛᱷ ᱫᱷᱟᱢ ᱢᱚᱱᱫᱤᱨ ᱨᱮ ᱰᱟᱞᱤᱛᱟᱜ ᱵᱚᱞᱚᱱ ᱨᱮᱱᱟᱜ ᱦᱚᱸ ᱟᱹᱭᱩᱨ ᱞᱮᱜᱼᱟ ᱾ (ᱵᱮᱫᱭᱟᱱᱟᱛᱷ ᱢᱚᱱᱫᱤᱨ, ᱫᱮᱣᱜᱷᱚᱨ), ᱡᱟᱢᱤᱱᱫᱟᱨ ᱥᱤᱥᱛᱟᱢ ᱫᱚ ᱪᱟᱵᱟᱭᱤᱡ ᱱᱩᱭ ᱫᱚ ᱫᱤᱥᱚᱢ ᱨᱤᱱᱤᱡ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾
ᱥᱤᱧᱚᱛ ᱨᱤᱱᱤᱡ ᱢᱟᱨᱮ ᱫᱤᱥᱚᱢ ᱜᱚᱢᱠᱮ ᱯᱨᱚᱛᱤᱵᱷᱟ ᱯᱟᱴᱤᱞ ᱫᱚ ᱥᱤᱱᱦᱟ ᱟᱨ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱛᱟᱞᱟ ᱨᱮ ᱵᱚᱫᱚᱞᱼᱥᱚᱫᱚᱞᱟᱜ ᱪᱤᱴᱴᱷᱤ ᱨᱮ ᱢᱤᱫᱴᱟᱹᱝ ᱯᱚᱛᱚᱵ ᱨᱮᱱᱟᱜ ᱮ ᱟᱲᱟᱜ ᱠᱮᱫᱟ ᱚᱠᱚᱭᱟᱜ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱯᱷᱨᱤᱰᱚᱢ ᱮᱱᱰ ᱵᱤᱭᱚᱱᱰ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱥᱨᱤ ᱠᱨᱤᱥᱱᱟ ᱥᱤᱱᱦᱟ ᱟᱜ ᱡᱟᱱᱟᱢ ᱫᱚ ᱒᱑ ᱚᱠᱴᱚᱵᱚᱨ ᱑᱘᱘᱗ ᱥᱟᱞ ᱨᱮ ᱵᱷᱩᱢᱤᱦᱟᱨ ᱵᱨᱟᱦᱢᱟᱬ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ (ᱱᱤᱛᱤᱜ ᱫᱚ ᱥᱮᱠᱷᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ) ᱨᱮᱱᱟᱜ ᱢᱩᱝᱜᱮᱨ ᱨᱮᱱᱟᱜ ᱢᱚᱣᱨ, ᱵᱚᱨᱵᱤᱜᱷᱟ ᱟᱹᱛᱩ ᱨᱮ ᱵᱟᱵᱷᱟᱱ ᱜᱷᱟᱨᱚᱸᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ ᱾ ᱟᱡ ᱟᱭᱳ ᱫᱚ ᱢᱤᱫ ᱥᱟᱹᱨᱤᱯ ᱟᱨ ᱫᱷᱚᱨᱚᱢ ᱵᱤᱪᱟᱹᱨᱤᱡ ᱦᱚᱸ ᱛᱟᱦᱮᱸ ᱠᱟᱱᱟᱭ, ᱛᱤᱥ ᱱᱩᱭ ᱢᱚᱬᱮ ᱵᱚᱪᱷᱚᱨ ᱛᱟᱦᱮᱸ ᱠᱟᱱᱟᱭ, ᱩᱱᱡᱷᱚᱜ ᱩᱰᱟᱹᱜ ᱜᱟᱹᱰᱤ ᱛᱮ ᱩᱱᱤ ᱜᱚᱡᱽ ᱮᱱᱟᱭ ᱾ ᱟᱡᱟᱜ ᱥᱮᱪᱮᱫ ᱫᱚ ᱟᱹᱛᱩ ᱨᱮᱱᱟᱜ ᱤᱥᱠᱩᱞ ᱟᱨ ᱢᱩᱝᱜᱮᱨ ᱨᱮᱱᱟᱜ ᱡᱤᱞᱟ ᱤᱥᱠᱩᱞ ᱨᱮ ᱦᱤᱭ ᱮᱱᱟ ᱾ ᱑᱙᱐᱖ ᱥᱟᱞ ᱨᱮ ᱩᱱᱤᱫᱚ ᱯᱟᱴᱱᱟ ᱠᱚᱞᱮᱡᱽ ᱨᱮ ᱵᱚᱞᱚ ᱮᱱᱟ, ᱚᱱᱟ ᱫᱚ ᱩᱱ ᱚᱠᱛᱚ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱛᱟᱦᱮᱸ ᱠᱟᱱᱟ ᱾ ᱩᱱᱤᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱪᱮᱛ ᱰᱤᱜᱽᱨᱤ ᱧᱟᱢ ᱠᱮᱫᱟ ᱟᱨ ᱟᱨᱦᱚᱸ ᱯᱟᱴᱱᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱱᱩᱱ ᱨᱮᱱᱟᱜ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱧᱟᱢ ᱠᱮᱫᱟ ᱟᱨ ᱑᱙᱑᱕ ᱥᱟᱞ ᱠᱷᱚᱱ ᱢᱩᱝᱜᱮᱨ ᱨᱮ ᱯᱨᱮᱠᱴᱤᱠᱤᱝ ᱮ ᱮᱦᱚᱵ ᱠᱮᱫᱟ ᱾ ᱚᱱᱟ ᱛᱟᱞᱟ ᱨᱮ, ᱩᱱᱤᱫᱚ ᱵᱟᱯᱞᱟ ᱮᱱᱟ ᱟᱨ ᱟᱡᱨᱤᱱ ᱵᱟᱨᱭᱟ ᱵᱮᱴᱟ, ᱥᱤᱵᱽᱥᱚᱸᱠᱚᱨ ᱟᱨ ᱵᱚᱱᱫᱤᱥᱚᱸᱠᱚᱨ ᱠᱤᱱ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱛᱟᱭᱚᱢ ᱛᱮᱫᱚ ᱯᱚᱱᱚᱛ ᱥᱚᱨᱠᱟᱨ ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱯᱚᱫᱽ ᱨᱮᱠᱚ ᱛᱟᱦᱮᱸ ᱮᱱᱟ ᱾
ᱯᱷᱩᱨᱜᱟᱹᱞ ᱞᱟᱲᱟᱣᱱᱟ
ᱥᱨᱤ ᱠᱨᱤᱥᱱᱟ ᱥᱤᱱᱦᱟ ᱫᱚ ᱯᱩᱭᱞᱩ ᱰᱷᱟᱹᱣ ᱑᱙᱑᱖ ᱥᱟᱞ ᱨᱮ ᱵᱚᱱᱟᱨᱚᱥ ᱨᱮᱱᱟᱜ ᱥᱮᱱᱴᱨᱟᱞ ᱦᱤᱱᱫᱩ ᱠᱚᱞᱮᱡᱽ ᱨᱮ ᱟᱨ ᱛᱟᱭᱚᱢ ᱛᱮ ᱰᱤᱥᱮᱢᱵᱚᱨ ᱑᱙᱒᱐ ᱥᱟᱞ ᱨᱮ ᱥᱟᱦ ᱢᱩᱦᱟᱢᱢᱚᱫᱽ ᱡᱩᱵᱮᱨᱟᱜ ᱚᱲᱟᱜ ᱨᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱾
ᱵᱤᱦᱟᱨ ᱨᱤᱱᱤᱡ ᱢᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱩᱱᱤᱫᱚ ᱥᱤᱢᱞᱟ ᱥᱟᱢᱢᱮᱞᱟᱱ ᱨᱮ ᱪᱟᱞᱟᱣ ᱮᱱᱟ ᱟᱨ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱦᱚᱸᱭ ᱵᱮᱱᱟᱣ ᱮᱱᱟ ᱡᱟᱦᱟᱸᱭ ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱᱮ ᱵᱮᱱᱟᱣ ᱠᱮᱫᱼᱟᱭ ᱾
ᱥᱤᱱᱦᱟ ᱫᱚ ᱑᱙᱔᱖ ᱥᱟᱞ ᱠᱷᱚᱱ ᱗᱓ ᱵᱚᱪᱷᱚᱨ ᱩᱢᱚᱨ ᱨᱮ ᱓᱑ ᱡᱟᱱᱩᱣᱟᱨᱤ ᱑᱙᱖᱑ ᱥᱟᱞ ᱨᱮ ᱟᱡ ᱜᱩᱡᱩᱜ ᱫᱷᱟᱹᱵᱤᱡ ᱞᱮᱛᱟᱲ ᱵᱤᱦᱟᱨ ᱨᱮᱱᱟᱜ ᱮ ᱥᱮᱵᱟ ᱠᱮᱫᱼᱟᱭ ᱾ ᱑᱙᱗᱘ ᱥᱟᱞ ᱨᱮ, ᱠᱟᱞᱪᱟᱨ ᱢᱚᱱᱛᱨᱤ ᱫᱚ ᱥᱨᱤᱠᱨᱤᱥᱱᱟ ᱥᱟᱬᱮᱥ ᱛᱟᱞᱢᱟ ᱧᱩᱛᱩᱢᱟᱱᱟᱜ ᱢᱤᱫᱴᱟᱹᱝ ᱥᱟᱬᱮᱥ ᱥᱚᱸᱜᱽᱨᱟᱦᱟᱞᱚᱭ ᱮ ᱴᱷᱟᱯᱚᱱ ᱠᱮᱫᱼᱟᱭ ᱾ ᱯᱟᱴᱱᱟ ᱨᱮ ᱟᱹᱰᱤ ᱢᱟᱨᱟᱝ ᱥᱟᱢᱢᱮᱞᱟᱱ ᱦᱚᱞ, ᱥᱨᱤ ᱠᱨᱤᱥᱱᱟ ᱢᱮᱢᱳᱨᱤᱭᱟᱞ ᱦᱚᱞ ᱦᱚᱸ ᱟᱡᱟᱜ ᱧᱩᱛᱩᱢ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱘᱘᱗ ᱡᱟᱱᱟᱢ ᱛᱷᱚᱠ:᱑᱙᱖᱑ ᱜᱩᱨ ᱛᱷᱚᱠ:ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱟᱡᱽᱟᱹᱨᱤᱭᱟᱹ ᱠᱚ ᱛᱷᱚᱠ:ᱵᱤᱦᱟᱨ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱵᱤᱦᱟᱨ ᱨᱤᱱ ᱠᱟᱹᱣᱰᱤ ᱟᱹᱨᱤ ᱢᱚᱱᱛᱨᱤ ᱠᱚ ᱛᱷᱚᱠ:ᱢᱩᱝᱜᱮᱨ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱱᱟᱣᱟᱫᱟ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱰᱨ. ᱜᱳᱭᱩᱨᱢᱳᱦᱚᱱ ᱨᱚᱭ ᱠᱚᱞᱮᱡᱽ
'''ᱰᱨ. ᱜᱳᱭᱩᱨᱢᱳᱦᱚᱱ ᱨᱚᱭ ᱠᱚᱞᱮᱡᱽ''' ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱢᱳᱱᱴᱮᱥᱚᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
᱒᱐᱑᱖ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱵᱤ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾ ᱠᱚᱞᱮᱡᱽ ᱨᱮᱭᱟᱜ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱫᱩᱨᱜᱟ ᱢᱩᱨᱢᱩ
ᱫᱩᱨᱜᱟ ᱢᱩᱨᱢᱩ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱯᱟᱸᱥᱤᱫᱮᱣᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮᱭ ᱵᱟᱪᱷᱟᱣ ᱟᱠᱟᱱ ᱾  ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱒᱑ ᱨᱮ ᱵᱷᱟᱨᱚᱛ ᱡᱟᱠᱟᱛ ᱛᱨᱤᱱᱚᱢᱩᱞ ᱠᱚᱝᱜᱽᱨᱮᱥ ᱨᱮᱱ ᱪᱷᱳᱴᱳᱱ ᱠᱤᱥᱠᱩ ᱒᱗,᱗᱑᱑ ᱵᱷᱳᱴ ᱛᱮᱭ ᱦᱤᱨᱟᱹᱣ ᱞᱮᱫᱮᱭᱟ ᱾
ᱥᱟᱢᱢᱤ ᱠᱟᱯᱩᱨ
ᱟᱡᱟᱜ ᱡᱤᱭᱚᱱ
ᱥᱟᱢᱢᱤ ᱠᱟᱯᱩᱨ ᱟᱜ ᱡᱟᱱᱟᱢ ᱫᱚ ᱒᱑ ᱚᱠᱴᱚᱵᱚᱨ ᱑᱙᱓᱒ ᱨᱮ ᱵᱟᱢᱵᱟᱭ (ᱱᱮᱟᱛᱨ ᱢᱩᱢᱵᱟᱭ) ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱩᱱᱤ ᱟᱡ ᱵᱟᱵᱟ ᱯᱤᱨᱛᱷᱤᱵᱤ ᱨᱟᱡᱽ ᱠᱟᱯᱩᱨ ᱢᱤᱫ ᱧᱩᱛᱩᱢᱟᱱ ᱯᱟᱯᱟᱴᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱯᱟᱴ ᱠᱟᱹᱢᱤ ᱟᱠᱚᱣᱟᱜ ᱵᱤᱨᱟᱥᱟᱛ ᱨᱮᱜᱮ ᱧᱟᱢ ᱞᱮᱫᱟᱭ᱾ ᱥᱟᱢᱢᱤ ᱠᱟᱯᱩᱨ ᱟᱜ ᱯᱩᱭᱞᱩ ᱵᱟᱯᱞᱟ ᱠᱩᱲᱤ ᱯᱟᱯᱟᱴᱤᱭᱟᱹ ᱜᱤᱛᱟ ᱵᱟᱞᱤ ᱥᱟᱶ ᱦᱩᱭ ᱞᱮᱱ ᱛᱟᱦᱮᱱᱟ, ᱢᱮᱱᱠᱷᱟᱱ ᱑᱙᱓᱕ ᱨᱮ ᱪᱤᱠᱟᱱ ᱯᱳᱠᱥ ᱠᱷᱟᱹᱛᱤᱨ ᱜᱤᱛᱟ ᱦᱟᱜ ᱜᱩᱨ ᱦᱩᱭ ᱮᱱᱟ, ᱚᱱᱟ ᱛᱟᱭᱚᱢ ᱥᱟᱢᱢᱤ ᱠᱟᱯᱩᱨ ᱫᱚ ᱱᱤᱞᱟ ᱫᱮᱣᱤ ᱥᱟᱶ ᱵᱟᱯᱞᱟ ᱮᱱᱟᱭ ᱾ ᱒᱔ ᱚᱜᱚᱥᱴ ᱒᱐᱑᱑ ᱦᱤᱞᱚᱜ ᱥᱮᱛᱟᱜ ᱕:᱒᱔ ᱨᱮ ᱱᱩᱭᱟᱜ ᱜᱩᱨ ᱦᱩᱭ ᱮᱱᱟ ᱾ ᱱᱩᱭ ᱗᱙ ᱵᱚᱭᱚᱥ ᱛᱟᱦᱮᱸ ᱞᱮᱱᱟᱭ ᱾
ᱯᱷᱤᱞᱢ ᱠᱟᱹᱢᱤ
ᱥᱮᱨᱢᱟ ᱑᱙᱕᱓ ᱨᱮ ᱩᱪᱷᱟᱹᱱ ᱯᱷᱤᱞᱢ ᱡᱤᱭᱚᱱ "ᱡᱽᱭᱳᱛᱤ" ᱠᱷᱚᱱ ᱢᱩᱬᱩᱛ ᱯᱟᱯᱟᱴᱤᱭᱟᱹ ᱥᱟᱢᱢᱤ ᱠᱟᱯᱩᱨ ᱫᱚ ᱵᱳᱞᱤᱣᱩᱰ ᱨᱮ ᱡᱟᱝᱜᱟ ᱫᱚᱦᱚ ᱠᱮᱫ-ᱟᱭ ᱾ ᱥᱟᱢᱢᱤ ᱠᱟᱯᱩᱨ ᱟᱜ ᱮᱛᱚᱦᱚᱵ ᱯᱷᱤᱞᱢ ᱡᱤᱭᱚᱱ ᱡᱽᱭᱳᱛᱤ, ᱨᱮᱞ ᱠᱟ ᱰᱤᱵᱽᱵᱟ ᱟᱨ ᱜᱩᱞ ᱥᱚᱱᱤᱣᱚᱨ ᱛᱟᱦᱮᱸ ᱠᱟᱱᱟ ᱾ ᱥᱟᱢᱢᱤ ᱠᱟᱯᱩᱨ ᱫᱚ ᱢᱩᱬᱩᱛ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱕᱐ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫᱟᱭ ᱟᱨ ᱜᱚᱲᱚ ᱯᱟᱯᱟᱴᱤᱭᱟᱹ ᱨᱮ ᱒᱐ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫᱟᱭ ᱾
ᱠᱮᱱ ᱥᱤᱢᱤᱡᱩ
ᱠᱮᱱ ᱥᱤᱢᱤᱡᱩ ᱫᱚ ᱢᱤᱫ ᱡᱟᱯᱟᱱᱤᱥ ᱯᱳᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛᱪᱤᱛᱟᱹᱨ ᱨᱮᱱ ᱯᱟᱯᱟᱴᱤᱭᱟᱹ ᱠᱟᱱᱟᱭ, ᱩᱱᱤ ᱫᱚ ᱑᱐᱐᱐᱐ ᱜᱚᱴᱟᱝ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣ ᱚᱠᱛᱚ 10,000 ᱠᱷᱚᱱ ᱦᱚᱸ ᱡᱟᱹᱥᱛᱤ ᱛᱤᱨᱞᱟᱹ ᱥᱟᱶ ᱡᱳᱜᱟᱡᱳᱜᱽ ᱠᱟᱹᱢᱤ ᱞᱟᱹᱜᱤᱫ ᱩᱱᱤ ᱫᱚ ᱢᱟᱹᱱᱮ ᱧᱟᱢ ᱟᱠᱟᱫᱟ ᱾
ᱡᱤᱭᱚᱱ ᱟᱨ ᱠᱟᱹᱢᱤᱡᱤᱭᱚᱱ ᱾
᱑ ᱥᱮᱯᱴᱮᱢᱵᱚᱨ ᱑᱙᱗᱙ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱑᱘ ᱥᱮᱨᱢᱟ ᱩᱢᱮᱨ ᱨᱮ ᱡᱟᱯᱟᱱᱤ ᱜᱟᱭ ᱠᱚᱣᱟᱜ ᱢᱮᱜᱟᱡᱤᱱ ᱵᱚᱰᱤ (ᱵᱟᱰᱤ) ᱨᱮᱱᱟᱜ ᱡᱩᱞᱟᱭ ᱑᱙᱙᱘ ᱥᱟᱦᱴᱟ ᱨᱮ ᱢᱤᱫ ᱜᱽᱨᱮᱣᱭᱚᱨ ᱢᱚᱰᱮᱞ ᱞᱮᱠᱟᱛᱮ ᱟᱡᱟᱜ ᱯᱩᱭᱞᱩ ᱮᱱᱮᱡ ᱮ ᱵᱮᱱᱟᱣ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱟᱭᱟᱜ ᱮᱵᱷᱤ ᱠᱟᱹᱢᱤᱡᱤᱭᱚᱱ ᱮᱛᱚᱦᱚᱵ ᱞᱮᱱᱟ ᱟᱨ ᱒᱐᱐᱒ ᱥᱟᱹᱦᱤᱛ ᱨᱮᱭᱟᱜ ᱛᱟᱞᱟ ᱫᱷᱟᱹᱵᱤᱡ ᱩᱱᱤ ᱑᱒᱐᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱵᱷᱰᱤᱭᱳ ᱨᱮᱭ ᱥᱮᱴᱮᱨ ᱞᱮᱱᱟ ᱢᱮᱱᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟ ᱾
ᱥᱤᱢᱤᱡᱩ ᱫᱚ ᱢᱤᱫ ᱦᱚᱲ ᱦᱚᱲ ᱟᱨ ᱢᱤᱫ ᱦᱚᱲ ᱦᱚᱲ ᱪᱚᱞᱚᱛ ᱪᱤᱛᱟᱹᱨ ᱮ ᱵᱮᱱᱟᱣ ᱞᱮᱫᱟ ᱟᱨ ᱩᱱᱤ ᱫᱚ ᱢᱤᱫ ᱦᱚᱲ ᱢᱤᱫ ᱦᱚᱲ ᱦᱚᱲ ᱦᱚᱲ ᱦᱚᱲ ᱾ ᱒᱐᱐᱓ ᱥᱟᱹᱦᱤᱛ ᱨᱮᱭᱟᱜ ᱢᱮ ᱪᱟᱸᱫᱳᱨᱮ ᱵᱷᱤᱭᱟᱨ ᱯᱮᱞᱤᱝ ᱮᱠᱥᱴᱮᱥᱤᱼᱵᱷᱮᱱᱪᱟᱨ (ᱮᱠᱥᱴᱮᱥᱤ ᱼᱳᱣᱟᱱᱟᱜ) ᱼ ᱨᱮᱭᱟᱜ ᱢᱤᱫᱴᱟᱝ ᱵᱷᱤᱰᱤᱣ ᱨᱮ ᱩᱱᱤ ᱟᱨ ᱤᱭᱳᱥᱮᱭᱟ ᱢᱚᱱᱟᱢᱤ ᱯᱟᱴᱷᱚᱠᱤᱭᱟᱹ ᱦᱤᱛᱳᱢᱤ ᱥᱤᱱᱟ ᱟᱨ ᱢᱟᱨᱤᱠᱳ ᱠᱟᱣᱟᱱᱟ ᱥᱟᱶᱛᱮ ᱢᱤᱫ ᱥᱟᱶᱛᱮ ᱧᱮᱞ ᱞᱮᱱᱟᱭ ᱢᱮᱱᱠᱷᱟᱱ ᱡᱚᱯᱚᱱᱤᱥ ᱯᱳᱨᱱ ᱞᱟᱹᱜᱤᱫ ᱢᱤᱫᱴᱟᱝ ᱚᱵᱷᱟᱵᱽ ᱟᱱᱟᱜ ᱴᱩᱭᱰ ᱨᱮ ᱵᱷᱤᱰᱤᱣ ᱵᱚᱠᱥ ᱨᱮᱭᱟᱜ ᱠᱚᱵᱷᱟᱨ ᱨᱮ ᱯᱟᱴᱷᱚᱠᱤᱭᱟᱹ ᱠᱚ ᱵᱟᱝ ᱠᱟᱛᱮ ᱥᱤᱢᱤᱡᱩ ᱟᱨ ᱢᱚᱱᱟᱢᱤ ᱠᱚ ᱩᱫᱩᱜ ᱥᱚᱫᱚᱨ ᱞᱮᱫᱟ ᱟᱨ ᱢᱤᱫ ᱛᱤᱨᱞᱟᱹ (ᱥᱮ ᱜᱚᱭᱮᱼᱳᱭᱟᱼᱳᱭᱟ ᱧᱮᱞᱟᱱ ᱠᱚ) ᱥᱮᱫ ᱮ ᱩᱫᱩᱜ ᱥᱚᱫᱚᱨ ᱞᱮᱫᱟ ᱢᱮᱱᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ ᱾ ᱒᱐᱐᱗ ᱥᱟᱹᱦᱤᱛ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱠᱷᱚᱱ ᱯᱷᱳᱨᱥ ᱮᱱᱴᱟᱨᱴᱮᱱᱢᱮᱱᱴᱼᱥᱟᱭᱵᱟᱨ ᱮᱠᱥᱴᱟᱥᱤᱼ ᱫᱟᱨᱟᱭ ᱛᱮ ᱵᱮᱱᱟᱣ ᱟᱨ ᱦᱚᱸ ᱠᱚᱲᱟᱼᱟᱱ ᱢᱤᱫᱴᱟᱝ ᱯᱟᱱᱛᱷᱟ ᱨᱮ ᱩᱱᱤ ᱡᱚᱯᱚᱱᱤᱥ ᱮᱹᱵᱷᱤ ᱯᱟᱴᱷᱚᱠ ᱱᱟᱛᱥᱩᱭᱟ ᱴᱳᱜᱟᱣᱟ ᱥᱟᱶᱛᱮ ᱢᱤᱫᱴᱟᱝ ᱚᱱᱚᱞᱳᱡᱤ ᱨᱮᱭ ᱥᱮᱴᱮᱨ ᱞᱮᱱᱟ ᱾ ᱵᱷᱤᱰᱤᱣ ᱫᱚ ᱯᱟᱴᱷᱚᱠᱤᱭᱟᱹ ᱠᱚᱣᱟᱜ ᱮᱴᱟᱜᱼᱡᱩᱠᱤᱥᱟᱱ ᱵᱷᱤᱰᱤᱣ ᱠᱷᱚᱱ ᱦᱤᱸᱥ ᱦᱟᱛᱟᱣ ᱞᱮᱫᱟ ᱢᱮᱱᱠᱷᱟᱱ ᱠᱚᱲᱟ ᱠᱚᱣᱟᱜ ᱦᱚᱲᱢᱚ ᱨᱮ ᱛᱟᱦᱮᱸ ᱠᱟᱱᱟ ᱾
ᱛᱤᱨᱞᱟᱹ ᱧᱮᱞᱟᱱ ᱠᱚ ᱪᱮᱛᱟᱱ ᱡᱚᱯᱚᱱᱤᱥ ᱮᱹᱵᱷᱤ ᱵᱤᱨᱤᱫ ᱨᱮᱭᱟᱜ ᱱᱟᱶᱟ ᱥᱩᱡᱚᱥ ᱨᱮᱭᱟᱜ ᱟᱨ ᱢᱤᱫᱴᱟᱝ ᱦᱩᱭᱫᱟᱲᱮᱭᱟᱜ ᱫᱟᱹᱭᱠᱟᱹ 2008 ᱥᱟᱹᱦᱤᱛ ᱨᱮ ᱮᱰᱚᱞᱴ ᱵᱷᱤᱰᱤᱣ ᱜᱨᱟᱱᱰᱯᱨᱤᱠ ᱦᱮᱯᱨᱟᱣ ᱨᱮ ᱩᱫᱩᱜ ᱟᱠᱟᱱᱟ, ᱡᱟᱦᱟᱸᱨᱮ ᱥᱤᱢᱤᱡᱩ ᱟᱜ ᱵᱷᱤᱰᱤᱣ ᱥᱤᱢᱤᱠᱮᱱ ᱟᱜ ᱯᱨᱮᱵᱷᱮᱴ ᱗ ᱯᱷᱩᱠ ᱥᱚᱨᱮᱥ ᱵᱤᱥᱮᱞᱮᱱᱮᱥ ᱵᱷᱤᱰᱤᱣ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ ᱾ ᱒᱐᱐᱗ ᱥᱟᱹᱦᱤᱛ ᱨᱮᱭᱟᱜ ᱰᱤᱥᱮᱢᱵᱚᱨ ᱨᱮ ' ᱟᱭᱰᱤᱭᱟᱯᱚᱠᱮᱴ ' ᱫᱟᱨᱟᱭ ᱛᱮ ᱵᱮᱱᱟᱣ ᱟᱠᱟᱱ ᱪᱤᱛᱟᱹᱨ ᱨᱮ ᱥᱤᱢᱤᱡᱩ ᱫᱚ ᱥᱩᱢᱩᱝ ᱵᱨᱤᱯᱷ ᱨᱮ ᱦᱚᱨᱚᱜ ᱠᱟᱛᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ , ᱡᱟᱸᱦᱟ ᱨᱮ ᱩᱱᱤ ᱮᱭᱟᱭ ᱜᱚᱴᱟᱝ ᱮᱵᱷᱤ ᱟᱭᱰᱚᱞᱥᱼᱥᱤᱦᱤᱨᱳ ᱦᱟᱨᱟᱼᱢᱟᱱᱜᱮᱴᱥᱩ ᱥᱚᱠᱩᱨᱟᱜᱳᱣᱟᱼᱱᱮ ᱠᱮᱰᱮ ᱟᱠᱤᱱᱟᱼᱱᱟᱴᱥᱩᱠᱤ ᱥᱩᱜᱤᱥᱟᱠᱤᱼᱩᱭ ᱟᱭᱫᱟ ᱟᱨ ᱢᱟᱨᱤᱱ ᱥᱟᱶᱛᱮ ᱡᱳᱜᱟᱡᱳᱜ ᱠᱚᱨᱟᱣ ᱨᱮᱭᱟᱜ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾ ᱥᱤᱢᱤᱠᱮᱱ ᱟᱜ ᱯᱨᱮᱵᱷᱮᱴ ᱗ ᱯᱷᱟᱠ ᱒ (ᱤᱠᱟᱹ) ᱥᱤᱨᱤᱡ ᱨᱮᱭᱟᱜ ᱫᱚᱥᱟᱨ ᱵᱷᱚᱞᱤᱭᱩᱢ , ᱡᱟᱦᱟ ᱫᱚ ᱵᱷᱤᱰᱤᱣ ᱵᱚᱠᱥ ᱨᱮ ᱟᱭᱟᱜ ᱦᱚᱲᱢᱚ ᱨᱮᱭᱟᱜ ᱪᱤᱛᱟᱹᱨ ᱮ ᱩᱫᱩᱜ ᱟᱠᱟᱫᱟ ,᱒᱐᱐᱘ᱥᱟᱹᱦᱤᱛ ᱨᱮᱭᱟᱜ ᱟᱜᱚᱥᱴ ᱨᱮ ᱩᱪᱷᱟᱹᱱ ᱞᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱰᱟᱞᱴ ᱪᱷᱟᱭᱱᱟ ᱯᱟᱯᱟᱴᱤᱭᱟᱹ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱟ ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ
ᱵᱮᱸᱛᱱᱚᱴᱤ ᱵᱽᱞᱚᱠ
ᱵᱮᱸᱛᱱᱚᱴᱤ(ବେତନଟି/Betnoti): ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱵᱮᱸᱛᱱᱚᱴᱤ ᱵᱽᱞᱚᱠ ᱾ ᱵᱮᱵᱛᱱᱚᱴᱤ ᱵᱽᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱥᱮᱫ ᱪᱟᱞᱟᱣ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱯᱩᱲᱥᱟᱹ ᱦᱚᱱᱚᱛ ᱵᱟᱞᱮᱥᱚᱨ ᱠᱷᱚᱱ ᱦᱚᱸ ᱵᱮᱱᱛᱱᱚᱴᱤ ᱵᱽᱞᱚᱠ ᱓᱕ ᱠᱤᱞᱚᱢᱤᱴᱚᱨ ᱥᱟ;ᱜᱤᱧ ᱨᱮ ᱢᱮᱱᱟᱜ-ᱟ ᱾  ᱵᱮᱸᱜᱚᱞ ᱯᱚᱱᱚᱛ ᱨᱮᱱᱟᱜ ᱠᱷᱚᱲᱚᱠ ᱯᱩᱨ ᱠᱷᱚᱱ ᱥᱟᱲᱩᱣᱟ, ᱠᱮᱥᱤᱭᱟᱨᱤ, ᱱᱚᱭᱟᱜᱽᱨᱟᱢ, ᱠᱷᱚᱰᱤᱠᱟᱢᱟᱛᱷᱟᱱᱤ ᱦᱚᱨ ᱥᱮᱫ ᱴᱮ ᱳᱰᱤᱥᱟ ᱨᱮᱱᱟᱜ  ᱢᱩᱨᱩᱰᱟ, ᱪᱤᱛᱚᱨᱚᱰᱟ, ᱫᱟᱱᱛᱤᱭᱟᱢᱩᱦᱟᱸ ᱥᱚᱲᱚᱠ ᱦᱚᱨ ᱛᱮ ᱵᱮᱛᱱᱚᱴᱤ ᱑᱐᱖ ᱠᱤᱞᱚᱢᱤᱴᱚᱨ ᱞᱟᱜᱟᱣ-ᱟ ᱾ ᱚᱱᱟ ᱪᱷᱟᱰᱟ ᱠᱟᱛᱮᱫ ᱠᱚᱲᱚᱠᱯᱩᱨ, ᱵᱮᱞᱫᱟ ᱫᱟᱛᱩᱱ, ᱡᱚᱲᱮᱥᱚᱨ, ᱚᱢᱚᱨᱫᱟ, ᱦᱚᱲᱫᱤᱯᱚᱫᱟ ᱥᱮᱫ ᱴᱮ ᱦᱮᱡ ᱟᱠᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱥᱮᱫ ᱛᱚ ᱦᱮᱡ ᱞᱮᱱᱠᱷᱟᱱ ᱯᱷᱩᱞᱟᱰᱤ ᱛᱟᱭᱚᱢ ᱵᱟᱞᱮᱥᱚᱨ ᱵᱟᱹᱨᱤᱯᱟᱫᱟ ᱑᱘ ᱱᱚᱢᱵᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱯᱟᱸᱡᱟ ᱞᱮᱠᱷᱟᱱ ᱠᱚᱲᱚᱱᱟ, ᱵᱚᱭᱥᱤᱸᱜᱟ ᱛᱟᱭᱚᱢ ᱵᱮᱸᱛᱱᱚᱴᱤ ᱧᱟᱢᱚᱜ-ᱟ ᱾ ᱱᱚᱣᱟ ᱰᱦᱟᱨ ᱨᱮᱱᱟᱜ ᱡᱤᱞᱤᱧ ᱫᱚ ᱑᱔᱕ ᱠᱤᱞᱚᱢᱤᱴᱚᱨ ᱦᱩᱭᱩᱜ-ᱟ ᱾ ᱵᱮᱛᱱᱚᱴᱤ ᱨᱮ ᱨᱮᱞ ᱥᱴᱮᱥᱚᱱ ᱦᱚᱸ ᱢᱮᱱᱟᱜ-ᱟ ᱾ ᱨᱮᱞ ᱛᱮ ᱱᱚᱰᱮ ᱦᱟᱹᱡᱩᱜ ᱞᱟᱹᱜᱤᱫ ᱨᱮᱞ ᱴᱮ ᱯᱩᱭᱞᱩ ᱛᱮ ᱵᱟᱞᱮᱥᱚᱨ ᱟᱨ ᱵᱟᱝ ᱨᱩᱯᱥᱟᱹ ᱥᱮᱴᱮᱨ ᱦᱩᱭ ᱟᱭᱟ, ᱚᱱᱰᱮ ᱠᱷᱚᱱ ᱫᱤᱱᱟᱹᱢ ᱵᱟᱨ ᱵᱮᱲᱟ ᱰᱤ ᱮᱢ ᱭᱩ ᱴᱨᱮᱱ ᱵᱮᱸᱛᱱᱚᱴᱤ ᱪᱟᱞᱟᱜ ᱠᱟᱱᱟ ᱟᱨ ᱧᱤᱫᱟ ᱵᱷᱩᱵᱚᱱᱮᱥᱚᱨ -ᱵᱟᱺᱜᱨᱤᱯᱚᱥᱤ ᱥᱩᱯᱚᱨᱯᱷᱟᱥᱴ ᱴᱨᱮᱱ ᱪᱟᱹᱞᱩᱜ ᱠᱟᱱᱟ ᱾
ᱟᱹᱢᱟᱹᱞᱤ
ᱵᱮᱱᱛᱱᱚᱴᱤ ᱨᱮᱱᱟᱜ ᱵᱽᱞᱚᱠ ᱟᱨ  ᱛᱚᱦᱚᱥᱤᱞ  ᱵᱟᱱᱟᱨ ᱵᱮᱛᱱᱚᱴᱤ ᱨᱮᱜᱮ ᱢᱮᱱᱟᱜ-ᱟ ᱾ ᱵᱮᱸᱛᱱᱚᱴᱤ ᱛᱚᱦᱚᱥᱤᱞ ᱨᱮ ᱑᱑ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ  ᱵᱚᱭᱥᱤᱸᱜᱟ, ᱵᱚᱨᱚᱢᱯᱩᱨᱚ, ᱵᱮᱱᱴᱱᱚᱴᱤ, ᱫᱚᱦᱤᱠᱳᱴᱤ, ᱜᱚᱰᱚᱫᱮᱣᱲᱤᱭᱟ, ᱦᱚᱨᱤᱯᱩᱨ, ᱡᱚᱜᱽᱯᱩᱨᱟ, ᱠᱷᱩᱱᱴᱟᱯᱩᱨ, ᱢᱮᱨᱫᱟ, ᱯᱟᱴᱚᱞᱤᱯᱩᱨᱟ ᱟᱨ ᱯᱩᱨᱱᱤᱭᱟ ᱾ ᱾ ᱵᱽᱞᱚᱠ ᱨᱮ ᱵᱟᱨᱭᱟ ᱛᱷᱟᱱᱟ ᱢᱳᱨᱚᱰᱟ ᱨᱮ ᱢᱮᱱᱟᱜ-ᱟ ᱢᱤᱫᱴᱟᱝ ᱫᱚ ᱵᱚᱭᱥᱤᱱᱜᱟ ᱨᱮ ᱟᱨ ᱢᱮᱫᱴᱟᱝ ᱫᱚ ᱵᱮᱸᱛᱱᱚᱴᱤ ᱨᱮ ᱾ ᱵᱮᱱᱛᱱᱚᱴᱤ ᱨᱮ  ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶ ᱱᱚᱱᱫᱚᱯᱩᱨ, ᱡᱩᱜᱳᱲ ,ᱯᱤᱱᱪᱷᱟᱵᱚᱱᱡᱟ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱠᱚᱨᱯᱳᱨᱮᱥᱚᱱ ᱵᱮᱸᱠ, ᱠᱟᱱᱟᱨᱟ ᱵᱮᱸᱠ, ᱭᱩᱠᱳ ᱵᱮᱸᱠ, ᱭᱩᱱᱟᱭᱴᱮᱰ ᱵᱮᱸᱠ ᱚᱯᱷ ᱤᱱᱰᱤᱭᱟ,ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ  ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱟᱜᱚᱡᱽ
ᱠᱟᱜᱚᱡᱽ ᱫᱚ ᱢᱤᱫ ᱮᱛᱟᱝ ᱡᱤᱱᱤᱥ ᱠᱟᱱᱟ ᱡᱟᱦᱟᱸ ᱨᱮ ᱚᱞ ᱟᱨᱵᱟᱝ ᱪᱷᱟᱯᱟ ᱦᱩᱭᱩᱜ ᱠᱟᱱᱟ ᱾ ᱠᱟᱜᱚᱡᱽ ᱢᱩᱬ ᱞᱮᱠᱟ ᱛᱮᱫᱚ ᱚᱞ ᱟᱨᱵᱟᱝ ᱪᱷᱟᱯᱟ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱶᱟ ᱡᱤᱱᱤᱥ ᱠᱚ ᱯᱚᱴᱚᱢ ᱞᱟᱹᱜᱤᱫ ᱦᱚᱸ ᱠᱟᱹᱢᱤᱨᱮ ᱦᱟᱹᱡᱩᱜᱼᱟ ᱾ ᱢᱟᱹᱱᱢᱤᱭᱟᱜ ᱥᱟᱶᱛᱟ ᱩᱛᱱᱟᱹᱣ ᱨᱮᱦᱚᱸ ᱠᱟᱜᱚᱡᱟᱜ ᱟᱹᱰᱤ ᱢᱟᱨᱟᱝ ᱮᱱᱮᱢ ᱢᱮᱱᱟᱜᱼᱟ ᱾ ᱞᱚᱦᱚᱫ ᱥᱩᱛᱟᱹᱢ (ᱯᱷᱟᱭᱵᱚᱨ) ᱰᱷᱩᱸᱵᱟᱹᱜ ᱠᱟᱛᱮ ᱤᱱᱟᱹ ᱛᱟᱭᱚᱢ ᱨᱚᱦᱚᱲ ᱠᱟᱛᱮ ᱠᱟᱜᱚᱡᱽ ᱵᱮᱱᱟᱣᱜ ᱠᱟᱱᱟ ᱾ ᱱᱚᱶᱟ ᱥᱩᱛᱟᱹᱢ ᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱥᱮᱞᱭᱩᱞᱚᱡᱽ ᱠᱮᱭᱟᱜ ᱞᱟᱹᱵᱤᱫᱟᱜ ᱠᱟᱱᱟ ᱡᱟᱦᱟᱸ ᱫᱚ ᱠᱟᱴ, ᱛᱟᱥᱟᱫ, ᱢᱟᱫ ᱟᱨᱵᱟᱝ ᱚᱲᱮᱡ ᱞᱩᱜᱽᱲᱤ ᱛᱮ ᱵᱮᱱᱟᱣ ᱦᱩᱭᱩᱜᱼᱟ ᱾
ᱠᱟᱜᱚᱡᱽ ᱵᱮᱱᱟᱣ ᱨᱮᱭᱟᱜ ᱛᱚᱦᱚᱨ
ᱫᱟᱨᱮ ᱨᱮ ᱥᱮᱥᱭᱩᱞᱚᱡᱽ ᱧᱩᱛᱩᱢᱟᱱ ᱢᱤᱫ ᱞᱮᱠᱟᱱ ᱠᱟᱨᱵᱚᱦᱟᱭᱰᱨᱮᱴ ᱛᱟᱦᱮᱸᱱᱟ ᱾ ᱫᱟᱨᱮ ᱨᱮᱭᱟᱜ ᱵᱷᱤᱛᱨᱤ ᱢᱟᱡᱽ ᱫᱚ ᱥᱮᱞᱭᱩᱞᱚᱡᱽ ᱛᱮ ᱵᱮᱱᱟᱜ ᱠᱚᱜᱼᱟ ᱾ ᱢᱩᱪᱟᱹᱫ ᱨᱮ ᱧᱮᱞ ᱞᱮᱠᱷᱟᱱ ᱫᱟᱨᱮ ᱨᱮᱭᱟᱜ ᱢᱩᱬ ᱚᱝᱜᱚᱥ ᱫᱚ ᱥᱮᱞᱭᱩᱞᱚᱡᱽ ᱜᱮ ᱾ ᱥᱮᱞᱭᱩᱞᱚᱡᱽ ᱨᱮᱭᱟᱜ ᱥᱩᱛᱟᱹᱢ (ᱯᱷᱟᱭᱵᱚᱨ) ᱢᱤᱫ ᱴᱷᱮᱱ ᱡᱚᱴᱟᱣ ᱡᱟᱣᱨᱟ ᱠᱟᱛᱮ ᱮᱛᱟᱝ ᱪᱟᱫᱚᱨ ᱞᱮᱠᱟ ᱡᱟᱦᱟᱸ ᱵᱮᱱᱟᱣᱜᱼᱟ, ᱚᱱᱟ ᱜᱮ ᱠᱟᱜᱚᱡᱽ ᱫᱚᱠᱚ ᱢᱮᱛᱟᱜᱼᱟ ᱾ ᱡᱟᱦᱟᱸ ᱜᱮ ᱫᱟᱨᱮ ᱟᱨᱵᱟᱝ ᱡᱤᱱᱤᱥ ᱡᱟᱦᱟᱸᱨᱮ ᱥᱮᱞᱭᱩᱞᱚᱡᱽ ᱵᱮᱥ ᱦᱤᱥᱟᱹᱵᱽ ᱨᱮ ᱛᱟᱦᱮᱸᱱᱟ ᱾ ᱠᱟᱜᱚᱡᱽ ᱵᱮᱱᱟᱣ ᱞᱟᱹᱜᱤᱫ ᱜᱟᱱ ᱦᱩᱭ ᱫᱟᱲᱮᱭᱟᱜᱼᱟ ᱾ ᱛᱩᱞᱟᱹᱢ ᱢᱮᱱ ᱞᱮᱠᱷᱟᱱ ᱱᱤᱨᱚᱲ ᱥᱮᱞᱩᱞᱚᱡᱽ ᱠᱟᱱᱟ ᱤᱠᱷᱟᱱ ᱠᱟᱜᱚᱡᱽ ᱵᱮᱱᱟᱣ ᱞᱟᱹᱜᱤᱫ ᱱᱚᱶᱟ ᱫᱚ ᱵᱟᱝ ᱵᱮᱵᱷᱟᱨᱚᱜ ᱠᱟᱱᱟ ᱪᱮᱫᱟᱜ ᱥᱮ ᱱᱚᱶᱟ ᱫᱚ ᱟᱹᱰᱤ ᱜᱚᱱᱚᱝ ᱟᱱᱟᱜ ᱠᱟᱱᱟ ᱟᱨ ᱢᱩᱬ ᱞᱮᱠᱟᱛᱮ ᱞᱩᱜᱽᱲᱤ ᱵᱮᱱᱟᱣ ᱠᱟᱹᱢᱤ ᱨᱮ ᱦᱟᱹᱡᱩᱜ ᱠᱟᱱᱟ ᱾ ᱢᱤᱫᱴᱟᱹᱝ ᱟᱨᱢᱤᱫᱴᱟᱹᱝ ᱥᱟᱶ ᱡᱩᱲᱟᱹᱭ ᱠᱟᱛᱮ ᱪᱟᱫᱚᱨ ᱞᱮᱠᱟ ᱨᱩᱯ ᱨᱮ ᱛᱟᱦᱮᱸ ᱫᱟᱲᱮᱭᱟᱜ ᱨᱮᱭᱟᱜ ᱜᱩᱱ ᱫᱚ ᱥᱮᱞᱭᱩᱞᱚᱡᱽ ᱨᱮᱭᱟᱜ ᱥᱩᱛᱟᱹᱢ ᱨᱮᱜᱮ ᱛᱟᱦᱮᱸᱱᱟ ᱚᱱᱟ ᱮᱛᱮᱫ ᱠᱟᱜᱚᱡᱽ ᱫᱚ ᱠᱷᱟᱹᱞᱤ ᱱᱚᱶᱟ ᱛᱮᱜᱮ ᱵᱮᱱᱟᱣ ᱦᱩᱭ ᱫᱟᱲᱮᱭᱟᱜᱼᱟ ᱾ ᱞᱩᱢᱟᱹᱝ ᱟᱨ ᱩᱞ ᱥᱩᱛᱟᱹᱢ ᱨᱮ ᱱᱚᱶᱟ ᱞᱮᱠᱟ ᱢᱤᱫ ᱴᱷᱮᱱ ᱡᱩᱲᱟᱹᱭ ᱛᱟᱦᱮᱸᱱ ᱨᱮᱭᱟᱜ ᱜᱩᱱ ᱵᱟᱝ ᱛᱟᱦᱮᱸᱱ ᱠᱷᱟᱹᱛᱤᱨ ᱠᱟᱜᱚᱡᱽ ᱵᱮᱱᱟᱣ ᱠᱟᱹᱢᱤ ᱨᱮᱫᱚ ᱵᱟᱝ ᱦᱮᱡ ᱫᱟᱲᱮᱭᱟᱜᱼᱟ ᱾ ᱡᱟᱦᱟᱸ ᱛᱤᱱᱟᱹᱜ ᱱᱤᱨᱚᱲ ᱥᱮᱞᱭᱩᱞᱚᱡᱽ ᱛᱟᱦᱮᱸᱱᱟ ᱠᱟᱜᱚᱡᱽ ᱦᱚᱸ ᱩᱱᱟᱹᱜ ᱜᱮ ᱯᱷᱟᱨᱪᱟ ᱟᱨ ᱪᱮᱦᱨᱮ ᱵᱮᱱᱟᱣ ᱜᱟᱱᱚᱜᱼᱟ ᱾ ᱚᱲᱮᱡ ᱞᱩᱜᱽᱲᱤ ᱟᱨ ᱚᱸᱡᱽᱨᱟ ᱠᱟᱜᱚᱡᱽ ᱨᱮ ᱥᱩᱨ ᱥᱩᱯᱩᱨ ᱥᱟᱭ ᱨᱟᱯᱟᱝᱜᱚᱥ ᱥᱮᱞᱭᱩᱞᱚᱡᱽ ᱛᱟᱦᱮᱸᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱱᱚᱶᱟ ᱛᱮ ᱠᱟᱜᱚᱡᱽ ᱟᱞᱜᱟ ᱛᱮ ᱟᱨ ᱱᱟᱯᱟᱭ ᱵᱮᱱᱟᱣᱜᱼᱟ ᱾ ᱱᱟᱜᱟᱢᱤᱭᱟᱹ ᱠᱚᱣᱟᱜ ᱱᱚᱶᱟ ᱢᱚᱱᱚᱛ ᱠᱟᱱᱟ ᱡᱮ ᱯᱩᱭᱞᱩ ᱠᱟᱜᱚᱡᱽ ᱫᱚ ᱚᱲᱮᱡ ᱜᱮᱸᱫᱽᱨᱮᱡ ᱛᱮᱜᱮ ᱪᱤᱱ ᱨᱮ ᱵᱮᱱᱟᱜ ᱞᱮᱱᱟ ᱾ ᱫᱟᱨᱮ ᱨᱮ ᱥᱮᱞᱭᱩᱞᱚᱡᱽ ᱥᱟᱶ-ᱥᱟᱶ ᱛᱮ ᱮᱴᱟᱜᱟᱜ ᱟᱹᱰᱤ ᱞᱮᱠᱟᱱᱟᱜ ᱚᱝᱜᱚᱥ ᱥᱮᱞᱮᱫ ᱛᱟᱦᱮᱸ ᱠᱚᱜᱼᱟ ᱾ ᱡᱟᱦᱟᱸᱨᱮ ᱞᱤᱜᱽᱱᱤᱱ ᱟᱨ ᱯᱮᱠᱴᱤᱱ ᱟᱹᱰᱤ ᱵᱟᱹᱲᱛᱤ ᱢᱟᱛᱨᱟ ᱨᱮ ᱟᱨ ᱢᱤᱱᱮᱨᱟᱞ ᱵᱩᱞᱩᱝ ᱟᱨ ᱤᱛᱤᱞ ᱟᱨ ᱨᱚᱝ ᱞᱮᱠᱟᱱ ᱡᱤᱱᱤᱥ ᱦᱚᱸ ᱛᱤᱱᱟᱹᱝ ᱚᱝᱜᱚᱥ ᱨᱮᱫᱚ ᱛᱟᱦᱮᱸᱱᱟ ᱾ ᱱᱚᱶᱟ ᱡᱤᱱᱤᱥ ᱠᱚ ᱛᱤᱱ ᱵᱷᱩᱨ ᱞᱟᱹᱠᱛᱤ ᱞᱮᱠᱟ ᱚᱝᱜᱚᱥ ᱩᱰᱩᱠ ᱜᱤᱰᱤ ᱠᱟᱛᱮ ᱥᱮᱞᱭᱩᱞᱚᱡᱽ ᱯᱩᱨᱟᱹ ᱵᱟᱝ ᱵᱷᱮᱜᱟᱨᱚᱜᱼᱟ ᱩᱱ ᱵᱷᱩᱨ ᱥᱮᱞᱭᱩᱞᱚᱡᱽ ᱛᱮ ᱵᱮᱥ ᱠᱟᱜᱚᱡᱽ ᱫᱚ ᱵᱟᱝ ᱵᱮᱱᱟᱣ ᱜᱟᱱᱚᱜᱼᱟ ᱾ ᱞᱤᱜᱽᱱᱤᱱ ᱚᱰᱚᱠ ᱜᱤᱰᱤ ᱫᱚ ᱟᱹᱰᱤ ᱵᱟᱹᱲᱛᱤ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱡᱩᱫᱤ ᱞᱤᱜᱽᱱᱤᱱ ᱵᱟᱹᱲᱛᱤ ᱚᱝᱜᱚᱥ ᱨᱮ ᱥᱮᱞᱭᱩᱞᱚᱡᱽ ᱨᱮ ᱛᱟᱦᱮᱸ ᱫᱚᱦᱚᱜᱼᱟ ᱮᱱᱠᱷᱟᱱ ᱥᱮᱞᱭᱩᱞᱚᱡᱽ ᱨᱮᱭᱟᱜ ᱥᱩᱛᱟᱹᱢ ᱴᱷᱤᱠ ᱥᱟᱺᱦᱤᱡ ᱧᱟᱢ ᱢᱩᱥᱠᱤᱞ ᱵᱩᱡᱷᱟᱹᱣ ᱜᱚᱫᱚᱜᱼᱟ ᱾ ᱮᱛᱚᱦᱚᱵ ᱨᱮ ᱛᱤᱱ ᱵᱷᱩᱨ ᱥᱮᱞᱭᱩᱞᱚᱡᱽ ᱫᱟᱨᱮ ᱠᱷᱚᱱ ᱱᱤᱨᱲᱟᱹ ᱥᱟᱺᱦᱤᱡ ᱧᱟᱢ ᱞᱟᱹᱜᱤᱫ ᱛᱮ ᱚᱠᱟ ᱦᱚᱸ ᱱᱟᱯᱟᱭ ᱦᱚᱨ ᱵᱟᱝ ᱧᱟᱢ ᱟᱠᱟᱱ ᱛᱟᱦᱮᱸᱫ ᱾ ᱠᱟᱜᱚᱡᱽ ᱫᱚ ᱢᱩᱬ ᱞᱮᱠᱟᱛᱮ ᱚᱲᱮᱡ ᱥᱩᱛᱟᱹᱢ ᱞᱩᱜᱽᱲᱤ ᱛᱮᱜᱮ ᱵᱮᱱᱟᱣ ᱦᱩᱭᱩᱜ ᱠᱟᱱ ᱛᱟᱦᱮᱸᱱ ᱾ ᱚᱲᱮᱡ ᱞᱩᱜᱽᱲᱤ ᱟᱨᱵᱟᱝ ᱢᱟᱨᱮ ᱠᱟᱜᱚᱡᱽ ᱡᱩᱫᱤ ᱦᱚᱸ ᱠᱟᱜᱚᱡᱽ ᱟᱹᱰᱤ ᱟᱞᱜᱟ ᱛᱮ ᱟᱨ ᱟᱹᱰᱤ ᱱᱟᱯᱟᱭ ᱵᱮᱱᱟᱣᱜ ᱠᱟᱱᱟ ᱮᱱ ᱦᱚᱸ ᱱᱚᱶᱟ ᱩᱱᱟᱹᱝ ᱵᱟᱹᱲᱛᱤ ᱧᱟᱢ ᱜᱚᱫᱚᱜ ᱢᱩᱥᱠᱤᱞ ᱜᱮᱭᱟ ᱡᱟᱦᱟᱸᱛᱮ ᱟᱵᱚᱣᱟᱜ ᱠᱟᱜᱚᱡᱽ ᱨᱮᱭᱟᱜ ᱯᱩᱨᱟᱹ ᱞᱟᱹᱠᱛᱤ ᱥᱚᱝ ᱯᱩᱨᱩᱱᱚᱜ ᱫᱚ ᱢᱩᱥᱠᱤᱞ ᱜᱮᱭᱟ ᱾
ᱠᱟᱜᱚᱡᱽ ᱵᱮᱱᱟᱣ ᱥᱟᱢᱟᱱ
ᱛᱮᱦᱮᱧ ᱜᱟᱯᱟ ᱠᱟᱜᱚᱡᱽ ᱵᱮᱱᱟᱣ ᱞᱟᱹᱜᱤᱫ ᱫᱚ ᱢᱩᱬ ᱞᱮᱠᱟᱛᱮ ᱞᱟᱛᱟᱨ ᱨᱮ ᱮᱢ ᱮᱱ ᱛᱤᱱᱟᱹᱝ ᱜᱟᱱ ᱡᱤᱱᱤᱥ ᱵᱟᱹᱲᱛᱤ ᱞᱮᱠᱟᱛᱮ ᱵᱮᱵᱷᱟᱨ ᱦᱩᱭᱩᱜ ᱠᱟᱱᱟ: ᱚᱲᱮᱡ ᱞᱩᱜᱽᱲᱤ, ᱢᱟᱨᱮ ᱠᱟᱜᱚᱡᱽ, ᱢᱟᱫ, ᱟᱹᱰᱤ ᱞᱮᱠᱟᱱ ᱫᱟᱨᱮ ᱨᱮᱭᱟᱜ ᱠᱟᱴ, ᱡᱮᱞᱮᱠᱟ: ᱥᱯᱨᱩᱥ ᱟᱨ ᱯᱟᱭᱤᱱ, ᱟᱨ ᱞᱮᱠᱟᱱ ᱞᱮᱠᱟᱱ ᱛᱟᱥᱟᱫ, ᱢᱮᱱ ᱢᱮ ᱵᱟᱪᱠᱚᱢ ᱟᱨ ᱮᱥᱯᱟᱨᱴᱳ ᱾ ᱵᱷᱟᱨᱚᱛ ᱨᱮᱫᱚ ᱢᱟᱫ ᱟᱨ ᱵᱟᱪᱠᱚᱢ ᱛᱟᱥᱟᱫ ᱜᱮ ᱠᱟᱜᱚᱡᱽ ᱵᱮᱱᱟᱣ ᱨᱮᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:!Main category
ᱦᱟᱯᱩᱲ
ᱦᱟᱯᱩᱲ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ, ᱥᱟᱶᱛᱮ ᱯᱟᱪᱮ ᱩᱛᱚᱨ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱦᱟᱯᱩᱲ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱟᱶᱟ ᱫᱤᱞᱞᱤ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ (᱓᱗ ᱢᱤᱞ) ᱨᱮ ᱢᱮᱱᱟᱜ ᱱᱚᱣᱟ ᱥᱚᱦᱚᱨ ᱫᱤᱞᱞᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ (NCR) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱫᱚ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱫᱤᱞᱞᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱚᱛᱱᱚᱜ
ᱦᱟᱯᱩᱲ 28.72°N, 77.78°W ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱑᱓ ᱢᱤᱴᱚᱨ (᱖᱙᱙ ᱯᱷᱤᱴ) (ᱟᱡᱟᱜ ᱯᱩᱲᱥᱤ ᱠᱷᱚᱱ ᱫᱚ ᱰᱮᱦᱮᱨ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱯᱩᱲ ᱨᱮ ᱦᱚᱲ ᱮᱞ ᱒᱖᱒,᱘᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱓᱙,᱖᱙᱔ ᱠᱚᱲᱟ ᱟᱨ ᱑᱒᱓,᱑᱐᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱗᱕.᱓᱔% ᱛᱟᱦᱮᱸ ᱠᱟᱱᱟ ᱾
ᱦᱟᱯᱩᱲ ᱥᱚᱦᱚᱨ ᱨᱮ ᱦᱤᱱᱫᱩ ᱫᱷᱚᱨᱚᱢ ᱟᱹᱰᱤ ᱥᱟᱸᱜᱮ ᱫᱷᱚᱨᱚᱢ ᱠᱟᱱᱟ, ᱑᱗᱔,᱒᱗᱘ (᱖᱖.᱒᱗%) ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱘᱔,᱔᱗᱗ (᱓᱒.᱑᱒%) ᱤᱥᱞᱟᱢ ᱫᱚ ᱦᱟᱯᱩᱲ ᱨᱮ ᱫᱚᱥᱟᱨ ᱟᱹᱰᱤ ᱧᱩᱛᱩᱢᱟᱱ ᱫᱷᱚᱨᱚᱢ ᱠᱟᱱᱟ ᱾ ᱥᱤᱠᱷ ᱫᱷᱚᱨᱚᱢ ᱨᱮ ᱒,᱑᱖᱓ (᱐.᱘᱒%), ᱡᱮᱭᱱ ᱫᱷᱚᱨᱚᱢ ᱙᱘᱑ (᱐.᱓᱗%), ᱤᱥᱟᱹᱭ ᱫᱷᱚᱨᱚᱢ ᱗᱖᱕ (᱐.᱒᱙%), ᱟᱨ ᱵᱩᱫᱫᱷᱚ ᱫᱷᱚᱨᱚᱢ ᱑᱖᱒ (᱐.᱐᱖%) ᱾ ᱑᱕᱖ (᱐.᱐᱖%) ᱫᱚ "ᱱᱚ ᱯᱟᱨᱴᱤᱠᱩᱞᱟᱨ ᱫᱷᱚᱨᱚᱢ" ᱟᱨ ᱑ (᱐.᱐᱐%) ᱨᱮ "ᱮᱴᱟᱜ ᱫᱷᱚᱨᱚᱢ" ᱢᱮᱱ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱯᱩᱲ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱛᱷᱚᱠ:ᱩᱛᱚᱨ ᱯᱨᱚᱫᱮᱥ ᱨᱮ ᱥᱚᱦᱚᱨ ᱛᱷᱚᱠ:ᱦᱟᱯᱩᱲ
ᱠᱩᱣᱮᱛ ᱥᱚᱦᱚᱨ
᱒᱐᱑᱘ ᱥᱟᱞ ᱫᱷᱟᱹᱵᱤᱡ, ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱓ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱚᱠᱟ ᱥᱟᱥᱚᱱ ᱪᱟᱪᱞᱟᱣ ᱦᱟᱞᱚᱛ ᱵᱟᱱᱩᱜᱼᱟ ᱾ ᱫᱤᱥᱚᱢ ᱨᱤᱱ ᱡᱚᱛᱚ ᱛᱩᱨᱩᱭ ᱯᱚᱱᱚᱛ ᱜᱚᱢᱠᱮ ᱴᱷᱮᱱ ᱥᱚᱦᱨᱤ ᱜᱩᱴ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱮᱞᱮᱫ ᱟᱠᱟᱱᱟ, ᱱᱚᱣᱟ ᱟᱹᱰᱤ ᱜᱟᱱ ᱴᱷᱟᱶ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱠᱩᱣᱮᱛ ᱥᱚᱦᱚᱨ ᱫᱚ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱛᱟᱞᱢᱟ ᱦᱚᱸ ᱥᱟᱹᱠᱷᱭᱟᱹᱛ ᱫᱟᱲᱮᱭᱟᱜᱼᱟ, ᱱᱚᱣᱟ ᱛᱮᱦᱮᱧ ᱜᱟᱯᱟ ᱨᱟᱡᱽᱜᱟᱲ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱟᱜ ᱴᱷᱟᱶ ᱠᱟᱱᱟ ᱟᱨ ᱵᱷᱤᱲᱟᱹᱣ ᱟᱠᱟᱱ ᱥᱚᱦᱨᱤ ᱴᱚᱴᱷᱟ ᱥᱟᱶ ᱢᱩᱬ ᱞᱮᱠᱟᱛᱮ ᱢᱮᱥᱟ ᱮᱱᱟ ᱾
ᱠᱩᱣᱮᱛ ᱥᱚᱦᱚᱨ ᱨᱮᱱᱟᱜ ᱵᱮᱯᱟᱨ ᱟᱨ ᱦᱮᱡ ᱥᱮᱱ ᱨᱮᱱᱟᱜ ᱞᱟᱹᱠᱛᱤ ᱠᱚᱫᱚ ᱠᱩᱣᱮᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱢᱤᱱᱟ ᱟᱞᱼᱥᱩᱣᱮᱠ (ᱥᱩᱣᱟᱭᱤᱠ ᱡᱟᱦᱟᱡᱟᱽ ᱜᱷᱟᱴ) ᱟᱨ ᱢᱤᱱᱟ ᱟᱞ ᱚᱦᱢᱚᱫᱤ (ᱚᱦᱢᱚᱫᱤ ᱡᱟᱦᱟᱡᱽ ᱜᱷᱟᱴ) ᱦᱚᱛᱮᱛᱮ ᱯᱩᱨᱟᱹᱣ ᱟ ᱾
ᱠᱟᱹᱣᱰᱤ ᱟᱹᱨᱤ
ᱠᱩᱣᱮᱛ ᱨᱮ ᱯᱮᱴᱨᱚᱞᱤᱭᱟᱢ ᱛᱷᱟᱯᱚᱱ ᱠᱟᱹᱣᱰᱤ ᱟᱹᱨᱤ ᱢᱮᱱᱟᱜᱼᱟ, ᱠᱩᱣᱮᱛ ᱫᱤᱱᱟᱨ ᱫᱚ ᱡᱮᱜᱮᱛ ᱨᱮ ᱟᱹᱰᱤ ᱰᱮᱦᱮᱨ ᱜᱚᱱᱚᱝ ᱥᱚᱢᱯᱚᱛᱤ ᱢᱮᱱᱟᱜᱼᱟ ᱾ ᱯᱮᱴᱨᱚᱞᱤᱭᱟᱢ ᱨᱮᱱᱟᱜ ᱜᱨᱚᱥ ᱰᱚᱢᱮᱥᱴᱤᱠ ᱯᱨᱚᱰᱩᱠᱴ ᱨᱮᱱᱟᱜ ᱔᱓% ᱟᱨ ᱤᱠᱥᱯᱚᱴ ᱟᱨᱡᱟᱣ ᱨᱮᱱᱟᱜ ᱗᱐% ᱴᱷᱟᱶ ᱢᱮᱱᱟᱜᱼᱟ ᱾ ᱠᱩᱣᱮᱛ ᱤᱥᱴᱚᱠ ᱮᱠᱥᱪᱮᱸᱡᱽ ᱟᱨᱚᱵᱽ ᱫᱚ ᱡᱮᱜᱮᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱤᱥᱴᱚᱠ ᱮᱠᱥᱪᱮᱸᱡᱽ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Populated places in Kuwait ᱛᱷᱚᱠ:ᱮᱥᱤᱭᱟ ᱨᱮ ᱨᱟᱡᱽᱜᱟᱲ ᱠᱚ ᱛᱷᱚᱠ:Populated coastal places in Kuwait ᱛᱷᱚᱠ:ᱠᱩᱣᱮᱛ ᱨᱮ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱯᱷᱟᱨᱚᱥ ᱠᱚᱪᱟ ᱫᱚᱨᱭᱟ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:Populated places established in 1613
ᱫᱚᱥᱛ (᱑᱙᱔᱔ ᱯᱷᱤᱞᱢ)
ᱫᱚᱥᱛ (ᱤᱝᱞᱤᱥᱺ Friend) ᱥᱟᱱᱛᱟᱲᱤ ᱟᱹᱲᱟᱹ ᱛᱮᱫᱚ ᱜᱟᱛᱮ ᱦᱩᱭᱩᱜ ᱠᱟᱱᱟ ᱑᱙᱔᱔ ᱨᱮ ᱱᱚᱣᱤᱱ ᱯᱤᱠᱪᱚᱨᱥ ᱠᱷᱚᱱ ᱵᱟᱬᱟᱣ, ᱥᱚᱭᱠᱚᱭ ᱦᱩᱥᱮᱩᱱ ᱨᱤᱡᱽᱣᱤ ᱱᱤᱨᱫᱮᱥᱤᱜ ᱦᱤᱸᱫᱤ ᱯᱷᱤᱞᱢ ᱠᱟᱱᱟ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱟᱥᱚᱞ ᱯᱟᱯᱟᱴ ᱠᱚ ᱠᱚᱱᱦᱮᱭᱟᱞᱟᱞᱟ ᱟᱨ ᱢᱟᱭᱟ ᱵᱮᱱᱟᱨᱡᱤ ᱟᱨ ᱜᱚᱲᱚ ᱯᱟᱯᱟᱴ ᱠᱚ ᱟᱜᱟ, ᱦᱤᱢᱟᱞᱚᱭ ᱫᱟᱥᱟᱱᱤ, ᱡᱤᱥᱱ ᱵᱟᱱᱚ, ᱢᱤᱨᱡᱟ ᱢᱤᱥᱚᱨᱨᱯᱷ ᱢᱚᱛᱤᱞᱟᱞ, ᱱᱤᱨᱡᱚᱦᱟᱺ, ᱨᱟᱢ ᱯᱭᱟᱨᱤ,ᱥᱚᱣᱠᱚᱛ ᱡᱩᱥᱮᱭᱱ ᱨᱤᱡᱽᱣᱤ, ᱥᱮᱨᱞᱤ ᱟᱨ ᱣᱚᱨᱢᱟᱞᱟ ᱠᱩᱢᱴᱷᱮᱠᱚᱨ ᱠᱚ ᱢᱮᱱᱟᱜ ᱠᱚᱣᱟ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱥᱮᱨᱮᱧ ᱤᱡ ᱫᱚ ᱥᱚᱴᱥ ᱞᱚᱠᱷᱚᱱᱣᱤ ᱟᱨ ᱵᱟᱡᱟᱣ ᱤᱠ ᱫᱚ ᱥᱚᱡᱽᱡᱟᱫᱽ ᱦᱩᱥᱮᱭᱱ ᱠᱟᱱᱟᱭᱟ᱾
ᱠᱟᱹᱦᱱᱤ
ᱥᱨᱤᱣᱟᱥᱛᱚᱣ ᱟᱹᱰᱤ ᱠᱤᱥᱟᱬ ᱛᱟᱦᱮᱱ ᱠᱟᱱᱟᱭ, ᱡᱟᱦᱟᱸ ᱟᱡ ᱨᱤᱱ ᱵᱟᱦᱩ ᱟᱨ ᱵᱟᱨᱭᱟ ᱜᱤᱰᱽᱨᱟ, ᱢᱟᱦᱮᱱᱫᱽᱨᱚ ᱟᱨ ᱥᱩᱸᱫᱚᱨ ᱥᱟᱶ ᱛᱟᱦᱮᱱ ᱠᱟᱱᱟᱭ᱾ ᱩᱱᱤ ᱟᱡ ᱨᱤᱱ ᱵᱟᱱᱟᱨ ᱜᱤᱫᱟᱹᱨ ᱟᱜ ᱟᱡ ᱞᱮᱠᱟᱱ ᱦᱚᱲ ᱥᱟᱶ ᱜᱮ ᱡᱮᱞᱮᱠᱟ ᱠᱤᱥᱟᱬ ᱚᱲᱟᱜ ᱨᱤᱱ ᱠᱩᱲᱤ ᱥᱟᱶ ᱵᱟᱯᱞᱟ ᱨᱮᱱᱟᱜ ᱮ ᱩᱭᱦᱟᱹᱨ ᱠᱟᱱ ᱛᱟᱦᱮᱱ᱾ ᱡᱚᱠᱷᱚᱱ ᱢᱟᱦᱮᱱᱫᱽᱨᱚ ᱫᱚ ᱥᱤᱢ ᱧᱩᱛᱩᱢ ᱟᱱᱤᱡ ᱢᱤᱫ ᱨᱮᱸᱜᱮᱡ ᱚᱲᱟᱜ ᱨᱤᱱ ᱠᱩᱲᱤ ᱥᱟᱶ ᱫᱩᱞᱟᱹᱲ ᱦᱩᱭ ᱟᱭ ᱠᱟᱱᱟ, ᱡᱟᱦᱟᱸ ᱫᱚ ᱟᱡ ᱠᱟᱠᱤ ᱟᱭᱚ ᱥᱟᱶ ᱛᱟᱦᱮᱱ ᱠᱟᱱ ᱛᱟᱦᱮᱸᱜ᱾ ᱥᱤᱢᱟ ᱣᱟᱜ ᱨᱮᱸᱜᱮᱡ ᱛᱟᱦᱮᱱ ᱠᱟᱨᱚᱱ ᱩᱱᱤ ᱨᱤᱱᱤᱡ ᱜᱷᱟᱨᱚᱸᱡᱽ ᱨᱤᱱ ᱵᱟᱝ ᱫᱚᱦᱚᱭ ᱠᱚ ᱨᱮᱵᱮᱱ ᱠᱟᱱᱟ, ᱟᱨ ᱚᱠᱟ ᱦᱚᱸ ᱩᱯᱟᱭ ᱵᱟᱝ ᱚᱰᱚᱠᱚᱜ ᱠᱷᱟᱹᱛᱤᱨ ᱛᱮ ᱢᱟᱦᱮᱱᱫᱽᱨᱚ ᱫᱚ ᱯᱟᱹᱣᱨᱟ ᱧᱩ ᱛᱮᱜᱮ ᱛᱟᱦᱮᱱᱟᱭ ᱟᱨ ᱠᱚᱴᱷᱮ ᱨᱮ ᱵᱟᱦᱟᱨ ᱧᱩᱛᱩᱢ ᱟᱱᱤᱡ ᱣᱟᱭᱥᱭᱟ ᱥᱟᱶ ᱛᱟᱦᱮᱱ ᱞᱟᱹᱜᱤᱫᱚᱜ ᱮᱱᱟ᱾ ᱚᱸᱰᱮ ᱥᱨᱤᱱᱚᱜᱚᱨ ᱨᱮ ᱟᱡᱟᱜ ᱪᱷᱩᱴᱴᱤ ᱠᱚ ᱪᱟᱵᱟᱜ ᱞᱟᱹᱜᱤᱫ ᱥᱟᱶ ᱥᱩᱸᱫᱚᱨ ᱫᱚ ᱧᱟᱯᱟᱢ ᱟᱭ ᱥᱟᱯᱱᱟ ᱥᱟᱶ᱾ ᱟᱫ ᱥᱟᱯᱱᱟ ᱦᱚᱸ ᱢᱤᱫ ᱨᱮᱸᱜᱮᱡ ᱚᱲᱟᱜ ᱠᱷᱚᱱ ᱜᱮ ᱦᱩᱭᱩᱜ ᱠᱟᱱᱟᱭ᱾ ᱵᱟᱱᱟᱨ ᱜᱮ ᱢᱤᱫ ᱥᱚᱥᱟᱨ ᱠᱤᱱ ᱫᱩᱞᱟᱹᱲ ᱛᱮᱜᱮ ᱠᱤᱱ ᱛᱟᱦᱮᱱ ᱠᱟᱱ ᱛᱟᱦᱮᱸᱜ᱾ ᱪᱷᱩᱴᱴᱤ ᱪᱟᱵᱟ ᱛᱟᱭᱚᱢ ᱥᱩᱸᱫᱚᱨ ᱟᱠᱚ ᱚᱲᱟᱜ ᱥᱮᱴᱮᱨᱚᱜ ᱠᱟᱱᱟᱭ ᱟᱨ ᱚᱲᱟᱜ ᱨᱮ ᱥᱮᱴᱮᱨ ᱛᱟᱭᱚᱢ ᱩᱱᱤ ᱵᱟᱰᱟᱭ ᱧᱟᱢ ᱠᱮᱫᱼᱟᱭ ᱡᱮ ᱩᱱᱤ ᱟᱡ ᱨᱤᱱ ᱦᱤᱞᱤ ᱚᱲᱟᱜ ᱠᱷᱚᱱ ᱤᱱᱥᱟᱞᱴ ᱠᱟᱛᱮᱜ ᱚᱲᱟᱜ ᱠᱷᱚᱱ ᱠᱚ ᱚᱰᱚᱜ ᱟᱠᱟᱫᱮᱭᱟ᱾ ᱩᱱᱤ ᱟᱡ ᱦᱤᱞᱤ ᱥᱟᱶ ᱧᱟᱯᱟᱢ ᱠᱟᱱᱟᱭ ᱟᱨ ᱜᱟᱞᱢᱟᱨᱟᱣ ᱥᱟᱶ ᱜᱮ ᱯᱷᱚᱱ ᱦᱤᱡᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱨᱤᱱᱤᱡ ᱢᱮᱱᱮᱡᱟᱨᱮ ᱩᱱᱤ ᱨᱤᱱ ᱵᱚᱭᱦᱟ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱠᱟᱛᱷᱟ ᱮ ᱞᱟᱹᱭ ᱟᱭ ᱠᱟᱱᱟ᱾ ᱢᱮᱱᱮᱡᱟᱨᱮ ᱩᱱᱤ ᱠᱚᱴᱷᱮ ᱦᱟᱹᱵᱤᱡ ᱮ ᱤᱫᱤ ᱮ ᱠᱟᱱᱟᱭ, ᱥᱩᱸᱫᱚᱨ ᱟᱡᱟᱜ ᱵᱚᱭᱦᱟ ᱣᱟᱜ ᱦᱟᱞ ᱧᱮᱞᱛᱮ ᱮᱴᱟᱜ ᱜᱮ ᱟᱹᱭᱠᱟᱹᱣ ᱛᱟᱦᱮᱱ ᱮ ᱟᱴᱠᱟᱨ ᱠᱮᱫ-ᱟ᱾ ᱩᱱᱤ ᱩᱱᱤ ᱵᱷᱩᱡᱷᱟᱹᱣ ᱠᱟᱭ ᱞᱟᱹᱜᱤᱫ ᱮ ᱨᱤᱠᱟ ᱮᱫ-ᱟ ᱡᱮ ᱩᱱᱤ ᱫᱚ ᱵᱩᱜᱤ ᱵᱟᱝ ᱮ ᱠᱟᱹᱢᱤ ᱠᱟᱱᱟ, ᱢᱮᱱᱠᱟᱷᱟᱱ ᱩᱱᱤ ᱨᱤᱱ ᱵᱚᱭᱦᱟ ᱪᱮᱫ ᱦᱚᱸ ᱵᱟᱝ ᱮ ᱟᱸᱡᱚᱢ ᱮᱫ ᱛᱟᱭᱟ᱾ ᱡᱚᱠᱷᱚᱱ ᱥᱩᱸᱫᱚᱨ ᱠᱚᱴᱷᱮ ᱠᱷᱚᱱ ᱵᱟᱦᱨᱮ ᱚᱰᱚᱠᱴᱜ ᱠᱟᱛᱮᱜ ᱦᱤᱠᱤ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱮ ᱚᱰᱚᱠᱚᱜ ᱠᱟᱱᱟ ᱟᱨ ᱩᱱᱨᱮᱜᱮ ᱥᱟᱯᱱᱟ ᱫᱚ ᱩᱱᱤ ᱴᱮᱠᱥᱤ ᱨᱮ ᱫᱩᱲᱩᱵ ᱮ ᱧᱮᱞᱮ ᱠᱟᱱᱟ, ᱩᱱᱤ ᱫᱚ ᱩᱱᱤ ᱮ ᱦᱚᱦᱚᱟᱭ ᱠᱟᱱ ᱛᱟᱦᱮᱱ ᱢᱮᱱᱠᱟᱷᱟᱱ ᱥᱩᱸᱫᱚᱨ ᱵᱟᱝ ᱮ ᱟᱸᱡᱚᱢ ᱛᱤᱭᱚᱜ ᱞᱮᱫ-ᱟ᱾ ᱱᱚᱶᱟ ᱛᱟᱞᱟ ᱨᱮ ᱜᱮ ᱥᱟᱯᱱᱟ ᱫᱚ ᱢᱤᱫ ᱟᱨ ᱜᱟᱹᱰᱤ ᱛᱮ ᱠᱚ ᱴᱟᱠᱨᱟᱣ ᱠᱟᱭ ᱠᱟᱱᱟ᱾ ᱥᱟᱯᱱᱟ ᱫᱚ ᱟᱥᱯᱛᱟᱞ ᱨᱮᱠᱚ ᱤᱫᱤ ᱠᱟᱭ ᱠᱟᱱᱟ᱾ ᱚᱸᱰᱮ ᱜᱮ ᱥᱩᱸᱫᱚᱨ ᱟᱡ ᱦᱤᱞᱤ ᱥᱟᱶ ᱧᱟᱯᱟᱢ ᱠᱟᱱᱟᱭ ᱟᱨ ᱱᱚᱶᱟ ᱠᱟᱛᱷᱟ ᱞᱟᱹᱭ ᱠᱟᱱᱟᱭ ᱡᱮ ᱩᱱᱤ ᱫᱚ ᱵᱮᱭᱚᱥ ᱜᱚᱫᱚᱜ ᱠᱟᱱᱟᱭ᱾ ᱥᱩᱸᱫᱚᱨ ᱩᱱᱤ ᱟᱥᱯᱛᱟᱞ ᱮ ᱤᱫᱤ ᱮ ᱠᱟᱱᱟ, ᱡᱟᱦᱟᱸ ᱟᱥᱯᱛᱟᱞ ᱨᱮ ᱥᱟᱯᱱᱟ ᱠᱚ ᱫᱚᱦᱚ ᱟᱠᱟᱫᱮᱭᱟ᱾ ᱥᱟᱯᱱᱟ ᱫᱚ ᱟᱡᱟᱜ ᱠᱚᱢᱡᱚᱨ ᱟᱠᱟᱱ ᱦᱚᱲᱢᱚ ᱛᱟᱭ ᱧᱮᱞᱛᱮ ᱨᱚᱲ ᱥᱟᱶ ᱦᱚᱸ ᱠᱚ ᱢᱟᱱᱟ ᱠᱟᱭ ᱠᱟᱱᱟ᱾ ᱛᱚᱠᱷᱚᱱ ᱥᱩᱸᱫᱚᱨ ᱟᱡ ᱦᱤᱞᱤ ᱦᱤᱡᱩᱜ ᱠᱟᱱᱟᱭ ᱟᱨ ᱰᱚᱠᱴᱟᱨ ᱩᱱᱤ ᱥᱟᱨᱦᱟᱣ ᱮ ᱮᱢᱟᱭ ᱠᱟᱱᱟ ᱡᱮ ᱵᱟᱵᱟ ᱵᱟᱱᱟᱜ ᱟᱱᱤᱡ ᱠᱟᱱᱟᱭ᱾ ᱱᱚᱶᱟ ᱠᱟᱛᱷᱟᱭ ᱟᱸᱡᱚᱢ ᱠᱮᱫ-ᱟᱭ᱾
ᱡᱚᱠᱷᱚᱱ ᱨᱟᱡᱽ ᱟᱱᱟ ᱡᱟᱦᱟᱡᱽ ᱨᱮ ᱥᱮᱱᱚᱜ ᱠᱟᱱᱟᱭ ᱠᱷᱟᱱ ᱩᱱᱤ ᱫᱚ ᱣᱤᱠᱨᱚᱢ ᱫᱚ ᱢᱤᱫ ᱠᱩᱲᱤ ᱥᱟᱶ ᱮᱱᱮᱡ ᱮ ᱧᱮᱞᱮ ᱠᱟᱱᱟ᱾ ᱩᱱᱤ ᱫᱚ ᱟᱨ ᱚᱠᱚᱭ ᱦᱚᱸ ᱵᱟᱝ, ᱢᱮᱱᱠᱷᱟᱱ ᱥᱚᱱᱤᱭᱟ ᱜᱮ ᱛᱟᱦᱮᱱ ᱠᱟᱱᱟᱭ᱾ ᱥᱚᱱᱤᱭᱟ ᱡᱤᱣᱮᱫ ᱧᱮᱞ ᱠᱟᱛᱮᱜ ᱨᱟᱡᱽ ᱫᱚᱭ ᱦᱟᱹᱭᱟᱜ ᱨᱮᱜᱮ ᱛᱟᱦᱮᱱ ᱠᱟᱱᱟᱭ᱾ ᱡᱚᱠᱷᱚᱱ ᱩᱱᱤ ᱣᱤᱠᱨᱚᱢ ᱴᱷᱮᱱ ᱠᱷᱚᱱ ᱱᱚᱶᱟ ᱵᱟᱵᱚᱛ ᱠᱩᱞᱤ ᱮ ᱠᱟᱱᱟᱭ ᱠᱷᱟᱱ ᱩᱱᱤ ᱟᱡᱟᱜ ᱥᱚᱭᱛᱟᱱ ᱭᱚᱡᱽᱱᱟ ᱵᱟᱵᱚᱛ ᱛᱮ ᱩᱱᱤ ᱞᱟᱹᱭ ᱛᱮᱜᱮ ᱛᱟᱦᱮᱱ ᱠᱟᱱᱟᱭ᱾
ᱯᱟᱴ ᱤᱡ ᱠᱚ
•ᱠᱚᱱᱦᱮᱭᱟ ᱞᱟᱞ •ᱢᱟᱭᱟ ᱵᱟᱱᱟᱨᱡᱤ •ᱟᱜᱷᱟ •ᱦᱤᱢᱟᱞᱚᱭ ᱫᱟᱥᱟᱱᱤ •ᱦᱩᱥᱱ ᱵᱟᱱᱚ •ᱢᱤᱨᱡᱟ ᱢᱩᱥᱟᱨᱨᱯᱷ •ᱢᱚᱛᱤᱞᱟᱞ •ᱱᱩᱨᱡᱟᱦᱟᱱ • ᱨᱟᱢ ᱯᱭᱟᱨᱤ •ᱥᱚᱠᱟᱛ ᱦᱩᱥᱮᱭᱱ ᱨᱤᱡᱽᱣᱤ • ᱥᱮᱨᱟᱞᱤ •ᱣᱚᱨᱢᱟᱞᱟ ᱠᱩᱢᱴᱷᱮᱠᱟᱨ
ᱥᱟᱣᱩᱱᱰ ᱴᱨᱮᱠ
ᱥᱟᱡᱽᱡᱟᱫᱽ ᱦᱩᱥᱮᱭᱱᱟᱜ ᱯᱩᱭᱞᱤ ᱯᱷᱤᱞᱢ ᱫᱚ ᱜᱟᱛᱮ ᱜᱮ ᱛᱟᱦᱮᱸᱜ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱥᱟᱫᱷᱤᱱ ᱢᱭᱩᱡᱤᱠ ᱰᱟᱭᱤᱨᱮᱠᱴᱟᱨ ᱠᱟᱱᱟᱭ ᱟᱨ ᱱᱚᱶᱟ ᱨᱮᱱᱟᱜ ᱥᱟᱣᱩᱱᱰ ᱴᱮᱨᱠ ᱯᱷᱤᱪᱟᱨ ᱥᱮᱨᱮᱧ ᱠᱚ ᱟᱹᱰᱡ ᱦᱤᱴ ᱜᱮ ᱢᱮᱱᱟᱜ-ᱟ᱾
ᱥᱟᱱᱟᱢ ᱞᱟᱭᱤᱨᱤᱠᱥ ᱱᱚᱶᱟ ᱠᱟᱹᱦᱱᱤ ᱚ-ᱚᱞᱤᱡ ᱫᱚ ᱥᱮᱢᱥ ᱞᱚᱠᱷᱚᱬᱣᱤ ᱠᱟᱱᱟᱭ; ᱥᱟᱡᱽᱡᱟᱫᱽ ᱦᱩᱥᱮᱭᱱ ᱦᱚᱛᱮᱛᱮ ᱥᱟᱱᱟᱢ ᱨᱮᱜᱮ ᱢᱭᱩᱡᱤᱠ ᱫᱚ ᱠᱚᱢᱯᱚᱡᱽᱰ ᱦᱩᱭ ᱟᱠᱟᱱᱟ᱾
ᱞᱮᱨᱦᱤᱴᱚᱝᱜᱽᱨᱤ, ᱪᱤᱛᱚᱨᱯᱩᱨ (ᱡᱷᱟᱨᱠᱷᱚᱸᱰ)
ᱞᱮᱨᱦᱤᱴᱳᱝᱜᱽᱨᱤ (Lerhitongri) ᱫᱚ ᱢᱤᱫ ᱠᱟᱹᱴᱤᱡ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱪᱤᱛᱚᱨᱯᱩᱨ ᱵᱚᱱᱚᱛ (block), ᱨᱟᱢᱜᱚᱲ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱖ ᱜᱚᱴᱟᱝ ᱠᱚᱲᱟ ᱟᱨ ᱓᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾
ᱰᱮᱢᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱒᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱓᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱗.᱕᱐ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱐᱔᱘ ᱜᱚᱴᱟᱝ ᱠᱚᱲᱟ ᱟᱨ ᱑᱙᱕᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱒᱐᱐, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱙᱔᱘ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱒᱐᱐, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱐.᱒᱗ % ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱧᱮᱞ ᱞᱮᱠᱷᱟ ᱞᱮᱠᱟᱛᱮ ᱖᱖.᱔᱑ % ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱐.᱔᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱗.᱕᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱷᱩᱪᱩᱝᱰᱤᱦ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱪᱤᱛᱚᱨᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾